
PREOTUL  PROFESOR  I.  MIHĂLCESCU 

Nu  este  şi  nu  trebue  să  fie’n  obiceiul  preoţilor,  să  caute 
sau  să  aştepte  măcar  laude  dela  oameni,  pentru  osârdia  şi 
devotamentul  cu  care-şi  împlinesc  slujba.  Mai  mult  decât 
orice  deţinător  de  slujbă,  preotul  îşi  împlineşte  datoria  cu 
smerenia  entuziastă  izvorâtă  din  conştiinţa  misiunii  cu  care 
este  îmbrăcat  de  Dumnezeu  —  mai  mult  decât  de  oameni. 

Totuşi,  nu  este  mai  puţin  adevărat  că  atunci  când 
ucenicii,  sau  credincioşii  peste  tot,  îşi  aduc  aminte,  cu  recu¬ 
noştinţa  şi  cinstirea  cuvenită,  de  râvna  şi  jertfelnicia  cârmui- 
torilor  lor  duhovniceşti,  săvârşesc  o  faptă  de-o  înaltă  valoare 
creştinească  şi  fac  un  gest  de-o  vădită  semnificaţie  educativă. 

Adevărul  e  vechiu.  I  l-a  spus  încă  sf.  apostol  Pavel 
strădalnicului  său  ucenic  Timotei  prin  cuvintele:  „Preoţii 
cari  îşi  ţin  bine  diregătoria,  de  îndoită  cinste  să  se  învred¬ 
nicească;  mai  a’es  ceice  se  ostenesc  în  cuvânt  şi  în 
învăţătură"  (I  Tim.  5 17). 

Prin  urmare  sărbătorirea  Părintelui  Ioan  Mihălcescu, 
decanul  Facultăţii  de  teologie  din  Bucureşti,  pusă  la  cale 
de  foştii  şi  actualii  săi  învăţăcei  şi  colegi  de  propoveduire, 
nu  a  fost  decât  împlinirea  îndemnului  marelui  apostol  „al 
neamurilor"  şi  al  nostru.  Căci  dintre  slujitorii  sfintei  noastre 
Biserici  nu  cred  să  se  fi  ostenit  careva  mai  mult  „în  cuvânt 
şi  în  învăţătură",  decât  s’a  ostenit  de  treizeci  de  ani  încoace 
Părintele  I.  Mihălcescu. 

Activitatea  ştienţiiîcă  a  Prea  Cucerniciei  Sale  este  de-o 
bogăţie  impresionantă  şi  de-o  valoare  aproape  unică.  Ea 

e  cuprinsă  în  cele  peste  treizeci  de  căr{i  publicate,  şi  în  ma¬ 
rele  număr  de  studii  risipite  prin  diferitele  reviste.  Unele  din 
ele,  ca  „Tezaurul  ortodoxiei1*,  au  fost  publicate  direct  în  limbi 
străine,  iar  altele,  ca  „Teologia  simbolică",  traduse  după  apa¬ 
riţie  în  limba  românească,  ducând  astfel  prestigiul  teologiei 
româneşti  şi  peste  hotarele  tării. 

Lucrările  părintelui  I.  Mihălcescu  îmbrăţişează  întreg 
tărâmul  ştiinţei  sacre.  Totuşi  specialitatea  proeminentă  a 
P.  C.  Sale  este  dogmatica.  Pe  calea  atât  de  „strâmtă" 
şi-atât  de  dificilă  a  acestei  discipline,  părintele  decan  I. 
Mihălcescu  şi-a  ştiut  păstra  echilibrul  ortodox,  neieşind 
niciodată  din  linia  dreaptă  a  învăţăturilor  de  credinţă  ale 
sfintei  noastre  Biserici.  Fiindcă  P.  C.  Sa  a  înţeles  să-şi 
facă  din  sufletul  său  „pâlnie  pentru  a  prinde’n  el  cuprinsul 
revelaţiei  dumnezeeşti",  după  atât  de  plastica  expresie  a  dlui 
Nichifor  Crainic.  Dar,  în  acelaş  timp,  părintele  I.  Mihălcescu 
a  ştiut  să  tâlcuiască  şi  să  toarne  în  forme  nouă  acest  tradi¬ 
ţional  şi  neschimbabil  cuprins,  pentru  a  face  din  el  putere 
de  mântuire  „pentru  tot  celce  crede11.  Judecată  din  acest 
punct  de  vedere,  teologia  sa  este  inovatoare.  Din  această 
pricină  nici  P.  C.  Sa  nu  a  scăpat  de  ponosul  protestantizării. 
Fiindcă  la  noi  oricine  iese  din  tiparele  formale  —  şi  deci 
în  chip  necesar  schimbăcioase  —  ale  tradiţiei,  e  învinuit 
sau  de  tendinţă  catolicizantă  sau  de  spirit  protestantizant. 

Părintele  I.  Mihălcescu  nu  s’a  emoţionat  însă  prea  mult 
de  ponosul  ce  i  s’a  aruncat.  Fiindcă-şi  făcuse  seama  cu  ceeace 
este  permanent  şi  cu  ceeace  este  schimb ăcios  în  ortodoxie. 
Numai  diletanţii  confundă  fondul  doctrinal  al  ortodoxiei  cu 
expresia  lui.  Părintele  I.  Mihălcescu  nu  a  văzut  şi  nu  vede 
în  teologie  un  obiect  de  muzeu,  menit  să  stârnească  doar 
interesul  şi  să  mulţumească  doar  curiositatea  profesională 
a  ucenicilor  săi,  ci  adevărul  etern  care  se  cere  tâlcuit  şi 
propoveduit  pentru  îndrumarea  oamenilor  spre  limanurile 
împărăţiei  lui  Dumnezeu.  P.  C.  Sa  a  coborit  ştiinţa  sacră 
de  pe  soclul  izolării  sale  în  vâltoarea  vieţii.  Fireşte,  nu 
pentru  a  o  seculariza,  deci  nu  pentru  a  o  potrivi  cu  slăbi¬ 
ciunile  şi  insuficienţele  acestei  vieţi,  ci  pentru  a  ridica  viata 
omenească  la  înălţimea  postulatelor  Evangheliei  lui  Hristos. 

De  aceea  teologia  părintelui  decan  I.  Mihălcescu  are 
un  aşa  de  pronunţat  caracter  misionar.  Este  în  mare  parte 

meritul  P.  C.  Sale,  că  astăzi  teologia  pătrunde  tot  mai  mult 
în  reviste  şi  ziare,  pe  catedre  de  conferinţe  şi  în  adunări 
publice,  fecundând  în  chipul  acesta  toată  cultura  românească 
(de  altfel  şi’n  străinătate  se  simte  acest  curent)  cu  duhul 
Evangheliei.  O  întreagă  pleiadă  de  teologi  şi  publicişti 
întreţin  astăzi  prin  scrisul  şi  cuvântul  lor  acest  curent 
izbăvitor.  Amintim  măcar  pe  câţiva  din  aceşti  apologeţi  ai 
ortodoxiei  ancorate  în  actualitate:  Arhim.  Scriban,  Nichifor 
Crainic,  V.  Iordăchescu,  I.  G.  Savin,  Şerban  Ionescu,  Dr. 
Gh.  Ciuhandu,  Dr.  D.  Stăniloae  şi  mulţi  alţii. 

Poate  acest  caracter  misionar  al  teologiei  P.  C.  Sale 
a  şi  fost  factorul  principal  prin  care  părintele  I.  Mihălcescu 
a  intrat  aşa  de  adânc  în  conştiinţa  ucenicilor  şi  colegilor 
săi  şi  în  conştiinţa  publică  peste  iot. 

Şi  poate  de  aceea  sărbătorirea  P.  C.  Sale  la  60  de  ani 
de  viată  şi  la  30  de  ani  de  activitate  ştienţifîcă-misionară 
s’a  desfăşurat  cu  atâta  sinceritate  şi  cu  atâta  elan. 

Dar  cinstirea  şi  admiraţia  fată  de  sărbătorit  nu  vine 
numai  dela  foştii  şi  actualii  săi  elevi  cari  au  avut  fericirea 
să  ia  direct  lumină  din  lumina  P.  C.  Sale,  ci  ea  vine  tot 
atât  de  sinceră  şi  de  entuziastă  şi  din  partea  clerului 
ardelean,  care  încă  s’a  împărtăşit,  măcar  indirect,  din  bunurile 
duhovniceşti  ale  numeroaselor  cărţi  scrise  de  părintele  decan 
I.  Mihălcescu. 

Bunul  Dumnezeu  să  ni-1  tină  în  viată  încă  mulţi  ani,  în 
deplină  vigoare  sufletească  şi  trupească,  spre  slava  sfintei 
noastre  Biserici  şi  spre  mândria  teologiei  româneşti. 

NICOLAE  COLAN 

PORUNCA  IUBIRII 

—  CARITATEA  CREŞTINĂ  —  (Unitare) 

1NDEMNURÎ  DIN  TRECUT 

Am  reliefat  condijiile  interne  şi  externe,  între  cari  fap¬ 
tele  de  binefacere  constilue  adevărata  caritate  creştină» 
Cunoaştem  cum  s’a  organizat  caritatea  în  viaţa  de  obşte  a 
primilor  creştini,  în  instituţia  agapelor,  şi  cum  se  realiza 
prin  iniţiativa  particulară. 

După  desfiinţarea  agapelor,  şi  chiar  în  vremea  acestora, 
grija  de  săraci  şi  de  neajutoraţi  a  trecut  dela  apostoli  asupra 
urmaşilor-episcopi,  cărora  le  stau  într’ajutor  diaconii.  Era 
normă  de  organizare:  „Fără  episcop  nimeni  să  nu  facă 
ceva  din  cele  ce  stau  în  legătură  cu  Biserica"  (Ignaţiu  către 
Smimeni  c.  8). 

La  curţile  episcopeşti  era  masă  pentru  săraci,  ocrotire 
pentru  călători  şi  străini  (I  Tim.  3,  2).  Dela  Constantin  cel 
Mare,  Biserica  şi-a  câştigat  libertatea.  Mai  mult.  Primea 
ajutor  însemnat  dela  stat.  Dar  şi  referinţele  s’au  schimbat. 
Mulţi  primeau  creştinismul  din  alte  consideraţii  şi  interese, 
decât  cele  ale  credinţei  religioase  şi  ale  unei  vieţuiri  nouă. 
Pe  măsura  sporirii  numărului  creştinilor  şi  în  urma  amarelor 
experienţe  şi  a  abuzurilor  de  bunătatea  părintească  a  câr- 
muitorilor  Bisericii,  pe  încetul  a  dispărut  instituţiile  de  ocro¬ 
tire  dela  curţile  episcopeşti.  Şi  s’au  creat,  în  Răsărit,  xeno- 
dochiile,  casele  de  ocrotire,  ospicii  pentru  nevoiaşi,  călători, 
bolnavi,  orfani,  copii  aflaţi.  îndeosebi  mănăstirile  au  devenit, 
pe  încetul,  instituţiile  de  caritate  şi  educaţie,  organizate  fiind 
în  acest  spirit  de  $f.  Vasile.  Agoniseala  din  munca  călugă¬ 
rilor  se  folosea  pentru  susţinerea  fraţilor,  iar  prisosul  se 
întrebuinţa  pentru  sărmani  (Regula  38). 

Nu  putem  urmări  fazele  istorice  în  desvoltarea  sau 
stagnarea  instituţiilor  bisericeşti  şi  sociale  pentru  ocrotirea 
şi  îngrijirea  sărmanilor  şi  a  celor  neajutoraţi  în  decursul 
veacurilor.  Din  secolul  XII  dispare  instituţia  diaconiţelor  în 

Orient,  iar  diaconii  sunt  trecuţi  Ia  alte  funcţii.  îngrijirea  de 
săraci  şi  de  bolnavi  se  desparte.  Bolnavii  se  îngrijesc  în 
spitale,  iar  săracii  şi  neajutoraţii  în  instituţii  de  ocrotire.  Şi 
unele  şi  altele  s’au  organizai  înlăuntrul  sau  în  preajma 
mănăstirilor,  în  Răsărit  aproape  singurele,  cari  au  păstrat 
vie  dragostea  milostivă.  In  apus  s’au  desvoltat  frăţiile,  orga¬ 
nizate  după  sistem  mănăstiresc,  ori  numai  ca  tot  atâtea 
congregaţii,  legate  prin  acelaş  scop  al  ajutorării  şi  ocrotirii 
celor  nevoiaşi.  Deodată  cu  desvoltarea  vieţii  de  stat  orga¬ 
nizat,  statul,  din  interese  politice  şi  sociale,  s’a  preocupat 
tot  mai  intensiv  de  problema  ocrotirii  sociale,  isbuiind  să 
smulgă  organizaţia  caritativă  din  mâna  Bisericii,  de  altfel 
tot  mai  slăbită  din  lipsă  de  mijloace  materiale. 

La  Români  caritatea  a  rămas  în  grija  Bisericii  până 
în  vremile  mai  nouă.  Şi  când  pornea  din  iniţiativă  particulară, 
se  făcea  tot  sub  inspiraţia  şi  cu  sprijinul  conducătorilor  Bi¬ 
sericii.  Caritatea  se  exercita  ca  o  virtute  a  milei.  Ocrotirea 
şi  întreţinerea  nevoiaşilor  se  făcea  prin  mănăstiri,  in  mă¬ 
năstiri  şi  pe  lângă  biserici  s’au  înfiinţat  întâiele  şcoale  şi 
tiparniţe.  întâiele  lumini  de  cultură  şi  cărturărie  de  aici  au 
plecat.  Şi  tot  în  sfintele  mănăstiri  au  fost  aşezate  întâiele 
instituţii  de  caritate:  azile,  spitale.  La  Argeş,  prin  1524,  era 
un  ospiciu  pentru  săraci  cu  averi  donate  de  Ion  Vladislav. 
Ştefan  cel  Mare  a  organizai  pe  calicii  din  Iaşi  într’o  mahala. 
Asemenea,  Ia  Roman,  Petru  Rareş-Vodă  i-a  pus  sub  pro¬ 
tecţia  episcopului.  Radu  Vodă  Basarab  orândueşte  moşia 
Mătăuţii  de  jos,  lângă  Câmcmlung,  pentru  adăpostirea  infir¬ 
milor  şi  săracilor.  Neagoe  Basarab  povăţueşte  pe  fiul  său, 
ca  o  parte  de  avere  să  fie  destinată  pentru  ajutorarea  să¬ 
racilor.  Boierul  Mihail  Cantacuzino  a  deschis  întâiul  spital, 
în  Bucureşti,  la  „Mănăstirea  Colţea",  pe  care  el  a  întemeiat-o. 
Şi  tot  aici  s’a  deschis  şi  întâia  şcoală  medicală  în  ţară,  la 
1842.  Voevodul  Grigorie  Ghica,  întemeind  mănăstirea  Sf. 
Pantilimon  (1735 — 750)  se  înfiinţează  aici  două  spitale. 
Lângă  schitul  „Malamuci"  s’a  înfiinţat  prima  casă  de  nebuni, 
numită  mai  târziu  „Mărcuţa“  (v.  „Biserica  şi  Şcoala*  Nr. 
50/932). 

Tradiţia  frumoasă  şi  creştinească  s’a  păstrat  în  viaţa 
domnilor  şi  a  bisericii  româneşti  şi  mai  irăeşte  prin  insti¬ 
tuţiile  de  ocrotire  şi  ajutorare  ca :  azilul  Elena  Doamna 

(domnita  Elena  Cuza),  înfiinţat  de  mitropolitul  Filaret,  Azilul 
Oteteleşanu,  Eforia  spitalelor  civile  „Aşezămintele  Brânco- 
veneşti"  şi  Sf.  Spiridon,  Comitetul  central  de  ajutor  pentru 
incendiaţi  şi  inundaţi,  Aşezămintele  de  ajutor  Carol  şi  Eli- 
sabeta  şi  altele  mai  nouă. 

Dar  şi  la  noi  statul  şi-a  asumat  tot  mai  mult  dreptul  şi 
îndatoria  de  a  organiza  şi  îngriji  Ocrotirea  Socială ;  —  în 
timpul  din  urmă  creind  chiar  un  minister  al  acestui  resort. 

Biserica  românească,  după  secularizare,  a  rămas  fără 
mijloace  materiale  şi  a  scăpat  din  mână  acţiunea  caritativă 
spre  marea  pagubă  nu  numai  a  nevoiaşilor,  ale  căror  lip¬ 
suri  sunt  mai  mari  în  cele  spirituale,  decât  cele  fizice,  ci 
şi  în  paguba  educaţiei  opiniei  publice  în  spirit  religios  şi 
caritativ. 

Iar  in  provinciile  robite  lupta  pentru  existenţă  a  absorbit 
toate  forţele  vii  ale  Bisericii,  încât  instituţii  de  caritate  cu 
ascendent  larg  n’au  putut  fi  creiate. 

Oricât  de  mult  s’ar  fi  rupt  firul  tradiţiei  şi  s’ar  arăta 
un  gel  între  trecut  şi  prezent  în  viaţa  bisericească  în  pri¬ 
vinţa  activităţii  caritative,  şi  oricât  sfatul  şi,  la  ordinul  lui, 
comuna  s’ar  obliga  îa  împlinirea  îndatoririlor  de  ocrotire 
socială,  Biserica  trefcue  să-şi  intensifice  acţiunea,  să-şi  coor¬ 
doneze  puterile,  spre  a  îmbrăţişa  cu  căldură,  cu  elan  şi 
devotament  problema  carităţii  în  iot  cuprinsul  ei  larg.  Căci 
tară  o  afirmare  simţită  şi  pe  acest  teren  al  faptelor  de  mi¬ 
lostenie,  nu  va  putea  face  faţă  curentelor  sociale,  ce  tot 
mai  pronunţat  se  încrucişează  pe  câmpul  vieţii,  uneori  nu 
fără  a  produce  zguduiri. 


INSTITUŢII  DE  OCROTIRE  SOCIALA 

Nu  vom  mai  putea  reînvia  acţiunea  caritativă,  în  felul 
cum  a  fost  în  trecutul  îndepărtat  în  preajma  caselor  şi 
curţilor  episcopeşîi.  Dar  Biserica,  în  centrele  episcopeşfi  şi 
în  oraşele  mai  însemnate,  în  capitale  de  judeţe  şi  centre 
de  viaţă  industrială  şi  comercială,  trebue  să  premeargă  cu 
exemplul  şi  să  trezească  îndemnuri  cu  ascendent  asupra 
întregului  ţinut  dimprejurul  lor.  Dacă  nu  altfel  măcar  în 
acel  chip,  ca  preoţimea  din  aceste  centre  sa  intre  pretu¬ 
tindeni  şi  în  toate  organizaţiile  şi  instituţiile  de  ocrotire  şi 

asistenţă  socială,  susţinute  de  stat,  sau  de  municipiu  (comună). 
Să  ducă  acolo  cu  sine  dragostea  lui  Hristos,  spiritul  carităţii 
creştine  şi  să  inspire  viaţa  lăuntrică  a  acestor  instituţii  în 
duhul  principiilor  evanghelice. 

In  oraşul  Arad,  pe  cât  mi-a  fost  cu  putinţă  să  mă 
orientez,  este  un  frumos  număr  de  instituţii  de  ocrotire 
socială,  susţinute  de  municipiu,  subvenţionate  de  stat,  sau 
organizate  de  iniţiativa  privată.  Aşa  voiu  aminti :  1.  „Socie¬ 
tatea  Principele  Mircea",  ramificată  de  altfel  pe  întreaga 
ţară,  pentru  îngrijirea  copiilor  sugaci;  2.  Societatea  de 
combatere  a  tuberculozei ;  3.  Diferitele  spitale ;  4.  „Reuniunea 
de  binefacere  civilă",  având  scopul  de  ajutorare  şi  întreţinere 
a  membrilor  fără  avere,  deveniţi  incapabili  de  muncă  fără 
voia  lor  sau  în  urma  bătrâneţii  şi  susţinerea  grupurilor  de 
ajutorare  mutuală  pentru  cazuri  de  boală,  deces  şi  altele; 
5.  „Reuniunea  Femeilor  Române",  având  de  scop  opere 
caritative,  îmbrăcarea  şi  ajutorarea  copiilor  săraci,  şl  peste 
tot  alinarea  mizeriei  acolo,  unde  mijloacele  materiale  îi  vor 
îngădui;  6.  „Cercul  societăţii  mutuale  de  ajutor  al  surdo¬ 
muţilor  din  Arad",  cu  scopul  de  cultivare  a  conversaţiunii, 
precum  şi  a  altor  ramuri  ale  conştiinţei  şi  sie  solidarităţii 
tovărăşiei  de  aceeaşi  soarta;  7.  „Asociaţia  muncitorilor  români 
din  Arad  şi  jur",  având  de  scop  organizarea  muncitorilor 
români  pentru  întărirea  sentimentului  de  solidaritate  profe¬ 
sională,  apărarea  intereselor  materiale,  răspândirea  culiurei, 
ştiinţei  şi  artei  naţionale;  8.  Căminul  infirmilor  bătrâni  şi  al 
săracilor  neputincioşi ;  9.  Căminele  de  ucenici ;  10.  Reuniunea 
de  înmormântare  a  meseriaşilor;  11.  Societatea  „Rapid"  a 
C.  F.  R.-işiilor;  12.  Societatea  corală  „Armonia";  13. 
Societatea  ortodoxă  a  Femeilor  Române  —  filiala  Arad; 
14.  „Astra"  culturală;  15.  „înfrăţirea";  16.  „Ateneul  popular" 
—  ca  să  amintesc  numai  pe  cele  româneşti  sau  în  cari  au 
acces  şi  Românii.  Vor  fi  desigur  şi  altele,  pe  cari  trebue 
să  le  eruăm  cu  grijă,  să  Ie  cunoaştem  şi  să  le  avem  în 
evidenţă  pentru  a  lua  legătura  cu  conducerea  acelora  şi  a 
le  oferi  serviciile  şi  ajutoarele  spirituale  şi  morale  ale 
Bisericii. 

Conştiente  de  sprijinul  pe  care  îl  pot  avea  dela  Biserică, 
aceste  organizaţii,  mai  toate,  din  îndemn  propriu,  s’au  pus 
sub  ocrotirea  şi  au  în  fruntea  lor  ca  preşedinte  de  onoare 

pe  Prea  Sfinţitul  Episcop.  Dar  numai  Ia  prilejuri  de  întruniri 
solemne  nu  se  poate  strecura  duhul  Bisericii  şi  concepţia 
creştină  in  întreg  mersul  şi  în  felul  lor  de  a  acţiona.  De 
aceea  trebue  să  intre  preotul  în  comitetele  de  conducere, 
în  biroul  care  dirigueşte,  ca  să  pună  în  valoare  dragostea 
lui  Hristos,  să  le  inspire  în  duh  creştinesc  măcar,  dacă  n’ar 
putea  să  le  imprime  pe  de-a’ntregul  şi  pecetea  ortodoxă. 

Hristos  este  începutul,  centrul  şi  sfârşitul  oricăror 
strădanii  ale  dragostei  caritative.  Toată  iubirea  aproapelui 
pleacă  dela  El  şi  se  întoarce  asupra  Lui.  El  şi-a  răscum¬ 
părat  scump  dreptul  Ia  iubirea  oamenilor,  Ia  iubirea  noastră, 
prin  mulţimea  faptelor  Sale  de  binefacere,  prin  activitatea 
Sa  roditoare  de  har,  prin  jertfa  vieţii  Sale,  prin  vărsarea 
dumnezeescului  Său  sânge.  Apoi  a  trecut  acest  drept  al 
Său  Ia  iubirea  noastră  asupra  celor  flămânzi  şi  goi  şi  fără 
adăpost,  asupra  săracilor,  nefericiţilor  şi  întristaţilor  cu  cari 
se  identifică:  „Ori  ce  aţi  făcut  unuia  dintre  aceşti  prea 
mici,  Mie  mi-aţi  făcut".  Milostenia  determină  nu  numai 
raportul  nostru  către  semeni,  ci  faţă  de  însuşi  Domnul  şi 
Mântuitorul  şi  Judecătorul  nostru. 

In  îndeplinirea  carităţii  valoarea  morală  a  faptei  o 
determină  serviciul  personal ,  căruia  i  se  pune  în  vedere,  de 
către  Domnul,  răsplata.  Datorăm  semenului  nostru  în  primul 
rând  nu  banul,  sau  valoarea  în  bani,  ci  datorăm  omului  pe 
om;  pe  noi  înşine.  Turghenieff,  vestitul  scriitor,  întâl- 
nindu-se  cu  un  cerşetor,  îşi  caută  buzunarele,  dar  din  întâm¬ 
plare  nu  avea  nici  un  ban  Ia  dânsul.  Cerşetorul,  tremurând 
de  frig,  sta  cu  mâna  întinsă  după  ajutor.  Scriitorul  era 
uluit  că  nu  avea  bani  la  el.  Dar  deodată  prinde  şi  strânge 
mâna  murdară  a  cerşetorului:  „Nu  te  supăra,  frate ,  nu  am 
bani  la  mine,  frate1."  Iar  săracul  îi  răspunde  cu  bucurie: 
„Mulţumesc,  frate,  şi  aceasta  e  cinste,  frate!"... 

Se  întâmplă  într’un  anumit  moment  să  nu  poată  da 
bani  nici  cel  bogat;  dar  dragoste  poate  da  oricine  şi  ori 
când  şi  cel  mai  sărac.  Chiar  dând  ban,  să-I  dai  cu  dra¬ 
goste,  cu  vorbă  bună,  însoţi!  de  un  sfat  bun.  Nu  poţi  da 
mult,  —  dă  cât  de  puţin,  dar  cu  dragoste,  cu  bucuria  de 
a  face  bine.  Şi  de  nu  poţi  da  chiar  nimic  simţit,  când  ţi  se 
pare  că  nu  mai  poţi  ajuta  cu  nimic,  dă  rugăciunea  ta  cu 
dragoste,  şi  ai  dai  mult  Domnului  pentru  fratele  tău! 

Dacă  lipseşte  din  fapta  de  binefacere  dragostea  per¬ 
sonală,  devotamentul,  serviciul  personal,  ajutorul  poate  fi 
dat  şi  e  primit  desigur,  dar  nu  aduce  binecuvântare.  De 
aceea  nu  înregistrează  succese  instituţiile  sociale.  Metalul 
rece,  oricât  de  sunător,  biroul  aspru,  cu  atmosferă  apăsă¬ 
toare,  casa  de  plată  îngrădită  cu  zăbrele,  nu  sunt  canaluri 
pe  care  curge  untul  de  lemn  al  milosteniei,  nici  mijloace 
de  legătură  dela  inimă  Ia  inimă,  dela  om  la  om. 

Dar  în  stările  complicate  şi  între  condiţiile  de  azi,  cari¬ 
tatea  are  nevoie  totuşi  de  organizaţii,  de  asociaţii,  cari  să 
adune  serviciile  personale,  să  le  grupeze  şi  coordoneze,  ca  să 
poată  îmbrăţişa  câmpuri  cât  mai  largi.  Organizaţia  nu  poate 
perde  din  vedere  însă  duhul  în  care  trebue  să  lucreze.  Cu 
cât  e  mai  desvoltat  serviciul  personal  direct,  cu  atât  e  mai 
multă  viaţă,  binecuvântare  şi  roade  îmbelşugate ;  cu  atât  se 
îndepărtează  primejdia,  ca  organizaţia  (asociaţia,  societatea) 
să  devină  un  birou  impersonal,  un  mecanism  fără  suflet. 
Şablonismul  rigid  preface  organizaţia  într’un  „automat  de 
binefacere,  în  care  omul  aruncă  pe  deasupra  cererea  de 
ajutor  ori  certificatul  de  paupertate  şi  dedesupt  ies  gro- 
şiţele,  sau  pâinea,  ori  cărbunii  şi  lemnele  de  foc.  Şi  tot  aşa, 
devotamentul  personal  înlătură  temerea,  că  organizaţia 
poate  fi  exploatată  necuviincios,  sau  dă  îndemn  la  lene  şi 
cerşetorie.  De  aici  decurge  datoria  să  punem  la  dispoziţia 
organizaţiilor  de  binefacere  nu  numai  banul  şi  elemosina, 
ci  însăşi  persoana  proprie  (Keppler).  De  aceea  ziceam,  ca 
fraţii  preoţi  din  centrele  unde  se  află  instituţii  de  binefacere, 
de  ocrotire  şi  asistenţă  socială,  să  între  în  cadrele  orga¬ 
nizaţiilor  acestora  cu  ajutorul  lor  personal  şi  cu  duhul  pe 
care  îl  pot  duce  acolo  şi  care  trebue  să  domineze  această 
ocrotire  şi  asistenţă  socială. 

Iară  de  altă  parte.  Biserica  însăşi  are  trebuinţă  de 
experienţa,  pe  care  preoţii  ei  şi-o  pot  câştiga  în  acele 
instituţii,  aciivând  în  cadrele  unor  organizaţii  cu  trecut  şi  cu 
tradiţie,  experienţă,  pe  care  să  o  poată  utiliza  pe  urmă  şi 
în  casa  proprie,  daca  deocamdată  împrejurările  maştere  nu 
ne  îngădue  să  luăm,  ca  Biserică,  iniţiative  şi  să  acţionăm  pe 
răspundere  proprie  în  marea  problemă  religioasă  a  cari¬ 
tăţii  creştine. 

AŞEZĂMINTE  DE  CARITATE 

Totuşi,  paralel  cu  ajutorul,  pe  care  îl  putem  da  altor 
organizaţii,  nu  vom  renunţa  a  ne  preocupa  de  crearea  şi- 
înfiinţarea  unor  aşezăminte  de  caritate  sub  directa  oblă¬ 
duire  a  Bisericii,  pe  măsura  puterilor  şi  a  mijloacelor,  a 
dragostei  şi  a  râvnei  personale,  pe  cari  le  putem  pune  la 
temelie. 

Iată  înşirate  aici  o  seamă  de  instituţii,  cari  trebue  să 
intre  şi  în  preocuparea  de  misiune  caritatioă  a  Bisericii 
noastre : 

I.  Instituţii  de  educaţie  şi  ocrotire  pentru  copii: 

1.  Leagăne  pentru  copiii  lepădaţi  şi  sugacii  orfani; 

2.  Case  de  adăpost  pentru  copiii  nimănui; 

3.  Case  de  ocrotire  pentru  copii  peste  zi,  când  ma¬ 
mele  sunt  duse  la  lucru  pentru  susţinerea  casei; 

4.  Grădini  de  copii  pentru  cei  mai  răsăriţi; 

5.  Cantine  pentru  copiii  de  şcoală  cu  locuinţa  departe; 

6.  Ora  de  rugăciune  cu  servicii  proprii  pentru  copiii 
de  şcoală,  întroducându-i  în  practica  religioasă  şi  în  deprin¬ 
derea  Ia  fapte  ale  milei;; 

7.  Orfelinate  pentru  educaţia  şi  ocrotirea  copiilor  orfani. 


II.  Instituţii  pentru  educaţia  şi  ocrotirea  tineretului: 

1.  Şcoli  de  industrie  casnică  pentru  fete; 

2.  Şcoli  pentru  servitoare  şi  servitori  —  pregătirea 
lor  în  gospodăria  casnică  — ; 

3.  Adăposturi  pentru  servitoare,  până  îşi  află  serviciu, 
plasarea  şi  ocrotirea  lor  în  lipsă  de  serviciu; 

4.  Adăposturi  pentru  fete  lucrătoare  în  fabrici; 

5.  Şcoală  de  Dumineca  pentru  servitori  şi  servitoare ; 

6.  Şcoală  de  Dumineca  pentru  ucenici  şi  ucenice; 

7.  Cămine  de  ucenici  şi  ucenice; 

8.  Societăţi  de  bună  îndrumare  a  tinerimii,  —  cultu¬ 
rale,  sportive; 

9.  Societăţi  pentru  calfele  tinere; 

10.  Internate  pentru  şcoli  secundare  conduse  de  Bise¬ 
rică  (din  cari  s’ar  recruta  studenjii  institutelor  teologice, 
dupăce  în  prealabil  li  s'a  făcut  pregătirea). 

III.  Aşezăminte  pentru  neputincioşi  şi  bolnavi: 

1.  Institute  de  surdo-muli ; 

2.  Institute  de  orbi; 

3.  Institute  pentru  idioţi  şi  epileptici; 

4.  Institute  pentru  nebuni; 

5.  Casă  de  adăpost  pentru  schilavi  şi  cerşetori; 

6.  Spitale  pentru  bolnavi; 

7.  Azile  pentru  bătrânii  singuri  pe  lume  şi  neputincioşi ; 

8.  Azile  pentru  copiii  bolnavi  —  şi  colonii  de  vară 
pentru  cură  de  aer  şi  soare; 

9.  Azile  pentru  săracii  fără  casă  şi  în  legătură  cu 
acestea,  organizarea  îngrijirii  altora  în  familii,  —  grija  de 
văduve  sărmane; 

10.  Azile  pentru  calicii  fără  căpătâi ; 

11.  Grija  pentru  femei  lăuze; 

12.  Grija  pentru  familii  cu  copii  mulţi; 

13.  Grija  de  înzestrarea  fetelor  sărace; 

14.  Casă  de  ocrotire  pentru  călătorii  streini  săraci; 

15.  Grija  de  îngroparea  morţilor  săraci; 

16.  Organizarea  de  rugăciuni  publice  pentru  bolnavi, 
călători,  neputincioşi  şi  nevoiaşi  cu  ajutoare  ocazionale. 

IV.  Instituţii  de  salvare: 

1.  Azile  pentru  beţivi  —  şi  organizarea  luptei  contra 
alcoolismului ; 

2.  Azile  pentru  femei  decăzute  şi  propaganda  contra 
prostituţiei ; 

3.  Grija  de  întemniţaţi  şi  de  cei  eliberaţi  din  închisori ; 

4.  Colonii  de  lucrători  cu  cantine  întemeiate  pe  prin¬ 
cipii  evanghelice; 

5.  Misiunea  în  gări  —  cu  birouri  de  informaţie  pentru 
călători. 

In  staţii  centrale,  unde  se  încrucişează  la  o  anumită 
oră  mai  multe  trenuri,  s’ar  putea  organiza  serviciu  religios 

in  Dumineci  şi  sărbători  mari.  Nu  sf.  Liturghie,  ci  o  „laudă", 
potrivită  cu  ora  zilei,  adaugându-se  rugăciuni  de  ocazie 
pentru  călători,  pentru  binele  de  obşte ...  şi  cu  o  alocuţie 
aptă  să  provadă  pe  călători  cu  merinde  de  drum.  La  înde¬ 
mână,  un  depozit  de  cărţi  bune  pentru  lectură  edificatoare 
în  continuarea  călătoriei. 

Ar  fi  aceasta  o  inovaţie  la  noi,  dar  de  o  mare  bine¬ 
facere  şi  nu  tocmai  greu  de  realizat.  In  oraşele  mai  mari 
întotdeauna  sunt  mai  mulţi  preoţi  cari  nu  au  biserica  lor, 
ori  biserici  cu  mai  mulţi  preoţi,  dintre  cari  unul  ar  putea  fi 
la  slujbă  în  gara,  dacă  s’ar  cere  chiar  în  timpul  serviciului 
dela  biserică.  Am  încrederea  că  ar  asista  la  rugăciune  şi 
lume,  care  nu  prea  calcă  pragul  bisericii.  Şi  Domnul  ar 
purta  grije  să  aprindă  scânteia  credinţei  în  multe  suflete,  în 
deosebi  la  atâţia  C.  F.  R.-işti,  cari  se  găsesc  în  serviciu 
acolo.  C.  F.  R.  au  un  „Serviciu  religios"  cu  conferinţe 
răsleţe;  acesta  s’ar  complecta  astfel. 

Enumerarea  aceasta  de  multe  instituţii  nu  trebue  să  ne 
sperie.  Nu  e  un  postulat  de  realizare  integrală  şi  imediată,  ci 
vrea  să  scoată  la  iveală  numai  terenul  larg  de  acţiune  caritativă, 
spre  care  trebue  să  se  îndrepte  atenţiunea  Bisericii  noastre 
pentru  a-şi  creia  cadre  de  afirmare  a  principiilor  evan¬ 
ghelice,  de  credinţă  şi  morală,  de  creştinism  activ,  pe  lângă 
slujba  dela  altar  şi  predica  din  biserică  şi  alături  de  pa- 
storaţia  proprie. 

Nu  e  locul  aici  să  stărui  mai  amănunţit  asupra  nece¬ 
sităţii  astorfel  de  instituţii,  asupra  istoricului  lor,  asupra 
felului  cum  actiuează  Ia  alte  neamuri  şi  confesiuni,  asupra 
organizării  şi  modului  lor  de  lucrare ,  asupra  greută¬ 
ţilor  ce  întimpină,  asupra  primejdiilor  şi  neajunsurilor 
inevitabile  oricărui  lucru  omenesc-  S’ar  face  şi  aceasta  Ia 
vreme  cu  prilej,  de  s’ar  simţi  trebuinţa  de  o  mai  amănunţită 
orientare. 


SFINTELE  MĂNĂSTIRI  ŞI  CARITATEA 

Intre  posibilităţile  de  realizare,  mă  voi  opri  acum  numai 
la  un  factor,  care  are  tradiţii  luminoase  în  trecut  şi  este 
mai  înălţat  prin  atmosfera  de  respect  şi  preţuire  de  care 

se  bucură,  cu  toate  lipsurile  şi  neajunsurile  de  care  suferă. 
Suni  sfintele  noastre  mănăstiri. 

La  sf.  Mănăslire  Hodcş-Bodrog,  unde  Domnul  m’a  chemat 
şi  P.  Sf.  meu  Stăpân  m’a  aşezat  conducător,  am  făcut  oarecari 
încercări  şi  experienţe.  N’am  găsit  mijlocul  potrivit  de  a  duce 
până  Ia  capăt  ideia  înfiinţării  aici  a  unei  şcoale  de  cân- 
tărefi  împreunată  cu  şcoală  de  agricultură,  în  care  şi-ar  fi 
făcut  educaţia  şi  pregătirea  elemente  mai  selecte,  cari  deodată 
cu  cântarea  de  sirenă  să  ducă  în  satele  lor  şi  bune  orientări 
de  gospodărie,  dar -mai  ales  capabile  să  dea  o  mână  de 
ajutor  preotului  în  acţiunea  misionară  şi  caritativă  la  sate. 
N’a  succes  nici  şcoala  monahală,  pentru  care  Prea  Sfinţitul 
nostru  Episcop  luase  iniţiativa  deodată  cu  chemarea  mea 
la  conducerea  acestui  sfânt  aşezământ,  —  poate  din  ne¬ 
priceperea  şi  lipsa  mea  de  experienţă,  ori  din  nepotrivirea 
elementelor,  cari  au  venit  la  aceasiă  şcoală  şi  dintre  cari  cei 
mai  mulji  cu  alte  gânduri  decât  cele  ele  închinării  fiinţei  lor 
slugirii  lui  Hristos  în  mănăstire.  Jugul  călugăriei  este  uşor 
numai  celor  ce-şi  pot  da  seama  şi  se  pot  hotărî  să  se  rupă 
de  lume.  Din  16  ucenici  n’au  mai  rămas  decât  3. 

Am  izbutit  însă  să  reînviez  şi  să  organizez  pelerinajele 
însoţite  de  misiuni  religioase,  ca  să  devină  cu  adevărat 
zile  de  înălţare  sufletească  şi  de  înviorare  religioasă  pentru 
muljimea  pelerinilor,  cari  vin  aici  nu  numai  din  eparhia  Ara¬ 
dului,  ci  şi  din  celelalte  eparhii  vecine,  până  şi  din  depărtatul 
Maramureş,  dela  Braşov  şi  Ploeşti,  din  Oltenia  şi  Bucovina. 
An  de  an  participă  8 — 10.000  de  pelerini,  cari  trec  cu 
pietate  pragul  sfintei  mănăstiri  să-şi  siâmpere  setea  duhov¬ 
nicească,  să-şi  potolească  arşiţa  pricinuită  de  zbuciumul  vio  ţii 
şi  să  ia  puteri  noi  ce  luptă  cu  stihiile  lumii  din  izvoarele 
nesecate  ale  Evangheliei,  ce  li  se  deschid  prin  predicile 
şi  cuvântările  dela  misiuni.  Am  sporit  prilejurile  de  pelerinaj 
la  toate  sărbătorile  de  toamnă,  dela  Schimbarea  la  Faţă 
până  la  înălţarea  Sfintei  Cruci,  cu  program  bine  determinat, 
împărţit  pe  2 — 3  zile.  Am  introdus  „Drumul  Crucii",  la  fie¬ 
care  popas  cu  meditaţii  de  adâncire  în  viaţa  mistică,  cu 
aplicări  şi  îndemnuri  la  un  traiu  creştin,  cari  răscolesc  con¬ 
ştiinţele  şi  lasă  impresii  covârşitoare. 

An  de  an,  primăvara,  şi  uneori  şi  toamna,  au  venit 
elevi  şi  eleve  de  şcoală  secundară,  ca  deodată  cu  bucuria 

de  a  petrece  o  zi  în  largul  naturii  să  aibă  şi  prilejul  unei 
reconfortări  sufleteşti.  Şi  am  fi  organizat  cu  sistem  pele¬ 
rinaje  anume  pentru  tineret  şi  intelectuali,  dacă  izbuteam 
să  clădim  până  acum  un  pavilion  de  ocrotire,  care  ne  stă 
ca  o  peatră  pe  conştiinţă,  până  ce  Domnul  ne  va  ajuta 
să-l  vedem  ridicat,  având  şi  un  număr  de  camere  de  pri¬ 
mire  a  pelerinilor. 

Deşi  nu  avem  o  organizare  proprie,  săracii  comunelor 
din  împrejurime  n’au  plecat  de  aici  niciodată  cu  mâna 
goală  şi  fără  un  cuvânt  de  mângâiere.  Nici  călători  nu  s’au 
abătut  pe  la  sf.  mănăstire  fără  să  afle  o  ocrotire,  o  mâncare 
caldă  şi  un  ajutor  de  drum. 

Am  ocrotit  bătrâni,  cari  nu  aveau  pe  nimeni  (unui 
aici  a  şi  murit  şi  a  fost  îngropat).  Alţii  doi  au  fost  primiţi 
să-şi  petreacă  aici  restul  vieţii;  iară  alţii  sunt  ajutaţi  la 
casele  lor. 

Ne-a  preocupat  şi  n’am  renunţat  la  ideea  unui  cămin 
pentru  intelectuali  şi  preoţi  bătrâni,  cari  nu  au  pe  nimeni, 
ca  să  le  fie  loc  de  retragere  şi  de  vieţuire  duhovnicească  la 
adânci  bătrâneţe,  când  n’au  un  reazăm  în  lume,  ori  nu  le 
poate  da  ceeace  sufletul  tor  cere.  Domnul  va  purta  grije 
de  realizarea  gândului,  dăruindu-ne  puteri  şi  ajutorul  ini¬ 
milor  milostive. 

Am  ocrotit  copii  orfani  cu  anii,  până  i-am  putut  plasa 
la  vreun  orfelinat,  sau  au  crescut  cu  vârsta,  ca  să-şi  poată 
câştiga  pâinea  prin  muncă  ori  să  poată  fi  plasaţi  la  vreo 
meserie. 

Sfânta  noastră  mănăstire  îşi  are  în  trecut  tradiţia  fru¬ 
moasă  de  ocrotire  aproape  a  tuturor  studenţilor  în  teologie, 
Ardeleni  şi  Bănăţeni,  în  vremea  pregătirii  lor  pentru  exa¬ 
mene  la  facultatea  teologică.  Şi  continuă  această  tradiţie. 
Alţii  au  petrecut  aici  timp  de  reculegere.  Apoi  un  frumos 
număr  de  intelectuali  irebue  să  fie  recunoscători  pentru  în¬ 
grijirea  şi  ajutorarea  de  care  au  beneficiat  dela  mănăstire 
până  şi-au  urmat  studiile.  Durere,  mi-a  fost  dat  să  constat, 
că  unii  dintre  ceice  s’au  bucurat  altă  dată  de  ocrotirea 
sfintei  mănăstiri,  în  loc  să-i  păstreze  o  amintire  recunoscă¬ 
toare,  găsesc  de  bine  să  facă  literatură,  ridiculizând  pe  că¬ 
lugării  simpli,  sau  lasă  a  se  înţelege  prin  atitudine  alor,  că 

azi  nu  mai  preţuesc  silinţele  noastre,  pentrucă  nu  se  po¬ 
trivesc  cu  calculele  lor . . . 

Nu  pentru  a  mă  tângui  spun  aceasta.  Cine  se  hotăreşte 
să  plece  pe  urmele  lui  Hristos  trebue  să  fie  pregătit  să  urce 
şi  golgota  încercărilor.  Personal  aş  păcătui  de  moarte,  dacă 
aş  avea  vreun  cuvânt  de  nemulţumire,  atât  de  frăţeşte  şi  pă¬ 
rinteşte  am  fost  primit  şi  ajutat  de  Prea  Sfinţitul  nostru 
Stăpân  şi  îmbrăţişat  cu  dragoste  şi  preţuire  peste  vrednicie 
de  fraţii  preoţi  şi  de  mirenii  noştri  din  aceste  părţi. 

Un  lucru,  ce  mă  amăreşte,  este  neputinţa  de  a  înjgheba 
un  personal  mănăstiresc  cu  ajutorul  căruia  să  putem  face 
faţă  anumitor  chemări,  pe  care  socotesc  că  le  are  o  mă¬ 
năstire,  ca  să  devină  un  focar  de  răspândire  simţită  a  re- 
ligiosităţii  şi  de  acţiune  misionară. 

încercările,  pe  cari  le-am  făcut,  m’au  dus  la  concluzii 
pesimiste  asupra  valorii  şi  capacităţii  călugărilor  noştri, 
recrutaţi  din  oameni  simpli  dela  ţară,  fără  carte  şi  fără 
educaţie,  dar  încăpăţînaţi  şi  orgolioşi  dacă  au  izbutit 
să-şi  câştige  darul  preoţiei,  pe  care  nu-1  respectă  după 
cuviinţă  prin  atitudine  de  înfrânare  şi  sfială  cucernică  în 
viaţă.  Nu  vrea  să  fie  aceasta  o  caracterizare  a  mona¬ 
hismului  nostru  în  general  şi  şi  mai  puţin  o  hulă  aruncată 
asupra  fraţilor  mei  de  călugărie.  Dar  cei  30—40  cari  au 
venit  pe  la  Bodrog  şi  s’au  dus,  mi-au  lăsat  multă  îndoială 
în  suflet. 

Adevărat  „cu  călugări  călători  nu  se  face  ţară  caldă" 
cum  mă  lămurea  un  Prea  Sfinţit  Chiriarh;  călugărul  bun 
nu-şi  părăseşte  metania,  iară  ceice  o  fac  şi  umblă  de 
colo — colo,  n’au  aşez.  Socotesc  că  nu  sunt  vinovaţi  în  aşa 
măsură  ei  personal,  ci  vinovat  îmi  pare  spiritul  din  mănă¬ 
stiri,  uşurătatea  cu  care  sunt  primiţi  fraţii  în  monahism  şi 
lipsa  de  o  luminată  povăţuire  şi  conducere. 

Totuşi,  cu  toate  aceste  neajunsuri,  socotesc  că  sfintele 
noastre  mănăstiri,  măcar  câteva  dintre  ele,  sunt  cele  mai  indi¬ 
cate  aşezăminte  să  fie  prefăcute  în  instituţii  bisericeşti  de 
caritate  creştină.  Majoritatea  lor  covârşitoare  sunt  aşe¬ 
zate  în  ţinuturi  pitoreşti,  departe  de  zgomotul  lumii  şi  în¬ 
zestrate  cu  edificii  şi  întocmiri,  cari  stau  părăginite,  ori 
chiar  ruinate,  dar  totuşi  apte  să  fie  restaurate  fără  prea 
mari  jertfe. 

In  câte  dintre  ele  nu  s’ar  putea  aşeza  orfelinate  de 
copii  ne vrâstnici,  — în  cele  de  maice, —  azile  pentru  bătrâni  şi 
bolnavi  —  în  cele  de  bărbaţi,  —  ca  şi  în  celelalte  pentru  femei  t 
Nu  atât  de  bolnavi,  cari  trebue  să  stea  direct  sub  îngrijirea 
unui  medic,  ci  bolnavi  cari  îşi  poartă  pe  picioare  încercarea 
grea  şi  pentru  reconvalescenţi  cari  nu  se  pot  reface,  dacă 
din  spital  ajung  deadreptul  iarăş  în  mediul,  care  le  cere 
osteneli  peste  puteri. 

Cum  nu  s’ar  putea  izola  la  mănăstiri  beţivi  notoriei, 
şi  femei  cu  moravuri  uşoare  printre  maice  cu  suflet  înţe¬ 
legător  î 

In  câte  din  mănăstirile  cu  aer  de  munte  şi  miros  de 
brad  nu  s’ar  putea  organiza  colonii  de  oară  pentru  copii! 

Când  spun  acestea,  detest  din  tot  sufletul  tendinţa  de 
a  preface  sfintele  noastre  mănăstiri  în  locuri  de  vilegiatură 
pentru  „domni",  cum  am  văzut  câteva.  In  poarta  unei  sfinte 
mănăstiri  am  aflat  tineretul  jucând  footbal  şi  fetiţe  alături 
la  alte  distracţii.  Şi  la  „casa  de  oaspeţi"  a  mănăstirii  am 
văzut  oameni  bătând  cu  pumnul  în  masă  nerăbdători,  că 
nu  mai  vine  călugărul  cu  litrul  de  beutură.  Ier  în  altă  parte 
am  aflai  pe  măicuţe  retrase  sub  un  şopron,  ca  să  facă  loc 
în  căsuţa  lor  „boierilor",  cari  se  duc  să  văreze  mai  eftin 
la  o  mănăstire,  dar  nici  decum  nu  pentru  o  reconfortare 
sufletească. 

Atenţiunea  Bisericii  noastre,  preocupată  de  problema 
carităţii  creştine,  spre  aceste  sfinte  mănăstiri  trebue  să  se 
îndrepte  în  primul  rând  pentru  a  Ie  chema  Ia  o  nouă  viaţă 
de  creştinism  activ  prin  fapte  de  caritate  pe  lângă  rugă¬ 
ciunea  osârdnîcă,  ce  se  face  acolo  pentru  toţi  şi  pentru  toate, 
în  vremile  acestea,  când  mulţi  au  uitat  să  se  mai  roage. 
Când  creştinii,  cari  le  vizitează  Ia  hram,  ar  vedea  opera 
de  binefacere  dela  mănăstire,  sunt  sigur  s’ar  simţi  mai  în¬ 
demnaţi  să'şi  deschidă  punga  şi  să  întindă  mâna  de  aju¬ 
torare  cu  materiale  şi  alimente  aduse  ca  ofrandă. 

Dacă  deocamdată,  în  situaţia  şi  condiţiile  date,  n’ar 
putea  fi  puse  sfintele  mănăstiri  în  slujba  educaţiei  şi  culturii 
tineretului  prin  şcoli,  unele  dintre  ele  ar  putea  fi  puse  fără 
prea  mari  eforturi  în  slujba  misionarismului  religios  şi  ca- 
ritativ. 

Oricât  de  simplişti  ar  fi  călugării  noştri  şi  fără  carte,  — 
cum  învaţă  slujbele  şi  ritualul  după  tipic  şi  sunt  neosteniţi 
la  rugăciune  ziua  şi  noaptea,  —  atât  bărbaţii  cât  şi  femeile 
ar  putea  fi  deprinşi  să  ajute  cu  folos  în  organismul  institu* 
fiilor  de  caritate. 

Ce  binefacere  mare  creştinească,  şi  ce  mijloc  de  pro¬ 
pagandă  ortodoxă  ar  fi  o  oaste  de  surori  de  caritate,  re¬ 
crutate  din  surorile  şi  maicile  din  mănăstiri,  pentru  spitalele, 
sanatoriile  şi  instituţiile  de  ocrotire,  pe  care  le  susţine  statul 
sau  comunele  sau  iniţiativa  particulară.  Desigur  ar  trebui 
să  fie  anume  pregătite.  Dar  sufletele  cari  s’au  închinat  cu 
totul  lui  Hristos  Domnul,  cum  nu  s’ar  pune  cu  drag  şi  în 
slujba  de  ajutorare  a  aproapelui,  până  sunt  în  puteri,  ştiind 
că  la  vreme  de  slăbiciune  au  totuşi  unde  se  ocroti  la  me¬ 
tania  lori  Ce  atmosferă  creiază  maicile  catolice  prin  insti¬ 
tuţiile,  unde  sunt  chemate  la  lucrul  Şi  cât  de  binefăcător 
influinţează  asupra  suferinzilor  şi  nevoiaşilor  rugăciunea  lor, 
pe  care  o  practică  cu  sârguinţă,  chiar  dacă  cei  neînţele¬ 
gători  le  pot  învinui  de  fariseism! 

(Vo  urma)  Ârhim.  POLICARP  MORUŞCA 

IUBIREA  LUI  DUMNEZEU  ÎN  EDUCAŢIA 
RELIGIOASĂ  A  COPILĂRIEI 

Educaţia  religioasă  în  general  urmăreşte  formarea 
„bunului  creştin".  In  cele  mai  multe  cazuri  însă  noţiunea 
de  „bun  creştin"  se  confundă  cu  una  sau  cu  alta  din  varia¬ 
tele  caracteristici  ale  creştinismului.  A  fi  bisericos,  a  fi  milos, 
a  cunoaşte  dogmele  şi  obiceiurile  bisericii  creştine,  pot  fi 
şi  suni  considerate  de  foarte  mulţi  oameni  ca  însuşirile  după 
cari  poţi  deosebi  pe  credincios  de  necredincios.  E  foarte 
just  că  adevăratul  creştin  posedă  aceste  însuşiri,  însă  nu 
acestea  sunt  principalul. 

Mântuitorul  a  fost  întrebat  odată  de  către  un  fariseu: 
„Care  poruncă  este  mai  mare  în  lege?"  Isus  i-a  răspuns: 
„Să  iubeşti  pe  Domnul  Dumnezeul  tău  cu  toată  inima  ta  şi 
cu  tot  sufletul  tău  şi  cu  iot  cugetul  tău . . .  Iar  a  doua  ase¬ 
menea  acesteia:  să  iubeşti  pe  aproapele  tău  ca  însuţi  pe 
tine". 1  Iubirea,  altruismul  este  centrul  creştinismului,  un 
altruism  desinteresat  nu  recompensat  prin  ceva.  A  te  da  pe 
tine  pentru  binele  altuia  este  porunca  pe  care  Mântuitorul 
a  accentuat-o  sub  diferite  forme  şi  a  consfinţit-o  prin  jertfa 
sa. 2  Din  această  iubire,  din  această  alipire  desinteresată 
faţă  de  creatorul  lumii  derivă  toate  celelalte  însuşiri  ale 
bunului  creştin,  pentrucă  el  respectă  toate  legile  divine  fixate 
în  Sf.  Scriptură  şi  Sf.  Tradiţiune  şi  date  în  formă  acce¬ 
sibilă  minţii  şi  inimii  noastre  de  către  Biserică. 

Ce  rezultă  de  aici  pentru  educaţie?  Nimic  altceva 
decât  că  scopul  ideal  pe  care  fiecare  educator  trebue  să-I 
aibă  în  vedere  şi  spre  a  cărui  realizare  să  tindă  în  for¬ 
marea  caracterului  copilului,  să  fie  iubirea  desinteresată  şi 
statornică  alui  Dumnezeu  şi  a  aproapelui.  E  posibil  acest 
lucru?  Dacă  am  răscoli  manualele  de  religie,  mulţimea 
istorioarelor  religioase-morale,  sau  dacă  am  asista  la  lecţiile 

1  Matei  c.  22  v.  36 — 38. 

2  Matei  c.  10  v.  37,  loan  c.  13  v.  35  şi  c.  4  v.  20,  21  şi  c.  13  v.  14, 

de  religie  ale  diferiţilor  educatori,  am  constata,  poate  cu 
uimire,  cât  de  apropiaţi  suntem  în  educaţia  religioasă  de 
cele  omeneşti  şi  cât  de  îndepărtaţi  de  cele  dumnezeeşti.  De 
sigur  nu  poate  constitui  aceasta  o  greşală,  când  pleci  dela 
natura  omenească  în  îndrumarea  ei  spre  cele  divine.  Insă 
e  o  greşală  de  neiertat  a  te  opri  aci,  a  sta  îndreptat  cu  faţa  spre 
această  natură  şi  a-ţi  uita  cu  totul  că  menirea  ta  de  edu¬ 
cator  nu  stă  numai  în  a  o  respecta  ci  în  a  o  şi  direcţiona 
spre  o  ţintă  mai  ideală.  Insistăm  numai  asupra  uneia  dintre 
variatele  abateri  dela  principiile  religiei  creştine,  a  cărei 
îndrumare  pe  calea  cea  bună  ar  aduce  un  aport  important 
în  realizarea  scopului  educaţiei  religioase. 

Concepţia  morală  despre  Dumnezeu,  pe  care  actualul 
sistem  de  educaţie  religioasă  se  nizuieşte  să-l  strecoare  în 
sufletul  tineretului,  este  în  mare  parte  concepţia  V.  T,,  a 
Dumnezeului  răzbunător,  pedepsitor.  In  această  culoare  este 
descris  copilului  mic  de  către  părinţi,  acest  aspect  îl  capătă 
şi  prin  graiul  învăţătorilor,  respectiv  al  preotului-catehet,  în 
variatele  concluzii  rezultate  din  istorioarele  morale  sau  biblice. 
Dumnezeu  urmăreşte  paşii  omului  şi  orice  faptă  a  lui,  mai 
curând  sau  mei  târziu,  aici  sau  pe  lumea  cealaltă  o  răs¬ 
plăteşte  cu  bine  sau  cu  rău,  după  calitatea  faptei.  Şi  cum 
copilul,  datorită  firii  sale  impulsive  direcţionată  de  impre- 
siunile  momentane  şi  de  către  instinctele  sale  vitale,  apare, 
în  faţa  educatorilor  părinţi,  bunici,  dascăli,  mai  mult  ca  o 
fiinţă  rea,  e  foarte  natural  să  fie  ameninţat  mai  des  cu 
pedeapsa  iui  Dumnezeu  decât  cu  răsplata  bună  a  faptelor 
sale.  Imagine,  care  se  conturează  din  zi  în  zi  fot  mai  precis 
şi  se  fixează  definitiv  in  sufletul  său,  este  imagina  Dumne¬ 
zeului  răzbunător,  care  rămâne  sub  o  formă  sau  alta  pentru 
toată  viaţa  adânc  săpată  în  inima  lui.  Este  adevărat,  că 
această  imagină  alui  Dumnezeu  corespunde  în  mare  măsură 
caracteristicei  psihologiei  copilului  şi  deci  s’ar  putea  obiecta  că 
prin  ea  se  satisface  principiul  pedagogic  al  respectării  indivi¬ 
dualităţii.  Partea  criticabilă  nici  nu  este  aceasta  ci  persistenţa 
în  păstrarea  acestei  imagini  şi  dincolo  de  hotarele  epocei  copi¬ 
lăriei  şi  lipsa  unei  încercări  serioase  de  a  o  schimba  treptat, 
paralel  cu  modificările  survenite  în  psihicul  copilului. 

Două  sunt  inconvenientele  principale  care  decurg  de 
aici:  a)  Conflictul  sufletesc,  în  cele  religioase-morale,  din 

epoca  adolescenţei,  care  în  foarte  multe  cazuri  are  drept 
urmare  nu  numai  destrămarea  concepţiei  de  până  aci  despre 
Dumnezeu,  ci  chiar  înlăturarea  din  sufletul  tinărului  şi  înlo¬ 
cuirea  ei  cu  diferite  principii  filosofice,  morale  sau  sociale. 
b)  Sub  masca  religiei  creştine  se  dă  o  religie  mult  depărtată 
de  ea,  făcând  astfel  din  om  un  fals  creştin,  care  nu  lucrează 
din  iubire,  din  altruism  —  fundamentul  moralei  creştine  — 
ci  de  dragul  recompensei,  în  special  materiale  sau  de 
frica  pedepsei. 

Înainte  de  a  încerca  o  schiţare  sumară  a  etapelor  prin¬ 
cipale,  prin  care  irebue  să  treacă  mentalitatea  religioasă  a 
copilului  până  a  ajunge  la  concepţia  creştină  despre  Dum¬ 
nezeu,  în  atitudinea  lui  etică,  spicuim  câteva  date  mai 
importante  din  psihologia  infantilă,  date  cari  ne  vor  indica 
indirect  drumul  de  parcurs. 

„Copilul  trăeşte  în  prezent"  este  o  formulă  foarte  des 
repetată  şi  care  concentrează  în  sine  esenţa  psihologiei 
copilului.  Copilul  trăeşte  prea  puţin  din  amintiri,  pentrucă 
nu  le  are  şi  tot  aşa  din  planuri  în  viitor,  pentrucă  func¬ 
ţiunea  logică  a  gândirii  e  prea  puţin  desvoltată,  ca  să  poată 
proecta  în  viitor,  pe  cale  abstractă,  scopuri.  El  trăeşte  epoca 
acumulării  datelor  psihice  de  cari  mai  târziu  va  avea  nevoie. 
Stările  afective,  pe  cari  le  trăeşte  în  primul  an  din  viaţa  sa 
sunt  stări  de  plăcere  sau  neplăcere  legate  direct  de  viaţa 
sa  perceptivă  şi  instinctivă :  mişcări  şi  sensaţii.  In  următorii 
doi  ani,  cari  ar  cuprinde  —  cu  aproximaţie  —  o  nouă 
fază  din  viaţa  Iui,  încep  să-şi  facă  loc  plăceri  sau  neplăceri 
în  legătură  cu  reprezentările:  promisiuni,  ameninţări  etc. 
Caracteristice  însă,  din  punctul  nostru  de  vedere,  sunt 
instinctele  imitaţiei  —  manifestate  în  special  în  purtarea  şi 
vorbirea  lui,  —  al  simpatiei  faţă  de  tată,  mamă  şi  alţi 
membrii  ai  familiei,  şi  sentimentele  derivate  de  aci  de  com¬ 
pătimire  şi  ruşine.  Abia  în  anii  următori  până  la  epoca 
intrării  în  şcoală  simpatia  îşi  măreşte  cercul  şi  asupra  prie¬ 
tenilor  şi  a  altor  persoane  decât  acelea  din  cercul  familiar. 
Tot  acum  apar  sentimentul  respectului,  simţul  disciplinei» 
mila,  cruzimea,  invidia,  gelozia.  In  epoca  dela  7 — 12  ani 
copilul  e  simţitor  la  adevăr  şi  minciună,  dreptate  şi  ne¬ 
dreptate,  bine  şi  rău.  El  vrea  să  fie  drept  când  i  se  atrage 
atenţiunea  asupra  atitudinii  Iui  şi  curajos  în  întreprinderi. 

In  general  am  putea  spune,  că  afectivitatea  copilului 
se  desfăşoară  în  jurul  egoismului,  întâi  în  legătură  cu  viaţa 
fizică  şi  fiziologică  şi  pe  măsură  ce  creşte  în  legătură  cu 
viata  reprezentărilor  şi  a  sentimentelor.  Aproximativ  între 
etatea  de  7 — 12  ani  tatonează,  fără  să  se  dea  o  luptă  sufle¬ 
tească  profundă,  între  egoismul  său  şi  legea  morală,  infil¬ 
trată  în  mare  parte  prin  educaţie  dela  mediul  înconjurător. 
Moralitatea  propriu  zisă  capătă  un  accent  nou,  cam  pe  la 
etatea  de  12  ani,  cu  apariţia  tendinţelor  sociale  de  orga¬ 
nizare  de  grupuri  binedistincte  şi  mai  statornice.  Utilitarismul 
moralităţii  sale  însă  nu  se  şterge,  deşi  simpatia,  care  a 
început  destul  de  timpuriu  şi  a  ajuns  acum  să  se  manifesteze 
destul  de  puternic,  a  atenuat  într’o  măsură  considerabilă 
egoismul  material  al  copilului,  fără  să  atingă  însă  pe  cel 
spiritual. 

Epoca  adolescenţei  este  pătrunsă  de  o  parte  de  un 
spirit  logic,  care-i  dă  posibilitatea  să  disece  adevărurile 
religiei  şi  moralei,  iar  de  altă  parte  de  un  sentimentalism 
idealist,  care-I  face  să  se  entuziasmeze  pentru  problemele 
cele  mai  măreţe  şi  să  meargă  până  la  jertfa  de  sine,  indi¬ 
ferent  dacă  întrevede  sau  nu  putinţa  realizării  practice  a  lor. 
E  un  idealism,  am  putea  spune  necalculat  şi  nejustificat 
prin  nimic  altceva,  decât  prin  elanul  vital  care  pulsează  în 
toată  fiinţa  lui. 

Adultul  este  altrocentrist.  Acest  altruism  al  lui  este  o 
necesitate  tot  aşa  de  pronunţată  ca  şi  egoismul  copilului. 
Omul  matur  dă  altora  din  ceeace  a  chivernisit  în  cele 
materiale  şi  spirituale,  pentrucă  găseşte  o  mulţumire  sufle¬ 
tească  în  aceasta,  precum  copilul  află  o  satisfacţie  în  a 
acapara  totul. 

Am  trecut  graniţele  psihologiei  copilului  pentru  a  putea 
da  o  icoană  complectă  de  ceeace  trebue  să  se  urmărească 
în  educaţia  religioasă  în  formarea  bunului  creştin. 

Jean  du  Buy 1  constată  că  principiile  fundamentale 
ale  diferitelor  religii  se  pot  aplica,  în  mod  destul  de  cores¬ 
punzător,  diferitelor  epoce  din  viaţa  omului.  Aşa  Mahome¬ 
danismul,  care  are  la  bază  credinţa  într’un  singur  Dum- 

1  Jean  du  Buv:  .Siages  of  reîigions  <k'V-!op:n(?n-'.  Am.  Journ.  of  reii  jloa» 
Psychotigle  and  Education,  rezumat  de  ].  Leuba  intr'un  articol:  La  psychoiogie 
rel.  —  An.  pâych.  Voi.  li,  1905  p,  452. 

nezeu  suveran,  un  paradis  material,  datoria  de  a  te  supune 
autorităţi  divine  şi  reprezentanţilor  ei,  ar  corespunde  epocei 
copilăriei  —  până  la  etatea  de  7  ani.  Confucianismul  cu 
fixitatea  ordinei  naturale,  datoria  progresului  moral  indi¬ 
vidual,  sinceritate,  curaj,  bunăvoinţă  respect  faţă  de  superiori, 
pietate  filială,  patriotism,  ar  satisface  pornirile  sufleteşti  din 
a  doua  copilărie  —  etatea  dela  7 — 12  ani.  —  Creştinismul, 
prin  credinfa  într’un  Părinte  ceresc,  într’o  viaţă  spirituală 
viitoare,  prin  iubirea  lui  Dumnezeu  şi  a  aproapelui,  altruism 
şi  idealism,  ar  străbate  adolescenta.  Budismul  şi  Vedanfa, 
prin  totala  abnegaţie,  contopire  în  neant,  s’ar  identifica  cu 
pornirile  sufleteşti  ale  omului  matur  şi  ale  celui  bătrân. 

E  o  frumoasă  încercare  ideologică,  ale  cărei  concluzii 
practice  nu  a  încercat  încă  nimeni  sa  le  tragă.  Ceeace  ne 
poate  folosi  însă  ca  un  îndreptar,  este  nizuinţa  de  a  da  un 
sistem  general  de  educaţie  religioasă  conform  trăsăturilor 
sufleteşti  fundamentale  ale  fiecărei  epoce  din  viaţa  omului. 
Rolul  educaţiei  în  geReral,  al  celei  religioase  în  special,  nu 
este  numai  de  a  respecta  natura  omenească  în  înclinările 
ei,  ci  de  a  o  şi  direcţiona  spre  o  treaptă  superioară.  Pentru 
aceasta  însă,  cred  că  nu  e  nevoie  să  facem  apel  la  variatele 
religii.  Creştinismul  e  destui  de  maleabil  în  structura  sa  internă 
ca  să  poată  admite  adaptări  corespunzătoare  nevoilor  psi¬ 
hice  ale  fiecărei  epoce.  Aceasta  nu  însemnează  o  modificare 
a  principiilor  de  bază,  ci  doar  acceptarea  unui  veşmânt, 
a  ur.ei  forme  accesibile  psihicului  în  evoluţie. 

Încercăm  o  punere  de  acord  a  cerinţei  fundamentale 
a  religiei  creştine  —  iubirea  lui  Dumnezeu  şi  a  aproapelui  — 
cu  datele  psihologiei  copilului.  Gândindu-rte  la  egocentrismul 
materialist,  din  prima  copilărie  şi  ia  înclinarea  spre  un 
egocentrism  spiritualist  din  a  doua  copilărie,  cari  sunt  însoţite 
de  un  element  de  simpatie,  iar  mai  târziu  de  un  adevărat 
simţământ  de  dependenţă,  iubire  şi  respect  faţă  de  ceice-1 
satisfac,  ne  putem  da  seama  foarte  uşor  de  forma  sub  care 
frebue  sa  prezentăm  imagina  lui  Dumnezeu  în  faţa  copilului. 

1.  Prima  imagină,  cu  care  trebue  sa  începem  educaţia 
religioasă,  va  îi  aceea  a  Dumnezeului-râsplâtitor  material. 
Pentru  a  înlătura  dela  început  o  idee  greşită  în  cele  reli¬ 
gioase,  să  se  încerce  încă  din  primele  momente,  când  copilul 
arată  o  oarecare  curiozitate  faţă  de  Dumnezeu,  îngeri  etc. 

şi  îi  apar  primele  trăiri  religioase,  să  i  se  fixeze  imagina 
lui  Dumnezeu  răsplălitorul,  nu  al  celui  răzbunător.  Aceasta 
se  va  putea  realiza  dacă  se  va  aduce  în  legătură  cu  ideea 
de  Dumnezeu  nu  numai  faptele  rele  ale  copilului,  care 
trebuesc  pedepsite,  ci  şi  cele  bune,  într’o  egală  valoare 
cantitativă  şi  calitativă,  care  vor  fi  recompensate.  De 
aceea  e  bine  să  nu  se  neglijeze  nici  o  ocazie  în  a  arăta 
copilului,  că  Dumnezeu  îl  răsplăteşte  cu  bine  pentru  faptele 
lui  bune,  o  răsplată  de  natură  materială,  posibilă  de  înţeles 
cu  mintea  lui  egoist-cor.  cretă. 

2.  Al  doilea  pas  va  trebui  făcut  pe  măsură  ce  viaţa 
sufletească  a  copilului  se  complică  cu  reprezeniări,  amintiri 
şi  cu  emoţii  şi  sentimente  legate  de  acestea,  spre  ideea 
Dumnezeului  răsplăţilor  spiritual.  Faptele  bune  ale  copilului 
sunt  răsplătite  cu  bunuri  spirituale,  ca  mulţumire  sufletească 
în  urma  unei  fapte  bune,  linişte  în  împrejurări  greu  de 
învins,  încredere  în  propriile  forţe  în  situaţii  dificile,  bucuria 
de  a-şi  revedea  pe  cineva  la  care  ţine  mult,  etc.  Sunt  atâtea 
ocazii  în  care  copilului  i  se  poate  atrage  atenţia  asupra 
Dumnezeului  răsplătitor  spiritual  şi  e  tine  ca  ele  să  nu 
fie  neglijate. 

3.  Simpatia  faţă  de  Dumnezeu  satisfăcătorul  dorinţelor 
materiale  şi  spirituale.  Pe  măsură  ce  în  mintea  copilului 
se  infiltrează  gândul  dependenţei  lui  faţă  de  fiinţa  atotîngri- 
jitoare  şi  răsplătifoere,  se  desvcltă  un  sentiment  ce  simpatie. 
Copilul  începe  să  se  uite  cu  oarecare  sfială,  încredere  şi 
devotament  la  fiinţa,  care-i  aduce  atâtea  bunuri  materiale  şi 
spirituale.  Elementul  simpatiei  formează  puntea  de  trecere 
Ia  iubire.  Ea  e  legată  Ia  început  de  egoisn  ul  copilului. 
Aceasta  însă  nu  e  o  piedecă  în  calea  educaţiei,  întrucât 
noi  nu  ne  folosim  de  acest  egoism  decât  ca  de  o  uşiţă 
prin  care  putem  strecura  încetul  cu  încetul  iubirea  creşti¬ 
nească  şi  nu-I  fixăm  ca  un  scop  de  amplificat.  Copilul  va 
fi  obişnuit  să  se  ferească  de  a  supăra  pe  Dumnezeu,  care-i 
dă  atâtea  bunuri,  nu  pentrucă  ar  putea  fi  pedepsit  pentru 
fapta  Iui  rea,  ci  pentru  că  nu-i  cade  bine  lui  Dumnezeu,  să 
fi  nerecunoscător.  In  felul  acesta  simpatia  faţă  de  Dumnezeu 
răsplălitorul  faptelor  bune  se  transformă  încetul  cu  încetul 
într’o  simpatie  în  afară  de  gândul  răsplăţii,  într’o  simpatie, 
ca  să  zic  aşa,  altruistă.  Lucru  natural  fazele  prin  care  irece 


239 


REVISTA  TEOLOGICA 


motivaţia  simpatiei  e  în  strânsă  legătură  cu  cele  două  faze 
schiţate  mai  sus.  Ea  e  în  primul  rând  o  simpatie  bazată 
pe  satisfacerea  nevoilor  materiale,  organice,  şi  în  rândul  al 
doilea  o  simpatie  bazată  pe  satisfacerea  nevoilor  spirituale, 
pentruca  să  ajungă  la  simpatia  lipsită  de  orice  interes  egoist. 

4.  Iubirea  faţa  de  Dumnezeu.  Faza  de  simpatie  desin- 
teresatâ  formează  biserica,  începutul  iubirii  lui  Dumnezeu. 
Ea  se  realizează  pe  măsură  ce  simpatia  se  complică  prin 
intervenţia  elementului  intelectual.  Cu  cât  omul  pătrunde 
mai  adânc  rosturile  lumii  şi  ale  vieţii,  cu  atât  are  mai  multe 
date  intelectuale  cu  ajutorul  cărora  amplifică  viaţa  emotivă 
şi  afecţiunea  faţă  de  Creatorul  lumii.  Cu  cât  omul  va  aprofunda 
mai  mult  chestiunea  metafizică  a  existenţei  bazat  pe  un 
element  de  simpatie  desinteresată,  cu  atât  se  va  ridica  pe 
treapta  iubirii  creştineşti  alui  Dumnezeu. 

Schiţarea  aceasta  nu  are  nimic  rigid.  Limita  dintre 
fazele  stabilite  nu  sunt  limite  reale.  Nu  putem  spune,  că 
aici  se  termină  o  faza  şi  aici  începe  următoarea.  In  viaţa 
omului  celui  mai  spiritualizat  se  găsesc  momente  de  simpatie 
sau  iubire  faţă  de  Dumnezeu  determinată  de  motive  material- 
egoiste,  precum  în  viaţa  celui  mai  redus  suflet  omenesc  se 
găsesc  momente  de  jertfă  faţă  de  aproapele  şi  devotament 
faţă  de  Divinitate,  care  nu  au  nimic  egoist  în  ele.  Totul  e 
chestiune  de  preponderare,  de  dominare.  De  aceea  tendinţa 
educatorului  de  a  deştepta  şi  a  desvolta  iubirea  creştinească 
în  sufletul  omului  nu  va  fi  considerată  niciodată  ca  deplin 
realizată,  ci  ca  mai  mult  sau  mai  puţin  realizată.  In  educaţia 
creştină  oricând  şi  oriunde  este  de  lucru. 

Ce  putem  realiza  în  educaţia  religioasă  a  copilăriei? 
Structura  sufletească  a  copilului  fiind  egoistă  şi  anume 
materialistă  în  prima  copilărie,  înclinată  spre  cea  egoist- 
spiritualistă  în  a  doua  copilărie,  nu  ne  vom  putea  ridica 
mai  mult  decât,  cel  mult,  până  Ia  simpatia  lipsită  de  interes. 
Când  vom  reuşi  să  facem  din  copii  un  creştin  care  face 
fapte  bune  şi  se  supune  poruncilor  divine,  pentrucă  nu-i 
place  şi  nu  vrea  să  supere  pe  Dumnezeu,  fără  să  se 
gândească,  că  de  aici  ar  putea  profita  ceva,  fie  material 
fie  spiritual,  am  făcut  tot  ceeace  se  putea.  Rămâne  epocilor 
ulterioare  să  desăvârşească  această  simpatie,  ridicându-o  la 
iubire.  l,  .aoiooA. 


O  NOUĂ  SECTĂ:  SINCERISMUL 


După  răsboiu  sectele  sau  înmulţii  ca  ciupercile  după 
ploaie.  Avem  până  acum  în  lume  vre-o  câteva  sute.  Şi 
parecă,  în  ciuda  seminariştilor  şi  a  studenţilor  in  teologie 
cari  trebue  să  le  cunoască  pe  toate  ca  să  le  tină  piept, 
unde-or  da  faţă  cu  ele,  dealungul  spinoasei  cărări  a  aposto¬ 
latului,  ele  sporesc  mereu.  Norocul  nostru  al  tuturor,  că 
mulţumită  elementului  bolnav  pe  care-1  conţin  aproape  toate, 
într’o  formă  sau  alta,  aceste  secte  se  condamnă  dintru’nceput 
Ia  o  existentă  limitată.  Obicinuit  mor  în  faşă.  Din  Sectologie 

—  bine'nfeles  dacă  au  apucat  să  fie  inventariate  —  trec 
astfel,  după  ce-şi  sfârşesc  efemera  lor  viată,  în  istoria 
năsdrăvăniilor  spiritului  omenesc,  furnizând  generaţiilor  viitoare 
material  distractiv,  motive  de  teatru  revuistic  sau  în  tot 
cazul,  ceva  pe  calapodul  acestora. 

Intr’o  publicaţie  religioasă  din  Occident  găsesc  semnalată, 
proaspăt  de  tot,  apariţia  unei  secte  ce  se  întitulează  „Since- 
rismul".  Are  sediu  în  regulă:  la  Waltwilder,  în  Belgia.  Are, 
ca  orice  nouă  înjghebare  ce  porneşte  cu  „arămuri  sunătoare" 
să  facă  rânduială  în  lume,  un  organ  de  propagandă:  Le 
Sinceriste.  Apare  cu  preciziune :  lunar.  Şi  mai  are  Le 
Sinceriste  şi  secta  pe  care  o  serveşte,  nişte  devize  cari 
sună  astfel:  Le  Sinceriste  este  „organul  mensual  al  reformei 
morale  prin  adevăr."  —  „Sinceritatea  este  curăţenia  spiri¬ 
tului".  — ■  „Dragoste  fără  taine".  —  „Adevăr  fără  dogmă". 

—  Şi  are  o  doctrină:  Dumnezeu,  nemurire,  morală,  figurează 
printre  principiile  acestei  doctrine.  In  programul  de  predică 
a  Sincerismului  figurează  comunismul  femeilor  şi  proprietatea 
comună.  Putem  spune  şi  noi  —  cu  cel  ce  denunţă  secta 
în  revista  Le  Chrisfianisme  au  XX-e  siecle,  din  3  Maiu  a. 
c.  — -  că  până  aici  nu-i  nimic  original,  sau  sensafional.  Ori¬ 
ginalitatea  Sincerismului  se  vădeşte  abia  în  felul  sensational  în 
care  argumentează  ceeace  propovăduieşte.  Intr’adevăr,  el 
susjine  că  proprietatea  comună  şi  comunismul  femeilor  sunt 

voite  (?)  de  Dumnezeu,  sunt  poruncite  (?)  de  Dumnezeu,, 
sunt  rezumatul  (?)  celor  zece  porunci  ale  Decalogului.  Să 
ascultăm  cum  argumentează:  „Sunt  două  table  ale  legii: 
cele  adevărate,  cari  au  fost  sfărâmate  şi  cari  au  dispărut 
şi  cele  false,  cari  durează  şi  de  cari  omenirea,  spre  neno¬ 
rocirea  (?)  ei,  ascultă.  Moise  se  urcă  pe  Muntele  Sinai  şi 
primi  dela  Dumnezeu  tablele  pe  cari  au  fost  gravate  cele 
zece  porunci.  Coborându-se  cu  ele  la  poporul  său,  îl  găseşte 
ocupat  cu  adorarea  viţelului  de  aur.  Profetul  se  mânie  şi 
izbeşte  tablele  de  pământ,  prefăcându-Ie  în  bucăţi.  După 
oarecare  trecere  de  timp  Moise  se  urcă  din  nou  pe  munte, 
unde  Dumnezeu  îi  spune  că  va  scrie  pe  alte  table  cuvintele 
ce  erau  pe  tablele  sfărâmate.  Insă  aceasta  nu-i  adevărat  (?) 
şi  noi  nu  trebue  să  ascultăm  (?)  căci  litera  ucide  şi  singur 
spiritul  face  viu.  Litera  este  făcută,  ni  se  spune  din  tabăra 
sincerisiă,  pentru  a  închide  ceeace  nu  trebueşte  desfăcut 
decât  la  timpul  său.  Nu  trebue  să  ne  fie  teamă  a  o  contrazice 
când  raţiunea  o  cere.  Poporul  iudeu  se  deda  la  idololairie. 
El  nu  era  demn  de  morala  scrisă  pe  tablele  sfărâmate  de 
Moise.  Această  morala,  de-atunci,  a  recăzut  pentru  totdeauna 
în  uitare.  Dumnezeu  avea  să-i  substitue  o  alta.  Este  absurd 
—  zic  Sinceriştii  —  sa  se  presupună  că  aceeaşi  lege  (care 
era  pe  tablele  sfărâmate)  avea  să  fie  impusă  Iudeilor.  Nu! 
Ci  o  alta,  un  alt  text,  care  să  se  asorteze  cu  duritatea 
inimii  şi  cu  îngustimea  spiritului  acelora  cari  adorau  viţelul 
de  aur.  Şi  noul  decalog,  acela  de  care  ne  servim  noi  (adică 
Sinceriştii),  a  impus  morala  tradiţională,  morala  lipsită  de 
căsătorie  şi  de  proprietate  individuală. 

Este  şi  aceasta  un  fel  de  a  argumenta.  Câtă  temeinicie 
cuprinde,  vedem  cu  toţii.  E  o  argumentare  care,  iertati-mă, 
stârneşte  cascade  de  râs.  Pentrucă  locurile  scripturistice  din 
Cartea  Eşirii,  cap.  19,  A  doua  Lege,  capitolole  5,  10,  12 
etc.  suni  atât  de  limpezi. 

Mergem  mai  departe.  Pentru  justificarea  comunismului 
de  femei,  sinceriştii  spun:  „Isus  nu  condamnă  adulterul. 
Dovadă?  Femeii  adultere  i-a  spus:  Eu  nu  te  osândesc". 
Deci...  aprobare  (??!..).  Citiţi,  vă  rog,  Ican  8,  3 — 11  şi 
vedeţi  cum  stăm  cu  sacrilegiul  acesta.  E  atât  de  clar.  Şi 
chiar  pentru  înţelegerea  locurilor  mai  puţin  clare,  avem 
poruncă  mere  în  Sfânta  Scriptură:  „Dar  mai  înainte  de- 

toate  frebue  să  ştiji  că  nici  o  proorocie  a  Scripturii  nu  se 
fâlcuieşte  după  cum  îl  taie  capul  pe  fiecare"  (II  Petru  1,  20). 

Aşadar,  această  sectă  care  lucrează  Ia  „reforma  mo¬ 
rală  prin  adevăr"  e  imorală  de  două  ori:  teoretic  şi  practic. 

Imoralitatea  teoretică :  silueşte  textele  biblice  sau,  ca  să 
spunem  cronicăreşte,  „strâmbă  direptatea".  Imoralitatea 
praclică  e  evidentă.  Şi  pentru  ilustrarea  mai  precisă  a 
acesteia  din  urmă,  să  mai  cităm  ceva  din  repertoriul  acestei 
secte,  şi  anume,  ceva  privitor  la  dreptul  maternităţii:  „Fie¬ 
care  tânără  fată  are  dreptul  de-a  avea  un  copil".  Dar,  Ia 
ei,  căsătoria  e  urgisită,  cum  am  văzut.  Şi  atunci,  continuă 
astfel:  „Trebue  să  se  înfiinţeze  un  institut  unde  fiecare  fată 
să  poată  să-şi  exercite  acest  drept".  Va  să  zică  o  casă  de 
prostituţie,  o  „staţie  de  montă",  ca  pentru  animale.  Roşim  1  Şi 
pe  drepţi  Motivul  care  ne  urcă  sângele  ’n  obraz  există. 
Hotărât  lucru,  ne  aflăm  în  faţa  celui  mai  „împeliţat"  docu¬ 
ment  ce-a  fost  furnizat  vreo-dată  de  spiritul  pseudo-religios. 

Acum,  putem  spune  că  trăim  vremuri  profetice.  Fiii 
întunericului  lucrează.  Avem  aici  o  mostră.  Din  cele  mai 
elocvente  şi . . .  mai  monstre. 

Atena,  Iunie,  1934  CRIOORIE  T,  MÂRCU 


(se) 

Biserica  este  organizată  după  principiile  puse  la  temelia 
ei  de  însuşi  Mântuitorul  nostru  Isus  Hristos.  Ca  organism 
văzut,  sub  paza  Duhului  Sfânt,  Biserica  s’a  desvoltat,  a 
înflorit  an  de  an  şi  pentru  ajungerea  scopului  final  caută 
să  facă  uz  de  toate  drepturile  şi  puterile  cu  cari  a  fost  înze¬ 
strată  de  Intemeetor. 

Intre  drepturile  Bisericii  se  numără  şi  puterea  legisla¬ 
tivă.  Consecinţă  naturală  a  acestei  puteri  este  dreptul  penai 
bisericesc.  Dreptul  penal,  sau  dreptul  Bisericii  de  a  pedepsi 
pe  aceia  cari  violează  legile  creştine  se  bazează  pe  dreptul 
divin. 1 

După  învăţătura  fundamentală  a  dreptului  canonic, 
membrii  Bisericii  se  împart  în  clerici  şi  laici.  Dreptul  penai 
bisericesc  tine  seamă  de  această  împărţire  şi  de  aceea  sunt 
unele  pedepse  cu  caracter  general,  pedepse  pentru  toţi 
membrii  Bisericii.  Alături  de  pedepsele  generale  sunt  apoi 
pedepse  cu  caracter  special,  pedepse  la  aplicarea  cărora 
se  are  în  vedere  clasa  creştină  din  care  face  parte  indi¬ 
vidul  ce  urmează  să  fie  pedepsit,  se  are  în  vedere  dacă 
este  cleric  sau  laic. 

Pedepsele  pentru  clerici,  după  scopul  pe  care  îl  urmă¬ 
resc,  sunt : 

a)  Pedepse  de  îndreptare  ( jiucoqiai  bioq&ioTixai,  ina- 
roţi!) iot t* ui,  poenae  medicinales,  censurae).  Pedepsele  de 
îndreptare  sunt  limitate  în  timp. 


1  Matei  XVIII,  15 — 1 7  „Şi  de-JI  va  greşi  jie  fraieie  tău,  mergi  şM  mustră 
pe  dânsul  inlre  line  şi  inlre  ei  singur;  deci  de  te  va  asculta,  ai  dobândit  pe 
fratele  tău.  Iar  de  nu  te  va  asculta,  mai  ia  impreună  cu  fine  incă  pe  unul  sau 
doi,  ca  prfn  gura  a  două  sau  trei  mărturii  să  stea  toi  graiul  lui.  Iar  de  nu-I  va 
asculta  pe  ei  spune-1  soborului ;  şi  de  nu  va  asculia  nici  de  sobor,  să-fi  fie  )te 
ca  un  păgân  şi  vameş*. 

Vezi,  asemenea  ;  1.  Cor.  V.  5—5  şi  VI,  1.  I  Timoiei  1,  20  şi  V,  19.  11  Cor. 
XIII,  10. 

b)  Pedepse  propriu  zise  ( ’txdtxtjirxai ,  poenae  vindi¬ 
cative). 

Intre  pedepsele  propriu  zise  şi  totodată  cea  mai  grea 
pedeapsă  care  se  poate  da  clericului  este  depunerea.  Pe¬ 
deapsa  aceasta  se  mai  numeşte  şi  caterisire,  degradare  sau 
excludere  din  cler.  Ea  este  cea  mai  gravă,  este  ultima  pe¬ 
deapsă  bisericească  ce  se  aplică  clericilor  vinovaţi. 1 

Depunerea  este  deci  totala  cădere  a  clericului  din 
treapta  sa  ierarhică.2 

Urmare  firească  şi  imediată  a  depunerii  este  pierderea 
drepturilor  de  cleric  şi  anume: 

1.  Pierderea  dreptului  de  a  săvârşi  lucrările  sfinte. 

2.  Pierderea  numelui  şi  a  demnităţii  de  cleric. 

3.  Pierderea  tuturor  favorurilor  avute  ca  persoană 
ierarhică. 

a)  Cu  toată  indulgenta  pe  care  a  avut- o  şi  o  are  Bi¬ 
serica  faţă  de  ceice  păcătuesc,  peniru  păstrarea  sănătăţii 
morale  a  organismului  creştin,  n’a  putut  permite  niciodată 
ca  cel  depus  să  săvârşească  mai  departe  lucrările  sfinte. 
Persoana  caterisită  pierde  pentru  totdeauna  dreptul  de  a 
mai  putea  săvârşi  vre-o  lucrare  sfântă.  Chiar  dacă  în  anumite 
dispoziţii,  referitoare  la  depunerea  preotului,  nu  se  indică 
decât  că  persoana  caterisită  se  opreşte  dela  aducerea  sfintei 
jertfe, 3  din  aceasta  nu  rezultă  că  poate  îndeplini  mai  de¬ 
parte  celelalte  servicii  divine.  Menţionându-se  oprirea  să¬ 
vârşirii  actelor  mai  însemnate,  se  presupune  că  n’are  voe  a 
săvârşi  nici  pe  cele  mai  puţin  importante. 4  Dar  în  această 


1  Vezi  Nicodim  Milaş :  Drepiul  bisericesc  orientai,  traducere  de  Dim.  I. 
Comllescu  şi  Vasile  S.  Radu  pag.  407.  Bucureşti  1913.  Nicodim  Milaş:  Canoanele 
Bisericii  ortodoxe  voi.  I,  partea  I,  pag.  190,  traducere  de  Uroş  Kovincici  şi  Dr. 
Nicolae  Popovici.  Arad  1930.  Vezi  asemenea :  ’ExxXijcJtaattXY]  ’AXifj'ftsLa,  revista 
patriarhatului  din  Constanttnopoi  an.  1904,  pag.  263. 

2  Kwvcrtavxcvou  M.  PâXÂr,  ’E-f^eipiScov  toO  âxxA.  Sixaîoo,  cartea  IV-a  p. 
103,  Atena  1927.  ’ExxX.  AXfj&sta  pag.  263  an.  1904:  ....  Ka{hjpc[r£voc&Ttdipx?) 
TOtarjS  dpxtepanxijs  âvsp'/etas  xai  tcfcijstog  xai  sxTurtnroc  toO  âp'/j.epmixoS 
xataXi^ou  xai  flb-djîÂr/uoc  xai  Yîfufwwpivo;  rij?  Bstccc  ydpîxoc. 

3  Can.  2  sin.  din  Tours  an.  461  .sacrifîcium  Deo  offerre  non  praesumal“. 

4  K.  M.  PdcXAn) :  IIoivtx6v  Sîxaiov  tîjţ  iptfoSoţou  ivaroXt x^ţ  âxXXrjaiac 
p.  5.  Atena  1907. 

privinţă  holărârile  sinoadelor  bisericeşti  sunt  clare  şi  arată 
că  cel  caterisit  odată  nu  mai  poate  îndeplini  nici  unul  din 
serviciile  preoţiei.  Nu  mai  poate  învăţa,  nu  mai  poate  îm¬ 
părtăşi  darurile  sfinţitoare  şi  nu  mai  poate  conduce  obştea 
creştină.1  Deci  pierde,  prin  depunere,  cele  trei  atribute  ale 
preoţiei, 2  pierde  şi  jura  ordinis  şi  jura  jurisdictionis. 3  Ca¬ 
nonul  28  apostolesc  şi  can.  4  al  sinodului  din  Antiochia, 
hotărăsc  înlăturarea  cu  totul  din  Biserică  a  acelei  persoane, 
care  ar  îndrăsni  să  se  apropie  de  cele  ale  slujbei,  pe  care 
a  avut-o  înainte  de  caterisire. 

b )  Cei  depuşi  din  treptele  clericale  pierd  odată  cu  de¬ 
punerea  lor  şi  toate  „onorurile  externe  de  cari  i-a  făcut 
părtaşi  sfântul  canon  şi  preoţia  lui  Dumnezeu*.4  Pierd 
dreptul  şederii  în  locurile  de  frunte,  pierd  toate  titlurile  şi 
toate  privilegiile  pe  cari  le-au  avut  ca  persoane  ierarhice.5 
Numele  celor  caterisiţi  se  şterg  din  catalogul  clericilor  şi 
se  trec  în  rândul  laicilor.6 7  Li  se  interzice  purtarea  rasei  şi 
tunderea  părului  după  forma  preoţilor. 1  Creştinii  sunt  opriţi 
a  acorda  celor  depuşi  respectul  şi  cinstea  pe  cari  le  me¬ 
rită  numai  cei  nedepuşi.  Laicul,  care  va  îndrăsni  să  ono¬ 
reze  şi  să  sărute  dreapta  celui  caterisit,  se  afuriseşte, 8 
pentrucă  depunerea  este  şi  pierdere  de  vrednicie  şi  de  cinste. 


1  Can.  26  sin.  VI  ec.,  can.  1,  2  sin.  Ancira,  can.  27  Sf.  Vasile  cel  Mare. 

*  Actele  Patriarhiei  voi.  I  p.  595  .....  o£>  Sianpdsijetă  tmîotI  Eepauxov. . 

3  N.  Milaş  Dreptul  bis.  op.  cit.  pag.  413,  vezi  şi  hotărârile  sin.  din  Cartagina 
an.  254. 

4  Can.  1,  sin.  Antiochia.  G.  A.  Raţii  şt  M.  Polii  Sintagma  dumnezeeşfilor 

şi  sfintelor  canoane _  voi.  VI.  Atena  1852 — 1859. 

5  Zonara  Slnt.  At.  voi.  III,  p.  125  „O'Jts  '(ccp  xa^iSpaţ,  oOre  xXfpse)? 
dŞctoîWjaovc'Jn,  O’jrs  pjv  Itşpou  Tcpovojibu  Ts pacixoO". 

6  c,A|itXxa  X.  ’AXrpc^arou1  OE  EspoE  xav6vs?  Atena  1923  „’ws  Xx'ix6g 
SejdWjwi)  “  p.  23,  can.  62.  Vezi  şi  can.  8,  17,  51  şl  63  Aposf. 

7  ’ExxX.  AXî]\teca  an.  1904  p.  263  .  jxirjSsjxtasv  dtSstav  !xwv 

pcmxijv  IvSurHjvac  aroXfjV.. Can.  21,  Sin.  VI  ec.  hotăreşte  că  atâta  timp 
cât  cel  caterisit  nu  se  pocăeşte  şl  nu  regretă  faptele  sale  rele,  n'are  voe  să  se 
tundă  in  forma  în  care  se  tund  preoţii.  Despre  tundere  vezi  Andrei  Baron  de 
Şaguna:  Carte  manual  de  canoane.  Sibiu  1871  pag.  113. 

8  Hotărârea  sin.  patriarh,  din  Const.  Aprilie  1765;  vezi  revista,  anul  şi  pag_ 
cit.  mat  sus. 

Cu  toate  aceste  categorice  hotărâri,  Biserica  printr’o 
mare  indulgenţă,  a  lăsat,  uneori,  celor  depuşi,  dreptul  de  a 
purta  numele  de  cleric  şi  alie  eventuale  onoruri.  A  lăsat 
aceste  favoruri,  mai  ales  atunci,  când  delictele  au  fost 
săvârşite  din  neştiinţa  clericului,  sau  sub  anumite  presiuni 
externe.  Aşa  b.  o.  can.  1  şi  2  sin.  din  Ancira  hotărăsc  că 
preoţii  şi  diaconii  cari  au  jertfit  zeilor  de  frica  păgânilor,  se 
depun,  dar  li  se  admite  a  se  bucura  şi  pe  mai  departe  de 
onoarea  şederii  în  locurile  lor. 1 2  Aceste  încuviinţări  de  onoruri, 
trebuesc  făcute  cunoscute  în  hotărârea  de  depunere,  căci 
altfel,  caterisirea  lipseşte,  pe  cleric  de  toate  aceste  privilegii. a 

c)  Este  lucru  ştiut  că  demnitatea  de  cleric  este  împre¬ 
unată  cu  anumite  beneficii  materiale.  Aceste  beneficii  le 
primeşte  clericul  ca  o  răsplată  a  slujbei  pe  care  o  face. 
Pierzând  cineva  demnitatea  de  cleric,  în  chip  logic,  urmează 
să  piardă  şi  toate  drepturile  la  beneficiul  material.  Căci  cel 
caterisit,  ne  mai  putând  săvârşi  lucrările  sfinte,  nu  mai 
poate  beneficia  nici  de  bunurile  cari  decurg  din  îndeplinirea 
slujbei  de  cleric. 3 4  Clericul  pedepsit  cu  depunerea  pierde  şi 
toate  privilegiile  pe  cari  le  avea  ca  cleric.  *  Istoria  bise¬ 
ricească  ne  arată  că  încă  din  primele  veacuri  creştine. 
Biserica  a  lipsit  de  bunurile  materiale  ale  preoţiei  pe  cei 
caterisiţi. 

Aşa  este  cazul  lui  Pavel  de  Samosata,  care  fiind  cate¬ 
risit,  a  fost  scos  din  scaunul  episcopesc  al  Antiochiei  şi 
lipsit  de  toate  veniturile  episcopiei. 5  Sunt  şi  hotărâri  mai 
recente  cari  arată  acelaş  lucru.  Aşa  de  ex.  sunt  hotărârile 
patriarhatului  ecumenic  din  Constantinopol,  Aprilie  1765, 
cari  dispun  ca  persoana  caterisită  să  fie  lipsită  de  veniturile 
materiale  ale  slujbei  preoţeşti.6 


1  Can.  26  Sin.  VI  ec.,  can.  8,  9  Neoces.,  can.  27  Sf.  Vasile  cel  Mare. 

2  K.  M.  PdcĂĂij  Ho£v.  or/.,  p.  7. 

3  Vezi  hotărârile  patr.  din  Consf.  Sept.  1384.  Actele  Patriarhieivol.il  p.  86. 
...„Inşi  oe  xa i  6  [icaxkproc,  uap'  3aov  [isv  5ouĂs6sc,  ĂajiŞscvsc  cov  jua^6v, 
rfjc  Si  SouĂsias  îraucrâiisvos  aespeftat  xaî  roO  jua&oO 

4  N.  Milaş,  Drept  bis.  op.  cit.  p.  413. 

5  Eusebie,  Ist.  bis.  VII,  30,  vezi  şi  Cfprlan  epist,  28  către  clerul  din  Cartagina. 

5  ’Ev.xl.  ’AAfy'teta  an.  1904,  p.  563. 

începând  din  veacul  V-lea,  iubirea  deaproapelui  a  deter¬ 
minat  Biserica  să  fie  mai  indulgentă,  să  facă  anumite  acte 
de  filantropie  şi  să  lase  uneori  celui  caterisit  anumite  bene¬ 
ficii  materiale  pentru  asigurarea  traiului  de  fiecare  zi. 1 
Aceste  încuviinţări,  pentruca  să  fie  respectate,  trebuesc 
făcute  cunoscute,  în  mod  special,  în  actul  de  caterisire. 

Atât  după  dispoziţiile  canonice,  cât  şi  după  practica 
bisericească,  depunerea  clericului  este  definitivă  (irevocabilă). 
Chiar  dacă  se  pocăeşte,  chiar  dacă  regretă  sincer  greşelile 
pentru  cari  a  fost  pedepsit,  cel  depus  odată  nu  mai  poate 
dobândi  nici  una  din  treptele  ierarhice. 2  Celce  se  pocăeşte 
să  fie  primit  ca  laic,  spune  canonul  62  apostolesc  despre 
cei  caterisiţi.  Scaunul  văduvit  prin  depunerea  clericului 
urmează  să  fie  ocupat  de  o  altă  persoană. 3  Istoria  biseri¬ 
cească  ne  arată  că  totdeauna  autoritatea  ierarhică  s’a 
îngrijit  şi  a  procedat  la  alegerea  unei  alte  persoane  în  locul 
celei  depuse,  făcând  şi  în  forma  aceasta  imposibilă  reîn- 
scăunarea  persoanei  depusă.  Aşa  este  cazul  episcopilor 
caterisiţi  pentruca  au  hirotonit  anticanonic  de  episcop  al 
Romei  pe  preotul  Novaţian.  Acestora,  după  depunere,  li  se 
numesc  imediat  urmaşi. 4  Asemenea  se  procedează  după 
depunerea  lui  Nestorie  etc.  etc. 5 

Cu  toate  dispoziţiile  canonice  şi  cu  toată  practica  bise¬ 
ricească,  în  trecutul  istoric  creştin  întâlnim  şi  cazuri  când 
Biserica  a  reprimit  şi  a  reînscăunai  în  toate  drepturile  avute 
mai  înainte,  pe  anumite  persoane  caterisite.  Acest  lucru  l-a 
făcut  Biserica,  mai  ales  atunci,  când  era  în  joc  mântuirea 
sufletească  a  multor  indivizi.  Aşa,  sinodul  I  ecumenic  prin 
canonul  8  hotăreşte,  că  dacă  ceice  se  numeau  cândva  curaţi 
(catarienii)  se  întorc  cu  pocăinţă  în  sânul  Bisericii,  să  fie 
primiţi,  dându-li-se  drepturile  avute  mai  înainte  de  a  se  des¬ 
părţi  de  Biserică.  Clericii  cari  şi-au  recunoscut  greşala  şi 
s’au  pocăit,  să  rămână  în  cler.  6  Tot  aşa  este  cazul  preotului 

1  Vezi  asemenea  cazuri  K.  M.  PctXXn]  Ilotv.  Si-/,  p.  9 — 10. 

2  Vezi  can.  21  sin.  VI  ec.,  can.  3  Sf.  Vasile  cei  Mare,  Balsamon  Sint.  AL 
voi.  IV  p.  99 — 101.  Dr.  N.  Milaş:  Can.  Bis.  ori.  op.  cit.  pag.  196. 

3  Can.  16  sin.  I — II  Constant.,  can.  4  sin.  Sardlca. 

*  Eusebie,  Ist  bis.  VI,  43. 

5  K.  M.  PiXfrj  Ilotv.  5lx  p.  ii — 15. 

6  ’A.  K.  ’AXcfJt^ârou  op.  cit.  p.  36  ,  ..“jtivsiv  of’ţw?  svrŞ  xX'fjpq)". 

Maxim,  care  deşi  căzut  în  schisma  novaţiană,  regretând 
căderea  şi  îndreptându-se  a  fost  reprimit  de  Biserică  cu  toate 
drepturile  de  preot/  Acest  lucru  s’a  făcut  cu  speranţa,  că 
Iui  Maxim  îi  vor  urma  toţi  cei  căzuţi  în  schisma  novaţiană  şi 
astfel  se  va  înlesni  mântuirea  a  atâtor  suflete.  Biserica  s’a 
arătat  condescendentă  şi  a  înălţat,  în  asemenea  cazuri,  iubirea 
şi  iertarea  frăţească  deasupra  legii,  numai  şi  numai  să 
păstreze  unitatea  şi  să  dobândească  pacea  creştină. 

Persoanele  caterisite,  dacă  sunt  căsătorite,  trec  în  rândul 
laicilor,  iar  dacă  sunt  necăsătorite,  trec  în  rândul  monahilor/ 
Urmare  a  acestei  hotărâri  este  că,  cel  caterisit  nu  mai  poate 
să  se  împărtăşească  împreună  cu  clericii  şi  în  forma  în  care 
se  împărtăşesc  aceştia.  Canoanele  dispun  că  poate  să  se 
împărtăşească  numai  împreună  şi  în  forma  in  care  se  împăr¬ 
tăşesc  laicii.3 

Persoana  caterisită  rămâne  să  poarte  numele  de  botez, 
fără  să  aibă  dreptul  a  mai  purta  numele  luat  la  hirotonire. 
Aşa  de  ex.  este  hotărârea  patriarhatului  ecumenic  din  Con- 
stantinopol.  Aprilie  1765,  cu  privire  la  caterisirea  episcopului 
Ohridei,  in  care  se  spune  că  episcopul  caterisit  rămâne 
persoană  particulară  profană,  purtând  numai  numele  de  botez.* 
Asemenea  este  hotărârea  sinodului  Bisericii  ortodoxe  eline 
din  10  Februarie  1834  cu  privire  Ia  caterisirea  episcopilor 
Gavril  şi  Procopiu.5 

In  faţa  judecătoriilor  sunt  priviţi  ca  laici,  Ii  se  pretinde 
depunerea  jurământului  în  caz  de  necesitate  şi  sunt  liberi  a 
ocupa  slujbe  publice  pentru  a-şi  câştiga  cele  necesare  vieţii.6 

Pedeapsa  depunerii  o  hotăreşte  sinodul  pentru  episcop 
şi  episcopul  legal  care  se  află  în  funcţiune  şi  are  episcopie, 

1  Cornelius  ad  Cyprlan.  Epist.  XLVI  „Qjuapropter  Maximum  presbyterum 
jocum  suum  agnoscere  jussimus.  Celeres  cum  ingenfi  popul!  suffragio  recepimus”. 
Cit.  după  K.  M.  Pălit]  Hoiv.  Six.  p.  18. 

2  A.  2.  Kouîjiourar&rcouXos  în  Dicţionarul  enciclopedic  publ.  de  Elefle- 
rodache,  lom.  7  p.  33,  34.  Atena. 

3  Can.  15,  62  ap.  can.  18  sin.  Sardica,  can.  3,  32  SL  Vasile  cel  Mare. 

4  ’Exxl.  ’AXrjdsta  an.  1904  p.  263  „d>ţ  xatfrjpT](ievos  xai  dviipoţ  A:cvu- 
oio<;  ji6vm  Xsy6h$vo£,  x«i  slq  twv  ÎScwrfijv  Yvwpiţâfisvo;. . 

8  K.  M.  Pălit]  Rotv.  6(x.  p.  22. 

6  Acelaş. 

pentru  preot  şi  diacon.1  Aşa  a  fost  depus  Origen  de  către 
episcopul  Alexandriei  Dumitru,  la  anul  231  sau  232  după 
Hristos.2 

Pedeapsa  depunerii  se  aplică,  în  caz  de  vinovăţie,  ori 
cărui  membru  din  cele  trei  trepte  ierarhice. 

După  învăţătura  canoanelor  şi  după  practica  din  vechime 
caterisirea  episcopului  o  poate  face  numai  sinodul  compus  din 
cel  puţin  doisprezece  episcopi.3  Pentru  depunerea  preotului 
se  cere  hotărârea  episcopului  său  legal  şi  a  altor  şase 
episcopi,  iar  depunerea  diaconului  o  poate  face  după  canoane 
episcopul  său  împreună  cu  alţi  trei  episcopi.4 

Organizarea  bisericilor  autocefale  ortodoxe,  a  adus  cu 
timpul  anumite  modificări  în  administraţia  şi  conducerea 
acestor  biserici  şi  deci  şi  anumite  deosebiri  cu  privire  la 
numărul  membrilor  cari  hotăresc  depunerea  clericilor. 

In  biserica  apuseană  (catolică),  dreptul  caterisirii  epis- 
copilor,  începând  din  veacul  al  XIMea,  a  devenit  un  privilegiu 
exclusiv  papal  şi  numai  în  ce  priveşte  caterisirea  preoţilor 
şi  a  diaconilor  se  mai  observă  canoanele. 

Majoritatea  voturilor,  celor  întruniţi  să  judece,  aduce 
hotărâri  valide,  deci  nu  se  pretinde  majoritate  absolută. 

Caterisirea  se  face  prin  ştergerea  numelui  celui  depus,  din 
catalogul  clericilor,5  prin  luarea  tuturor  semnelor  distinctive 
ale  treptei  ierarhice  (luarea  tuturor  insignelor  de  cleric),  prin 
rostirea  formulei  „nevrednic  este "  şi  prin  cetirea  sentinţei 
de  depunere  în  biserică,  fiind  de  faţă  credincioşii  aceleaşi 
biserici. 

Delictele  clericilor,  cari  se  pedepsesc  cu  depunerea,  se 
pot  referi  fie  la  datoriile  generale  pe  cari  le  are  orice  creştin 
în  Biserica  lui  Isus  Hristos,  fie  la  datoriile  speciale  de  cleric, 
fie  Ia  datoriile  generale  din  viaţa  socială.  Vom  face  deci 
următoarea  împărţire: 

1  Aşezămintele  Apost.  VIII,  ??.  can.  12  sin.  Anfiochia. 

2  Ar/pjtpfoo  S.  MtcscXscvou  :  IlOTpoXo?!'*  Alena  1930,  p.  141. 

3  Can,  12  sin.  Carlag.  Acuzele  cari  se  aduc  Sf.  Sinod  al  Bisericii  eline 
penirucS  n  caterisit  (In  Decemvrie  1838,  Febr.  1847  etc.)  episcopi,  fiind  compus, 
sinodul  numai  din  cinci  membri,  sunt  deci  Întemeiate. 

4  Can.  12  şi  28  sin.  Cartag. 

3  Can.  17  sin.  I  ec. 

I.  Delicte  bisericeşti  generale. 

II.  Delicte  bisericeşti  speciale  pentru  clerici. 

III.  Delicte  generale  din  viaţa  socială. 

I.  DELICTELE  BISERICEŞTI  GENERALE  SUNT: 

Apostasia,  erezia,  schisma  şi  simonia. 

a)  Apostasia  este  negarea  credinţei  creştine  fie  pentru 
a  primi  o  religiune  necreştină,1  fie  pentru  a  rămânea  ateu.2 
Atât  istoria  cât  şi  dreptul  bisericesc  disting  două  feluri  de 
apostasii :  apostasii  forţate  şi  apostasii  voluntare,  intenţionate 
şi  silite.3  Apostasii  forţate,  sau  silite,  sunt  socotite  căderile 
din  credinţa  creştină  cari  se  fac  sub  teroare  şi  ameninţare 
cu  moartea,  iar  apostasii  voluntare,  intenţionate,  sunt  dezer¬ 
tările  din  creştinism,  cari  se  fac  In  mod  liber,  fără  nici 
o  constrângere  externă.  Apostasia  este  una  din  problemele 
cu  care  s’a  ocuput  Biserica  încă  din  primele  veacuri  creştine. 
Persecuţiunile  întreprinse  contra  creştinilor  au  făcut  ca  mulţi 
dintre  aceştia,  sub  teroare,  să  nege  numele  lui  Hristos  şi 
să  jertfească  zeilor  păgâni.  După  încetarea  pericolului,  cei 
căzuţi,  voind  să  se  întoarcă  iarăşi  în  sânul  Bisericii,  forma 
reprimirii  lor  a  fost  motiv  de  neînţelegeri  cari  au  tulburat 
multe  decenii  pacea  Bisericii.4 

Din  nefericire  persecuţiuni  locale  şi  căderi  din  dreapta 
credinţă  sunt  şi  astăzi.  Căci  în  ultima  analiză,  tot  un  fel 
de  apostasie  este  nerespectarea  religiei  creştine  sub  orice 
formă.  Şi  unii  oameni,  fie  amăgiţi  de  o  falsă  ştiinţă,  fie  sub 
influenţa  unor  persoane  superioare  în  ordinea  vieţii  sociale, 
fie  de  dragul  unor  interese  trecătoare,  ajung  să  dispreţuiască 
religia  creştină,  ajung  atei  şi  francmasoni,  înrolându-se  în 
forma  aceasta  în  mod  tacit  în  rândul  apostaţilor. 

Biserica  a  socotit  apostasia  totdeauna  ca  unul  dintre 
cele  mai  grele  păcate  şi  a  luat  măsuri,  pedepsind  aspru  pe 

1  Pentru  a  primi  Iudaismul.  Mohametanismul,  sau  o  religie  idololalră. 

2  Eua-fY-  ă.  «JHXtiCTţfcoo :  ilucjnjjj.a  exxXipiaraxou  Stxalou  voi.  II  Alena. 
1915,  pag.  146. 

3  N.  Milaş,  Drept  bis.  op.  cil.  pag.  401. 

4  Consecinţă  a  acestor  neînţelegeri  a  fost  schisma  novatiană  isbucnită  Ia 
anul  251  in  Roma.  Sinodul  convocat  de  Ciprian  la  anul  251  in  Cartagina  s’a 
ocupat  tot  cu  această  problemă  a  celor  căzut!  (lâv  7ţeTTC<i)x6ttt>V,  lapsls). 

ceice  se  fac  vinovaţi  de  acest  păcat.  Aşa  a  hotărât  ca  laicul 
care  în  mod  voluntar  ajunge  apostat,  chiar  dacă  se  po- 
căeşte  ulterior,  nu  poate  să  se  facă  părtaş  sfintelor  taine 
decât  în  ultima  clipă  a  vieţii  sale.1  Clericul  care  de  bună 
voe  ajunge  apostat  se  depune,  dacă  însă  în  mod  forţat  s’a 
lepădat  de  Hristos,  iar  după  încetarea  pericolului  se  po- 
căeşte  şi  regretă  căderea,  se  primeşte  în  Biserică  cu  drep¬ 
turi  de  laic.2  Sinodul  I  ec.  prin  canonul  10  se  arată  şi  mai 
intransigent  faţă  de  această  problemă.  Hotăreşte  şi  cateri¬ 
sirea  clericului  care  înainte  de  hirotonire  a  făcut  parte 
dintre  cei  căzuţi  în  apostasie  şi  numai  din  neştiinţa  episco¬ 
pului  a  fost  hirotonit.3 * 

După  dreptul  roman  şi  bizantin  apostasia,  ca  şi  erezia,  era 
socotită  crimen  publicum  *  şi  cei  căzuţi  in  acest  păcat  erau 
ameninţaţi  cu  pierderea  dreptului  de  a  fi  martori,  de  a  face 
testament  şi  de  a  moşteni  averi,5  precum  şi  cu  pedeapsa 
desonoarei.6  Dacă  îmbrăţişau  iudaismul  li-seconfişcau  a  verile,7 8 
iar  dacă  îmbrăţişau  păgânismul,  pierdeau  drepturile  civile 
şi  militare  *  şi  erau  ameninţaţi  cu  pedeapsa  proscripţio. 9 

Canoanele  cari  hotărăsc  depunerea  clericului  pentru 
păcatul  apostasiei  rămân  cu  deplină  valoare  şi  pentru  zilele 
noastre.  Nici  un  motiv  n’ar  putea  îndreptăţi  schimbarea  lor. 


1  Can.  73  Vasile  cel  Mare,  can.  2  Grigorîe  de  Nisa. 

2  Can.  62  Ap.  Can.  i,  2  Anclra,  Can.  10  Petru  arh.  Alexandriei,  can.  2  sin. 
III  ec.  Canonistul  N.  Milaş,  Canoanele  Bis.  ori.,  op.  cit.,  partea  I,  voi.  I,  pag.  281 
observă  că  pedeapsa  depunerii  este  .foarte  corectă  $i  justă*  pentru  apostasie. 

3  Balsamon  în  explicarea  pe  care  o  face  can.  10  sin.  I  ec.  spune  intre 
altele:  Pe  cei  căzui!  în  apostasie,  pocăindu-se  sincer  îl  primeşte  Biserica,  nu  tt 
se  ingădue  insă  intrarea  In  rândul  clericilor,  iar  clerici  fiind,  se  caterisesc.  Ase¬ 
menea  Zonara  în  explicarea  aceluia?  canon  spune  înlre  atlete :  Dacă  ceice  neagă 
odaia  pe  Domnul  nostru  Isus  Hristos,  chiar  pocătndu-se,  nu  mat  pot  fi  părtaşi 
tainei  preoţiei,  cum  atunci  (preotul)  clericul  care  prin  viata  sa,  s’a  făcut  nevrednic, 
ar  mal  putea  fi  vrednic?  Sintagma  Aten.  voi.  II  pag.  138. 

*  Nov.  8  Codlc.  Iustinian  1,  11. 

5  Nov.  1  (an.  381)  şi  nov.  2  (an.  383)  cod.  Teodosian  16,  7. 

6  Nov.  5  (an.  391)  cod.  Teodosian  16,  7. 

7  Nov.  1  cod.  Teodosian  1,  7. 

8  Consl.  Simonld  VI  an.  425  nov.  21  cod.  Teodos.  16,  10. 

8  Nov.  63,  cod.  Teod.  16,  5.  —  Citate  după  K,  H.  PaAÂrj.  llotv  Soc. 
pag.  323. 

b)  Erezia  este  abaterea  dela  regulile  fundamentale  ale 
credinţei  ortodoxe/  Balsamon  în  explicarea  care  o  face 
canonului  14  sin.  IV  ec.  numeşte  eretici  atât  pe  ceice  res¬ 
ping  învăţăturile  dogmatice  ale  Bisericii,  pe  cei  necredin¬ 
cioşi,  cât  şi  pe  ceice  le  primesc  însă  într’un  mod  deosebit 
de  Biserică.1 2 3 4  După  Zonara,  eretici  sunt  toţi  cari  învaţă 
contra  credinţei  ortodoxe/  precum  şi  aceia  cari  ţin  la  o 
părere  dogmatică  reprobată  de  Biserică/  Erezia  a  fost 
socotită  totdeauna  ca  un  mare  păcat  de  care  creştinul  e 
dator  să  se  ferească-  însuşi  sfântul  ap.  Pavel  sfătueşte  pe 
Tit  ca  de  cei  cu  întrebări  nebune ,  de  ceice  aduc  desbinări, 
de  ceice  se  râsurătesc,  după  întâia  şi  a  doua  sfătuire  să 
se  depărteze  ca  de  unii  cari  dela  sine  sunt  osândiţi.5 

Ereziile  în  tot  şirul  veacurilor  au  răpit  Bisericii  creştine 
multe  suflete  şi  istoria  bisericească  ne  arată  cât  au  neliniştit 
ereticii  viaţa  şi  cât  au  tulburat  pacea  acestei  sfinte  instituţii. 
Erezia  sparge  unitatea  Bisericii  şi  caută  să  împrăştie  comu¬ 
nitatea  lui  Dumnezeu. 

In  zilele  noastre,  sectele  sunt  în  cea  mai  mare  parte 
mreaja  duhului  rău,  cari  amăgesc  şi  pun  stăpânire  pe  con¬ 
ştiinţa  atâtor  victime,  cărora  le  face  apoi  imposibilă  mân¬ 
tuirea. 

Fiind  deci  erezia  un  pericol  atât  de  mare  pentru  uni¬ 
tatea  creştină,  e  uşor  de  înţeles,  de  ce  a  luat  Biserica  toate 
măsurile  preventive  spre  a  feri  pe  fiii  săi  de  căderea  în  acest 
păcat.  Pe  deoparte  spre  a  feri  pe  credincioşi,  iar  pe  de 
altă  parte,  spre  a  arăta  şi  mai  mult  gravitatea  acestui  păcat. 
Biserica  pedepseşte  în  chipul  cel  mai  aspru,  nu  numai  pe 
cei  căzuţi  în  erezie,  dar  şi  pe  cei  cari  printr'o  nesocotinţă 
oarecare  vin  în  contact  cu  ereticii,  cu  Iudeii  şi  cu  păgânii, 
cari  sunt  la  fel  de  periculoşi  pentru  creştinism.  Mai  ales 
faţă  de  clerici,  cari  trebue  să  fie  în  toate  împrejurările 
modele  de  credinţă.  Biserica  se  arată  şi  mai  intransigentă. 
Astfel,  pedepseşte  cu  depunerea  pe  clericul  care  ar  con- 

1  E.  A.  «Î’cXcîlTîo'CPU  op.  cit.  pag.  151,  152. 

2  Sint.  Aten.  voi.  2.  pag.  253. 

3  Sint.  Aten.  voi.  2  pag.  1S2. 

4  N.  Miiaş,  Dreptul  bis.,  op.  cit.  pag.  40i. 

3  Ep.  c.  Tit  cap.  UI  v.  9—11. 

simţi  să  încuviinţeze  unui  eretic  săvârşirea  slujbelor  biseri¬ 
ceşti.1  Interzice  intrarea  clericului  în  sinagoga  Iudeilor,  sau 
în  casa  de  rugăciune  a  ereticilor,  spre  a  se  ruga. 2  Se 
opreşte  în  mod  categoric  cetirea  cărţilor  eretice  în  bisericile 
creştine;3 *  să  nu  facă  bae  creştinul  cu  ereticul,  să  nu  ducă 
daruri  la  altarele  păgâne  etc.  etc/  Orice  neascultare  de 
aceste  dispozitiuni,  aduce  depunerea  clericului  şi  afurisirea 
laicului.  Este  adevărat  că  în  primele  veacuri  când  dogma 
creştină  nu  era  încă  destul  de  precizată,  când  căderile  în 
erezie  erau  mult  mai  dese,  era  necesar  un  astfel  de  rigo¬ 
rism  care  să  izoleze  pe  creştini  de  necreştini.  Astăzi  însă, 
acest  rigorism  excentric  nu-şi  mai  găseşte  toată  justificarea 
şi  Biserica  frebue  să  purceadă  la  modelarea  unor  canoane.5 
Tot  pentru  motivele  arătate  mai  sus  Biserica  a  hotărât  ca 
serbarea  Paştilor  să  nu  o  facă  creştinii  odată  cu  Iudeii. 
Vedem  acest  lucru  atât  din  aşezămintele  apostolice  cât  şi 
dintr’o  scrisoare  a  împăratului  Constantin.6  Abaterea  dela 
această  dispoziţie  se  pedepseşte  cu  aceeaşi  pedeapsă  ca  şi 
cele  amintite  până  acum,  adecă  prin  depunerea  clericului7 
şi  afurisirea  laicului. 


1  Can.  45,  op.  N.  Milaş  Canoanele  Bisericii  ori.,  pari.  II,  voi.  I,  pag.  255 — 256 
spune  că  nici  un  contact  pretinesc  nu  poete  avea  ortodoxul  cu  ereticul.  Preotul 
ortodox  nu  poate  împărtăşi  ereticilor  sfintele  taine  şi  nici  nu  poate  săvârşi  vre-o 
funcjiune  preoţească  pentru  ei,  dacă  nu  se  întorc  la  Biserică,  deci  cu  atât  mai 
mull  nu  poate  permite  ca  un  eretic  să  săvârşească  funcţiuni  pentru  ortodocşi. 

2  Can,  64,  în  unele  colecţii  65  ap,  (63). 

3  Can.  60  Ap. 

*  Can.  70,  71  Ap.  can.  11  sin.  Vi  ec.,  can.  29  Laod,.  can.  1  Anliochia,  can. 
60,  81,  117  Cariagena. 

5  Aşa  b.  o.,  pare  prea  excentrică  şi  neîntemeiată  interzicerea  creştinului 
de  a  consulta  medic  Evreu,  de  a  primi  medicamenfe  dela  Evrei  etc.  Can.  11  sin. 
VI  ecumenic. 

6  ....  „nu  mai  tineji  la  obiceiul  de  a  serba  Paşiile  odată  cu  Iudeii,  pentrucă 
nici  o  legătură  nu  esîe  acum  între  noi  şi  Intre  ei...  S’a  crezut  că  ar  fi  cu  toiul 
nedemn  de  a  urma  peniru  această  sărbătoare  cea  mai  sfântă  dintre  ioate,  obi¬ 
ceiul  Evreilor,  ale  căror  mâni  sunt  pângărite  de  cea  mat  înspăimântătoare  dintre 
crime  şi  al  căror  suflet  este  orbit.  Noi  nu  irebue  sa  avem  nimic  comun  cu  po- 
porui  evreesc.  Vrem  să  scăpăm  de  uricioasa  lor  tovărăşie.  Este  ruşinos  pentru 
noi  să-i  auzim  lăudându-se  că  fără  ei  noi  n’am  puiea  sărbători  această  zi". 
Din  scrisoarea  lui  Constantin,  după  traducerea  Pr.  C.  Dron.  Canoanele  pag.  51, 
52.  (Bucureşti  1932). 

'  Can,  7  A.p. 

In  Iupfa  pe  care  a  dus-o  Biserica  în  contra  ereticilor 
a  cerut  adeseori  sprijinul  statului.  In  special  fericitul  Au- 
gustin  a  căutat  să  arete  cât  de  mare  este  obligamentul 
statului  să  ajute  Biserica  în  această  luptă  şi  că  numai  aju- 
tându-o  civitas  diaboli  devine  civitas  Dei.  E  dator  împă¬ 
ratul  să  sprijine  şi  să  exercite  toată  puterea  lui  civilă  pentru 
apărarea  Bisericii,  dar  să  ştie  că  la  aceasta  este  obligat 
nu  ca  reprezentant  al  Bisericii,  pentrucă  numai  clerul  este 
reprezentantul  ei,  ci  ca  fiu  al  Bisericii.1  împăraţii  bizantini 
începând  dela  Constantin  cel  Mare,  au  şi  luat  sub  scutul 
lor  apărarea  dreptei  credinţe  şi  de  aici  au  urmat  apoi  o 
serie  întreagă  de  depuneri  şi  excomunicări  şi  o  alta  serie 
de  dispoziţii  şi  legi  împărăteşti  privitoare  la  Biserică.  Erezia 
fiind  socotită  crimen  publicum,  cei  vinovaţi,  erau  ameninţaţi 
cu  pierderea  onoarei,2  cu  pierderea  dreptului  de  a  ocupa 
funcţiuni  publice,3  cu  confişcarea  averilor,4 5  cu  expatrierea3 
şi  uneori  chiar  cu  moartea.6 

Canoanele,  referitoare  la  această  problemă  ar  putea 
fi  întrebuinţate  cu  folos  contra  prea  marelui  libartinaj  pe 
care  îl  tolerează  Biserica  astăzi  cu  privire  Ia  ceice  se  fac 
vinovaţi  de  căderea  în  erezie. 

c)  Schisma  este  despărţirea  unor  credincioşi  de  Bise¬ 
rică  pentru  a  întemeia  o  comunitate  religioasă  aparte.7  Tot 
schismă  se  socoteşte  şi  nesupunerea  şi  neascultarea  de  au¬ 
toritatea  bisericească  legală.  Prima  se  numeşte  însă  schismă 
confesională,  a  doua,  schismă  bisericească.8  Obiectul 
schismei,  după  cum  observă  şi  sf.  Vasile  cel  Mare,9 10  precum 
şi  Zonara,16  nu-1  formează  adevărurile  de  credinţă  ale  reli- 
giunii  creştine,  ci  principiile  de  organizare,  de  administrare 


1  K.  M.  PdXXvj,  Ilotv.  Stx.  pag.  315,  316. 

2  Nov.  2.  (an.  380)  cod.  Teod.  16,  1  şi  nov.  3  (a.  372)  cod.  Teodos.  16.  5. 

3  Nov.  29  (an.  395)  nov.  42  (an.  408)  nov.  48  (an.  410)  cod.  Teodos.  16,  5.  etc. 

4  Nov.  40  par.  2  cod.  Teodos.  16,  5. 

5  Nov.  14  (an.  388)  18  (an.  389).  20  (an.  391)  etc.  cod.  Teodos. 

6  Vezi  K.  M.  PccXXt;,  II otv.  Stx.  pag.  318-321. 

7  M.  SaxsXXaponouXoo,  ’ExxXTjatacruxcv  Si'xatov  pag.  429  (Atena  1908). 

*  N.  Milaş,  Drept.  can.  op.  cit.  p.  401. 

*  Can.  1  Vasile  cel  Mare. 

10  Sintagma  Aten.  II  p.  183  şi  III  p.  199. 

şi  ordine  bisericească.  Schismaticii  nu  violează  dogmele, 
ci  canoanele  Bisericii. 

Condiţia  esenţială  pentruca  o  societate  să  se  desvolte, 
să  trăiască  şi  să  înflorească  este  ordinea  bazată  pe  auto¬ 
ritate.  Deci,  e  uşor  de  înţeles,  de  ce  s’a  pus  dela  început 
la  baza  organizării  Bisericii  creştine  autoritatea  ierarhică, 
în  virtutea  căreia,  laicul  daloreşte  supunere  şi  ascultare 
clericului,  iar  clericii  datoresc  aceeaşi  ascultare  şi  supunere 
organelor  lor  superioare  şi  toţi  laolaltă,  în  deplină  armonie, 
să  primească  şi  îndeplinească  hotărârile  sinodului  ca  auto¬ 
ritatea  cea  mai  înaltă  în  Biserică.  Un  lucru  însă  trebue  să 
se  aibă  totdeauna  în  vedere:  Să  nu  se  uite  că  pe  cât  de 
necesară  şi  folositoare  este  autoritatea  în  societate,  pe  atât 
de  vătămător  şi  condamnabil  este  arbitrarul,  abuzul  de  auto¬ 
ritate  în  viaţa  socială.  Acest  lucru  nu  trebue  să  se  uite 
mai  ales  în  Biserică,  la  baza  căreia  trebue  să  stea  totdeauna 
principiul  iubirii  şi  principiul  dreptului  frăţesc. 

Diferitele  abateri  dela  datorie  şi  mai  ales  mulţimea  schis¬ 
melor  ivite  în  viaţa  creştinilor,  a  determinat  Biserica  să 
precizeze  tot  mai  lămurit  pedepsele  cari  se  aplică  în  ase¬ 
menea  cazuri.  Astfel  s’a  dispus  că  dacă  din  mândrie,  din 
îngânfare,  sau  din  orice  alt  motiv  neîntemeiat,  clericul  se 
desparte  de  autoritatea  sa  legală  şi  îndrăsneşte  să  ridice 
altare,  să  întemeieze  comunităţi  şi  să  ţină  adunări  fără  ştirea 
şi  consimţământul  superiorului  său,  se  cateriseşte.1  Aceeaşi 
pedeapsă  se  aplică  şi  pentru  orice  conspiraţii  contra  epis¬ 
copului,  2  pentru  orice  defăimare  ;3  precum  şi  pentru  litur- 
ghisirea  sau  săvârşirea  botezului  în  capele  sau  case  private, 
fără  ştirea  şi  consimţământul  chiriarhului.4 

Având  în  vedere  cât  de  necesară  este  ordinea  în  bunul 
mers  al  societăţii  şi  cât  de  trist  şi  regretabil  este  faptul 
când  exemplul  rău  de  nesupunere  şi  neascultare  vine  tocmai 
dela  cleric,  socotesc  că  aplicarea  dispoziţilor  canoanelor 
citate,  în  viaţa  de  azi,  ar  fi  spre  binele  şi  progresul  Bisericii. 


1  Can.  31  ap. 

2  Can.  10  sin.  JV  ec.,  can.  34  sin.  VI  ec.,  can.  13  sin.  I,  II. 

3  Can.  5  sin  Anliochia. 

4  Can.  31  sin.  VI  ec.,  can.  12  sin.  I,  II.  Vezi  şi  can.  6  Gangra,  can.  10, 
li,  61  Cartagena,  precum  şi  Sintagma  aien.  voi.  VI  pag.  430—454. 

d)  Simonia  este  traficul  cu  darurile  spirituale.1  Numirea 
vine  dela  Simon  Magul,  numele  bărbatului  care  a  făcut 
prima  încercare  a  acestui  păcat  în  istoria  creştinismului, 
oferind  bani  apostolilor,  pentru  dobândirea  puterii  Duhului 
Sfânt. 2 

Simonie  se  săvârşeşte  ori  de  câteori  se  dă  sfânta 
împărtăşire  în  schimbul  banilor  sau  al  altor  lucruri,  când, 
exercitarea  oricărei  funcţiuni  spiriluale  se  face  pentru  bani, 
când  se  primesc  călugări  în  mănăstire  numai  după  achi¬ 
tarea  unei  anumite  sume, 3  dar  mai  ales,  constă  simonia 
in  hirotonirea  şi  hirotesia  făcută  pentru  bani.4  Tot  simonie 
este  săvârşirea  hirotoniei  sau  hirotesiei  pentru  anumite  ser¬ 
vicii  personale  făcute  episcopului,  pentru  consideraţiuni  de 
rudenie,  de  prietenie,  sau  de  orice  intervenţie  şi  considera- 
ţiune  externă. 5 6 

Superioritatea  şi  sfinţenia  darurilor  spirituale  este  atât  de 
mare  încât  nu  poate  fi  pusă  în  cumpănă  cu  valorile  materiale. 
Să  ai  tot  aurul  lumii  şi  toate  comorile  materiale,  dacă  eşti 
lipsit  de  bogăţia  spirituală,  dacă  lipseşte  inima  înfrânta  şi 
smerită ,  dacă  lipseşte  mărgăritarul  credinţei  şi  vrednicia 
morală,  nu  poţi  dobândi  darul  spiritual,  pe  care  îl  împarte 
Biserica  celor  ce  prin  credinţă  şi  fapte  se  fac  vrednici  de 
el.  Banul  şi  averile  materiale  în  general,  nu  pot  fi  luate  în 
înţelesul  de  contra  valori  ale  bunurilor  spirituale,  fiind  între 
unele  şi  celelalte  o  deosebire  de  esenţă.”  Deci  orice  încer¬ 
care  de  comercializare  a  bunurilor  spirituale  bisericeşti 
constitue  un  sacrilegiu.  Preoţia  fiind  darul  Duhului  Sfânt, 
nime  nu  poate  negustori  ceeace  nu  este  al  său,  fără  a  ne- 

1  N.  Mllaş,  Drcpl.  bis.,  op.  cit.  pag.  401. 

2  Fapt.  ap.  VIII  18 — 20.  „Şi  văzând  Simon  că  prin  punerea  mânilor  aposto¬ 
lilor  se  dă  Duhul  Sfânt,  a  adus  lor  bani,  zicând:  „Da(l  şi  mie  această  putere,  ca 
ori  pe  care  voi  pune  manile  să  ta  Duh  Sfânt.  Iar  Petru  a  zis  către  el:  argintul 
tău  să  fie  cu  tine  întru  pierzare,  căci  al  socotii  că  darul  lui  Dumnezeu  cu  bani 
se  agoniseşte*. 

3  Can.  19  sin.  VII  ec. 

4  Can.  39  ap.  can.  22  Truian. 

3  N.  Milaş,  Drept,  bis.,  op.  cit.  pag.  402.  Grigore  cel  Mare,  Omilia  4  şi  17 
ta  Evanghelii,  Grigore  cei  Mare,  enciclica  26  (cartea  V),  enciclica  110  (cartea 
-VII)  Cf.  Thomassîn  III,  I,  49  şi  13. 

6  Pr.  C.  Dron,  op.  cii.  pag.  £8. 

cinsti  dumnezeirea  cea  din  Duhul  Sfânt. 1  Simonia  este 
calea  ducătoare  la  gheena  şi  ceice  o  practică  cinstesc  ar¬ 
gintul  mai  mult  decât  pe  Hristos  şi  se  fac  urmaşi  lui  Iuda 
vânzând  din  nou  pe  Ceice  s’a  răstignit  pentru  noi,  iar 
mânile  lor  primind  astfel  de  bani,  se  spurcă  şi  devin  preţ  ai 
sângelui,  spune  Vasile  cel  Mare.2  Gravitatea  acestui  păcat 
este  atât  de  mare,  încât  nu  socoteşte  vinovat  numai  pe  ceice 
consimte  să  împărtăşească  bunurile  spiritua  e  ale  Bisericii 
în  schimbul  bunurilor  materiale  sau  pentru  alte  favoruri  şi 
scopuri  streine  de  interesul  Bisericii,  dar  consideră  tot  atât 
de  vinovat  pe  ceice  consimte  să  primească  pe  această  cale 
asemenea  daruri,  precum  şi  pe  ceice  îndrăsneşte  să  inter¬ 
vină  pentru  săvârşirea  acestui  trafic.3  Chiar  şi  numai  pro- 
miterea  de  bani,  sau  de  orice  bunuri  materiale,  mobile  sau 
imobile,  pentru  dobândirea  darului  preoţiei  sau  orice  dar 
necesar  mântuirii,  constitue  Simonie.4  Simonia,  contrazice 
Sf.  Scriptură,  care  ne  spune  lămurit :  „In  dar  aţi  luat,  în  dar 
daţi5 6  şi...  „Nu  puteţi  sluji  la  doi  domni...  nu  puteţi  sluji 
lui  Dumnezeu  şi  Iui  MamonaV 

începând  din  veacul  VI  simonia  a  fost  socotită  un  păcat  tof 
aşa  de  mare  ca  şi  erezia  —  „simoniaca  haeresis“.7  Patriarhul 
Tarasie,  după  sinodul  VII  ec.  din  787,  în  scrisoarea  pe  care 
o  trimite  episcopului  din  Roma,  Adrian,  spune  despre  ceice 
admit  simonia  (m^vuaio/nâ^oi)  că  vor  să  facă  pe  Duhul 
Sfânt  rob  al  lor,  penlrucă  vânzând  un  lucru,  îl  vinzi  ca 
stăpân  al  acelui  lucru,  vânzând  deci  darurile  Duhului  Sfânt, 
vrei  să  fii  stăpânul  Sfântului  Duh.8 

Deşi,  dela  cea  dintâi  încercare  a  acestui  păcat.  Bise¬ 
rica  a  luat  măsuri  contra  celor  vinovaţi,  totuşi  păcatul  a 
dăinuit  şi  în  forme  dechizate,  spre  regretul  nostru,  dăinueşte 


1  Marin  Theodorian,  Dreptul  canonic  oriental,  voi.  I,  pag.  41.  —  (flucu- 
re  şti  1905). 

2  Car.  90  Vasile  cel  Mare. 

3  Car,.  2  sin.  IV  ec. 

4  Vezi  episf.  enciclică  a  patriarh.  Ghenadie  către  papa  Romei,  Sini.  Alen- 
voi.  IV  pag.  370. 

5  Matei  X,  8—9. 

6  Malei  VI,  24. 

7  K.  M.  PdXXrj,  II&iv.  StX.  pag.  527. 

6  Sini.  Aten.  voi.  IV  p.  375—385. 

şl  astăzi.  După  hotărârea  pozitivă  a  canoanelor  bisericeşti, 
atât  clericul  care  împărtăşeşte  darurile  sfinte  în  schimbul 
altor  daruri,  cât  şi  ceîce  le  primeşte  în  forma  aceasta,  sunt 
supuşi  pedepsei  de  caterisire.1 2  Unele  canoane  sunt  şi  mai 
aspre,  şi  contra  principiului  iuridic  „non  bis,  în  idem"  şi 
chiar  contra  canonului  25  Ap.,  hotărăsc  şi  caterisirea  şi 
afurisirea  celui  vinovat  de  simonie.3  Egumenul  care  prin 
simonie  face  primiri  în  mănăstire  se  cateriseşte  şi  izgo¬ 
neşte  din  mănăstire.3  La  aceeaş  pedeapsă  sunt  supuse,  în 
cazuri  similare,  şi  conducătoarele  mănăstirilor  de  călugărite. 4 * 

Ceice  intervin  pentru  săvârşirea  simoniei  (mediatores) 
dacă  sunt  clerici  se  depun,  iar  dacă  sunt  laici,  se  anatemi¬ 
zează.3 

Păcatul  simoniei  era  pedepsit  în  timpurile  vechi  şi  de 
puterea  civilă.6  Reese,  deci,  din  cele  spuse  până  acuma, 
că  Biserica  a  aplicat  totdeauna  cele  mai  aspre  sancjiuni 
pentru  delictele  generale  bisericeşti,  caterisind  pe  cleric  şi 
afurisând  pe  laic.  Luarea  acestor  măsuri  a  făcut  ca  viaţa 
morală  a  credincioşilor  şi  concepţia  despre  religia  creştină 
să  rămână  totdeauna  la  înălţimea  care  a  stârnit  admira- 
ţiunea  atâtor  indivizi,  atâtor  popoare  şi  generaţii  creştine. 

(Va  urma).  Pi.  S.  CÂNDEA 


1  Can.  2  sin.  IV  ec.,  can.  22,  23  Trulan  şi  epfst  enciclică  s  patriarh,  din 
Consta ntinopol  Genadie  I  an.  459. 

2  Can.  29  şi  30  Ap. 

3  Can.  19  sin.  VII  ec. 

*  Acelaş  can.  19  sin.  VII  ec. 

6  Can.  2  Halchidon.  Vezi  şi  can.  4,  5  sin.  VII  ec.,  can.  90  Vasiie  cel  Mare. 

6  Vezi  nov.  împăr.  Leon  I  (an.  466),  nov.  lustinian  123  cap.  1  şi  nov.  137 
cap.  SI,  vezi  K.  M.  1’dXXvj  IIg’v.  Sex.  pag.  333—334. 

ACŢIUNEA  MISIONARA  A  SIBIULUI  ÎN 

AMERICA 

La  17  Iulie  1904,  fericitul  Arhiepiscop  şi  Mitropolit 
loan  Meţianu  a  adresat  protopopilor  din  Arhiepiscopie  o 
circulară,  să  i  se  recomande  un  preot  destoinic,  pe  care 
să-I  trimită  în  America  la  credincioşii,  cari  în  iadul  mun¬ 
cilor  din  fabrici  câştigau  bani  scump  plătiţi  pentru  urnirea 
nevoilor  de-acasă.  Al  doilea  act  e  scrisoarea  către  preotul 
Zaharia  Oprea  din  Bandul  de  Câmpie,  pe  care  Arhipăstorul 
Meţianu,  dimpreună  cu  Consistorul  de  atunci  l-au  ales  sol 
bisericesc.  Iar  al  treilea  act  e  textul  cuvântării  alcătuite  de 
Mitropolitul  Meţianu,  pe  care  preotul  Z.  Oprea  avea  să-l 
rostească  celor  din  America.  Toate  acestea  se  păstrează 
în  arhiva  consistorială  din  Sibiu  şi  au  o  importanţă  istorică, 
arătând  primele  începuturi  ale  Sibiului  în  acţiunea  misionară 
din  America. 

Această  acţiune  e  un  capitol  important  pentru  Sibiu, 
ca  centru  bisericesc  de  întreprinderi  misionare. 

Căci  importanţa  Sibiului  în  istoria  modernă  a  sfintei 
noastre  Biserici  nu  se  reduce  numai  la  păstrarea  constitu¬ 
ţionalismului  şi  1a  apărarea  autonomiei  bisericeşti,  ci  mai 
ales  în  complexul  experienţelor  de  a  transforma  sacra  in¬ 
stituţie,  spre  a  corespunde  postulatelor  misionare  de  azi  şi 
astfel  a  justifica  pe  seama  Bisericii  dreptul  de  întâia  na¬ 
ştere  în  viaţa  neamului  şi  a  statului  nostru. 

Cei  treizeci  de  ani  de  experienţă  misionară  în  America 
nu  formează  numai  o  perioadă  de  însemnate  realizări  bi¬ 
sericeşti,  dar  mai  ales  de  lecţii,  cum  avem  să  întărim  Bi¬ 
serica  şi  viaţa  religioasă  a  creştinilor  în  împrejurările  tul¬ 
buri  de  azi  şi  din  viitor.  Timpul  va  alege,  care  din  expe¬ 
rienţele  făcute  vor  fi  acceptate  de  Biserică  şi  care  nu. 
In  fot  cazul  viaţa  bisericească  din  America  e  plină  de  în¬ 
văţăminte. 

Arhiepiscopul  şi  Mitropolitul  loan  Meţianu  nu  a  încercat 
să  pătrundă  în  tainele  viitorului,  nici  n’a  prevăzut  că  ac¬ 
ţiunea  misionară,  la  care  a  angajat  Biserica  sa,  îl  va  supra¬ 
vieţui.  Bătrân,  cum  era  în  acel  timp,  se  cugeta  cum  să  ter¬ 
mine  clădirea  catedralei  în  construcţie,  să  o  sfinţească  şi 
să  o  predea  destinaţiei  sale  de  lăcaş  de  închinare  al  „po¬ 
porului".  Se  cugeta  cu  duioşie  la  zecile  de  mii  de  harnici 
muncitori,  cari  în  America  sunt  străini  şi  să  întindă  peste 
ei  aripa  ocrotitoare  a  sfintei  Biserici  strămoşeşti.  împreju¬ 
rările  din  America,  condiţiile  grele  de  păstorire  ale  preo¬ 
ţilor  misionari,  infinitele  adversităţi  morale  şi  bisericeşti  ale 
credincioşilor  pretindeau  studiu  şi  bătae  de  cap.  Arhiepis¬ 
copul  Meţianu  a  încredinţat  celui  mai  tiner  şi  mai  destoinic 
consilier  al  său,  actualului  Patriarh  al  ţării,  să  se  îngrijească 
de  afacerile  bisericeşti  din  America.  Acestea  ar  fi  reclamat 
un  bărbat,  care  să  se  consacre  exclusiv  lor,  măcar  în  faza 
primă  de  organizare  a  coloniilor  bisericeşti.  Dar  referentul 
de  atunci  al  Americii  avea  multe  alte  însărcinări,  iar  cu 
afacerile  bisericeşti  de  peste  Ocean  s’a  ocupat  tangenţial. 

Eram  preot  misionar  acolo  şi  de- acasă  nu  primiam  în¬ 
drumările  de  ordin  spiritual,  misionar  şi  cultural,  cari  abia 
acum  formează  climatul  nou  al  centrelor  bisericeşti. 

Problemele  vitale  ale  vieţii  religioase  de  azi  le-au  „văzut" 
în  America  preoţii  noştri  misionari,  dar  nu  ie  puteau  ataca. 
Clerul  nostru  pastoral  a  trăit  pe  marginile  Molitvelnicului 
şi  ale  Liturghierului,  recitând  credeurile  tradiţionale  şi  prac¬ 
ticând  ceremoniile  bisericeşti.  Vocea  profundă  a  religiei 
striga  din  adâncuri  infinite:  „Vino,  ascultă  chemările  su¬ 
fletului!  Vino,  prin  renaştere  la  consacrare!  Vino,  ascultă 
glasul  lui  Dumnezeu!"  Ci  în  umbra  dogmelor  şi  a  cere¬ 
moniilor  se  torcea  mai  departe  firul  vieţii  clericale  până  ce 
ne-am  trezit  de-odată  că  viaţa  tradiţională  nu  mai  corespunde 
împrejurărilor. 

E  de  o  mie  de  ori  mai  bine  să  fim  copleşiţi  de  înfio¬ 
rătorul  glas  al  Iui  Dumnezeu,  care  ne  cheamă  la  muncă 
nouă,  decât  să  dăpănăm  superficial  exclusiv  slujbele  tradi¬ 
ţionale.  Misiunea  internă,  catehizaţia  în  şcoală,  instrucţia 
religioasă  a  adulţilor,  desgroparea  comorilor  spirituale  ale 
Sfintei  Scripturi,  formează  justificarea  existenţei  clerului  şi 
principalul  tiilu  de  drept  la  recunoştinţa  neamului. 

Când  Biserica  din  Palrie  —  prin  grija  şi  prin  osârdia 
conducătorilor  ei,  —  va  deveni  laboratorul  de  utilizare  al 
tuturor  zăcămintelor  spirituale  ale  poporului  nostru,  ea  va 
putea  transmite  ca  un  puternic  centru  de  radiafiune,  influ- 
inţa  sa  binefăcătoare  tuturor  creştinilor  noştri,  ori  unde 
soartea  i-a  plasat,  în  America  şi  pretutindenea  dincolo  de 
graniţele  ţării. 

In  cele  ce  urmează,  reproducem  documentele  iniţiale, 
amintite  la  începutul  acestui  articol: 

TUTUROR  PROTOPOPILOR 

„In  anii  din  urmă,  călătorind  mai  mulţi  poporeni  de  ai  noştri, 
la  America,  unde  se  plăteşte  lucrul  mai  bine,  şi  având  noi  datorinţă 
a  ne  interesa  de  păstorirea  lor  şi  acolo  în  străinătate :  ne-am  propus 
a  trimite  la  dânşii,  pe  timp  de  4 — 5  săptămâni  un  preot,  carele  să-i 
cerceteze  şi  să  le  îndeplinească  lipsele  sufleteşti,  şi  apoi  să  se 
întoarcă  iarăşi  la  parohia  sa. 

Dar  fiindcă  noi  nu  cunoaştem  mai  deaproape  pe  toţi  preoţii 
noştri  şi  nici  nu-i  putem  întreba :  Te  poftim  şi  pe  D-ta  a  cerca  să 
afli  vre-un  atare  preot,  în  tractul  submanuaf  şi  a-1  întreba  fi-re-ar 
aplecat  a  intreprinde  acea  călătorie,  pe  spesele  Consistorului  ?  — 
şi  apoi  despre  rezultat  a  ne  raporta,  în  termin  de  30  de  zile. 

Spre  orientare  mai  observăm  că  pe  lângă  meritul  ce  şi-ar 
câştiga  acel  preot  pentru  biserică,  poporenii  noştri  din  America  l-ar 
remunera  în  mod  satisfăcător. 

Al  Dtale  de  binevoitor 
IOAN,  Arhiepiscop 

In  şedinţa  consistorială  dela  12  Septemvrie  1904,  a  fost 
ales  ca  sol  dintre  mulţi  candidaţi,  parohul  Zaharia  Oprea, 
către  care  Mitropolitul  Ioan  adresează  următoarea  scrisoare : 


Parohului  ZAHARIA  OPREA, 


Onorate  părinte. 


în  Bandui  de  câmpie 


„Una  dintre  multele  noastre  datorinţe  pastorale  este  şi  de  a 
cerceta  pe  credincioşii  noştri,  ori  unde  s’ar  afla  ei,  de  a  întări  în 

sufletul  lor  credinţa  în  Dumnezeu  şi  în  religia  străbună,  de  a-i  mân¬ 
gâia  şi  a-i  îndemna  Ia  fapie  bune  şi  la  ferirea  de  cele  rele. 

Acea  mare  datorintă  o  putem  împlini,  la  poporenii  noştri  din 
Arhidieceza  noastră,  ori  cercefându-i  în  persoană  ori  adresându-le 
scrieri  pastorale :  nu  putem  însă  face  aceasta  fajă  de  poporenii 
noştri  aflători  în  locuri  şi  ţări  depărtate,  unde  n’avem  nici  biserici, 
nici  preoji  de  ai  noştri,  decât  cercetându-i  din  timp  în  timp,  prin 
câte  un  preot  trimis  din  partea  noastră. 

După  datele  ce  avem,  un  însemnat  număr  de  poporeni  de  ai 
noştri,  fiind  călătoriţi  în  America,  pentru  câştigarea  celor  de  lipsă  la 
subsistenta  lor,  şi  voind  noi  a  ne  împlini  marea  noastră  datorinfă 
arhipasiorală  şi  fajă  de  aceia.  In  conţelegere  cu  Consisiorul  .nostru, 
aflăm  de  bine  a  ie  însărcina  pe  D-ta  să  călătoreşti  acolo,  pe  timp  de 
2 — 3  luni,  ca  să  cercetezi  pe  acei  poporeni  ai  noştri,  să-i  întăreşti 
în  credinţa  în  Dumnezeu  şi  în  religiunea  străbună,  să-i  sfătueşti  la 
purtări  bune  şi  ia  ferirea  de  rele,  să-i  sfăfueşfi  la  conştienjioasă 
împlinire  a  lucrărilor,  la  care  se  angajează,  să-i  sfătueşti  a  nu-şi 
uita  de  patria  mamă,  de  casa  părinteasca,  de  rudenii  şi  familie, 
penfraca  după  ce-şi  vor  aduna  cele  de  lipsă,  pentru  zile  grele,  să 
se  reîntoarcă  iarăşi  la  ai  lor. 

Pe  lângă  acestea,  la  dorinţa  lor  • — ■  să  faci  rugăciunile  uzuale, 
să-i  împărtăşeşti  cu  sfintele  taine,  iar  când  te  vei  reîntoarce  acasă, 
să  raportezi  despre  toate  şi  deosebi  despre  rezultatul  acelei  călătorii. 

După  cari  implorându-ţi  şi  ajutorul  lui  Dumnezeu  şi  împărtăşind 
şi  Sfinţiei  Tale  şi  prin  Sfinţia  Ta  şi  alor  noştri  de  acolo,  binecuvân¬ 
tarea  noasfră  arhierească,  am  rămas  al  vostru  al  tuturor 

Sibiu 

de  tot  binele  voilor 
IOAN,  Arhiepiscop 

Vorbirea  preotului  trimis  la  poporenii  noştri  din  Ame¬ 
rica  : 

Iubiţilor  fraţi, 

„Dacă  am  intreprins  şi  eu  această  călătorie  lungă  până  aici, 
am  făcul-o,  de  o  parte  ca  să  împlinesc  o  dorinţă  a  Presfinţitului 
nostru  părinte  Arhiepiscop  şi  Mitropolit  loan  Meţianu,  iar  de  altă 
parte  şi  ca  să-mi  împlinesc  şi  eu  o  datorintă,  ce  mi-o  impune  che¬ 
marea  mea  de  a  cerceta  în  numele  P.  S.  Sale  pe  poporenii  săi, 
aflători  aici  în  această  ţară. 

înţelegând  adecă  P.  S.  Sa,  că  mulţi  dintre  fiii  săi  sufleteşti, 
pentru  câştigarea  celor  trebuincioase  Ia  susţinerea  vieţii,  au  venit: 
aici,  departe  de  ai  lor,  unde  nu  se  află  nici  biserică,  nici  preoţi  de 
legea  şi  limba  noastră,  iar  de  alta  parte  ştiind  P.  S.  Sa,  că  oamenii 
în  tot  locul  şi  timpul  au  mare  lipsă  şi  de  mângâiere  sufletească,  de 
slujbe  dumnezeeşti  şi  de  sfaturi  şi  învăţături  bune  şi  folositoare  r 
m’a  trimis  pe  mine  să  împlinesc  acelea,  să  fac  slujbele  de  lipsă, 
celor  ce  vor  cere,  să  mărturisesc  şi  să  cuminec  pe  ceice  ar  dori 
acesiea  şi  apoi  după  putinţă,  să  le  dau  şi  nişte  sfaturi  bune  părinteşti. 

Iată  dar  iubiţilor,  scopul  venirii  mele.  Precum  vedeţi,  eu  n'am 
venii  să  rămân  aici  cu  voi,  pe  timp  mai  îndelungat,  ci  am  venit 
numai  să  vă  cercetez,  cum  cercetează  părintele  pe  fiii  săi,  numai 
sa  vă  mângăiu  în  greutăţile  şi  singurătatea  voastră,  să  vă  împlinesc 
slujbele  ce  doriţi  şi  să  vă  dau  învăţăturile  de  lipsă,  apoi  să  mă 
reîntorc  iarăşi  acasă. 

Şi  ce  alta  să  vă  spun  decât  că  dacă  soartea  şi  împrejurările 
v’au  silit  a  veni  aici,  pentru  câştigarea  celor  de  lipsă,  la  susţinerea 
vieţii,  oricât  de  bine  v’ar  merge  aici,  să  nu  uitaţi  nicicând  locul 
naşterii  voastre,  locul  în  care  aţi  văzut  prima  dată  lumina  lumii 
acesteia,  locul  naşterii  voastre,  care  adăposteşte  osemintele  şi  ţărâna 
părinţilor  voştri  şi  care  va  adăposli  şi  pe  ale  voastre.  Şi  aşa  să  nu 
întrelăsaţi  a  vă  reîntoarce  iarăşi  la  vetrele  voastre,  la  părinţii,  fraţii, 
copiii  şi  alte  rudenii  ale  voastre.  Căci  oricât  de  bine  v’ar  merge 
aici,  tot  streini  veţi  fi  în  acest  pământ  şi  tot  lipsiţi  veţi  fi  de  bise¬ 
rica  străbună,  pe  când  la  voi  acasă  sunteţi  moşteni  din  moşi  şi 
strămoşi. 

Dacă  însă  soartea  v’a  adus  aici,  în  astă  mare  depărtare  şi 
sfrăinăiaie,  dacă  aţi  lăsat  unii  case,  alţii  părinţi  şi  fraţi,  alţii  soţii  şi 
copilaşi,  pentru  a  vă  câştiga  cele  de  lipsă  pentru  zile  grele  şi  de 
bătrâneţe,  ascultaţi  sfatul  meu  părintesc  :  Siliţi-vă  la  lucrul  vostru, 
lucraţi  cu  tragere  de  inimă,  nu  numai  ca  ei  stăpânii  să  aibă  folos 
şi  să  vă  răsplătească  după  silinţa  voastră  :  dar  şi  pentruca  Dumnezeu 
—  care  ştie  şi  vede  ioafe,  — ■  toi  numai  după  vrednicia  voastră  vă 
va  ajuta  şi  răsplăti. 

Insă  nu  este  destul  numai  să  lucraţi  cu  strădanie  ca  să  câşti¬ 
gaţi  mai  mult,  ci  trebue  să  şi  cruţaţi  agonisita  voastră,  nu  o  cheltuiţi 
pe  beutură,  pe  haine  scumpe  şi  pe  alte  lucruri  netrebnice,  fără  de 
care  puteţi  fi;  ci  gândiţi-vă  că  dacă  aţi  venit  atâta  cale  cu  multe 
primejdii  şi  de  viaţă,  dacă  v’aţi  înstrăinat  pe  ani  de  zile  de  iubiţii 

voştri  de  acasă,  atunci  câştigul  de  aici  vă  va  asigura  viitorul  ca  să 
puteţi  trăi  mai  liniştiţi. 

Dar  fiindcă  la  toate  acestea,  pe  lângă  silinţa  voastră  se  maţ 
cere  şi  darul  şi  ajutorul  cel  puternic  al  lui  Dumnezeu,  pe  care 
Dumnezeu  îl  dă  numai  celorce  se  roagă  cu  credinţă  şi  fac  fapte 
bune,  rugaţi-vă  şi  voi  lui  Dumnezeu,  seara,  dimineaţa  înainte  şi 
după  mâncare  şi  totodată  feriţi-vă  de  rele  şi  faceţi  bine.  Nu  lăco- 
miţi  la  cinstea,  la  averea,  la  casa  altuia,  că  ce  ţie  nu-ţi  place  altuia 
nu  face.  Din  contră  ajufaţi-vă  unii  pe  alţii,  sfătuiţi-vă  unii  pe  alţii, 
ca  să  vă  binecuvinteze  Dumnezeu  toate  lucrurile  şi  agonisita  voastră . 

• 

*  * 

Arhiva  consistorială  din  Sibiu  cuprinde  o  bogată  cores¬ 
pondenţă  a  emigranţilor  români  din  America  şi  date  pre¬ 
ţioase  cu  privire  la  înfiinţarea  bisericilor  din  coloniile  româ¬ 
neşti. 

Semnificaţia  acestor  documente  constă  în  faptul  că  cre¬ 
dincioşii  noştri  n’au  trecut  Oceanul  numai  cu  braţe  harnice 
de  muncă,  ci  cu  toate  comorile  religiei  strămoşeşti,  pe  care 
Biserica  noastră  avea  să  le  utilizeze,  nobilitând  viaţa  şi  con¬ 
ştiinţa  demnităţii  fiilor  săi.  TR  scorobeţ 

„cu  SUFLETUL  LIPIT  DE  ŢĂRÂNĂ"... 

Intr’o  zi,  era  Duminecă,  tinereţea  mea  îndelung  înă¬ 
buşită  de  suferinţi,  s’a  simţit  deodată,  vioae  şi  veselă.  Era 
gata  să  uite  zilele  lungi  de  durere  şi  să  năvălească  în  lume, 
să-şi  caute  tovarăşii  bucuriilor  de  odinioară.  O,  câtă  putere 
de  vraje  are  un  ceas  de  bucurie  asupra  vieţii  noastre  tru¬ 
dite  ! . . . 

Dar  după  primii  paşi  a  trebuit  să-mi  iau  seama  că  e 
zadarnică  orice  bucurie  care  nu  încape  în  marginile  trupului 
meu  firav.  Căci  în  vremea  de  acum  „sufletul  meu  e  lipit 
de  ţărână"  (Psalm  118,  25);  iar  bucuria,  bucuria  vieţii  de 
aici,  nu  poate  fi  afară  de  bătăile  inimii.  Sufletul  nu  se  poate 
bucura  fără  trup  căci  e  lipit  de  ţărâna  Iui. 

De  aci  porneşte  tragicul,  unic  în  univers,  al  existenţei 
noastre.  Sufletul  se  sbate,  disperat,  între  neîmplinirea  tru¬ 
pului  vecinie  poftitor,  de  care  se  simte  legat  —  şi  între 
căutarea  şi  împlinirea  de  sine. 

In  lupta  aceasta  de  sine,  cu  sine,  grozavă  şi  întunecată, 
—  omul  cedează,  uşor,  ademenirilor  simţurilor.  Priveliştea 
lumii  şi  minciunile  vieţii  înăbuşesc  în  om  orice  pornire  de 
eliberare  spirituală.  Dar  spiritul  pus  în  lanţuri  se  frământă 
surd,  iar  sângerările  trupului,  spaima  lui  în  faţa  morţii,  îl 
eliberează  furtunatec  şi  viaţa  lui,  părăginită,  se  cere  curăţită 
şi  înălţată  pe  înălţimile  împlinirilor  de  sine. 

Şi  de  acum  începe  răfuiala  cea  mare.  Confruntarea 
aceasta  supremă  şi  înfricoşetoare,  a  vieţii  cu  moartea,  a 
fiinţei  cu  nefiinţa,  a  spiritului  cu  materia,  —  de  cele  mai 
multe  ori  zăpăceşte  pe  omul  nepregătit.  Dincolo  de  orice 
raţionament  şi  dincolo  de  orice  înţelegere  omenească  a  lumii, 
pentru  necredincios  se  deschide  haosul  negru  al  nefiinţei, 
perspectiva  halucinantă  a  morţii  eterne,  iar  pentru  cre¬ 
dincios  se  aprinde  lumina  vieţii  celei  adevărate  a  sufletului 
în  apropierea  Ziditorului  său. 

Neputând  înţelege  o  viaţă  în  afară  de  trup  şi  văzându-şi-1 
pe  acesta  ameninţat  în  existenţa  lui,  cel  care  n’a  cunoscut 
pe  Isus  viu,  acela  nu  poate  suporta  lichidarea  groaznicei 
minciuni  în  care  s’a  complăcut.  Şi  cuprins  de  nebunie,  căci 
toate  ale  lumii  i  se  amestecă,  iorturant,  înaintea  ochilor  tul¬ 
buri  —  şi  ne  mai  putând  suporta  chinul  întunericului  din 
el  şi  din  afară  de  el,  îşi  grăbeşte  ceasul  din  urmă,  aruncân- 
du-se  în  nefiinţă. 

Iată  unde  duce  minciuna  vieţii.  Dar,  Doamne,  tu  ai 
cunoscut  primejdia  aceasta  pentru  oameni  şi  ai  trimis  pro¬ 
roci,  în  vremea  de  demult,  iar  acum,  în  urmă,  ai  trimis  pe 
însuşi  Fiul  Tău,  ca  să-i  ferească  de  chinul  abisului  necuno- 
ştinţii  adevărului.  Ai  aprins  lumii  prin  veacuri  şir  de  lumi¬ 
nători,  ca  să  scapi  pe  oameni  de  marea  primejdie. 

Iar  primejdia  cea  mare  e  viaţa  lumii,  e  lumea.  Noi 
suntem  în  lume  dar  nu  suntem  din  lume ,  pentrucă  nu  ne-a 
făcut  lumea.  Noi  suntem  „cu  sufletul  lipit  de  ţărână",  dar  nu 
suntem  ai  ţărânei,  pentrucă  ţărâna  nu  s’a  putut  face  pe 
sine,  necum  să  ne  facă  pe  noi  cari  nu  suntem  numai  ţărână. 
Deci,  dacă  suntem  în  trup  nu  trebuie  să  facem  numai  cele 
ale  trupului.  „Nu  iubiţi  lumea,  nici  lucrurile  din  lume.  Căci 
tot  ce  este  în  lume :  pofta  firii  pământeşti  şi  lăudăroşia  vieţii 
nu  este  dela  Tatăl,  ci  din  lume"  (I  Ioan  II,  15 — 16). 

Deci  noi  avem  un  Creator,  un  tată,  a  cărui  voe  trebuie 
să  fie  legea  noastră.  Dar  noi  trăim  între  lume  şi  Dumnezeu, 
între  cer  şi  pământ,  între  moarte  şi  viaţă  şi  avem  totodată, 
spre  tulburarea  noastră,  conştiinţa  acestei  poziţii  în  Uni¬ 
vers.  Ne  dăm  seama  de  toate  şi  avem  libertatea  să  alegem. 
Din  libertatea  aceasta  însă  ni  se  trage  tot  binele  dar  şi 
tot  răul.  Căci  deşi  avem  libertate  şi  deşi  putem  deosebi  calea 
legii  noastre,  totuş  nu  avem  puterea  să  ne  împlinim  legea. 
Căci  suspendaţi  între  cer  şi  pământ  dăm  din  mâni  şi  din 
picioare  ca  într’o  pedeapsă  apocaliptică:  nu  putem  prinde 
în  mâni  decât  arătări  de  aburi,  iar  picioarele  nu  găsesc  un 
punct  de  reazim.  Deci  trebuie  să  părăsim  situaţia  asta  de 
chin  şi  echivoc.  De  fapt  poziţia  aceasta  grozavă  e  numai 
un  punct  de  trecere,  o  zonă  de  purificare,  între  cer  şi 
pământ. 

Dacă  rămânem  pe  pământ,  în  „lume",  am  părăsit  cerul ; 
să  ne  ridicăm  la  cer,  aripile  ne  sunt  de  ceară  şi  ni  se 

topesc  îndată.  Iată,  acesta  e  cercul  viţios  al  neputinţei  noa¬ 
stre,  de  care  vorbiam.  De  aci  urmează  că  noi  mai  repede 
rămânem  pe  pământ,  mai  ales  că  noi  îl  simţim  tare  sub 
tălpi:  „sufletul  ne  este  lipit  de  ţărână". 

Dar  dacă  noi  nu  ne  putem  înălţa  la  cer,  iacătă  mi¬ 
nunea  minunilor,  cerul  s’a  îndurat  spre  neputinţa  noastră 
şi  s’a  coborât  la  noi.  Isus  Hristos  ne-a  arătat  calea  izbăvirii 
noastre  şi  s’a  făcut  nouă  scară  la  cer,  coborând  totodată, 
pe  pământ,  împărăţia  cerurilor.  In  această  împărăţie  a  ceru¬ 
rilor  din  Predica  de  pe  Munte  (Matei  V — VIII)  se  reali¬ 
zează  armonia  perfectă  între  trup  şi  suflet.  Sufletul  lipit  de 
ţărână  îşi  capătă  libertatea  Iui  de  viaţă  în  Domnul  său; 
puterile  lui  cresc  pe  calea  de  foc  a  iubirii  creştine,  iar 
trupul  recunoaşte  micimea  sa  şi  se  nevoieşte  a  fi  ascultător 
virtuţilor  sfmţitoare. 

Omul  celor  9  fericiri  nu  mai  iubeşte  lucrurile  lumii, 
pentrucă  le  cunoaşte  deşertăciunea.  Iar  viaţa  lui  devine  uşoară, 
pentrucă  este  eliberată  de  povara  dorinţelor  nebune ;  devine 
plăcută,  pentrucă  sufletul  se  deslipeşte,  pe  încetul,  de  ţărână 
şi  se  apropie  de  Creator.  Şi  astfel  viaţa  de  aici  capătă  un 
sens,  iar  bucuria  noastră  nu  se  va  lua  dela  noi  (Ioan  XVI  22). 

O,  suflete  al  meu,  nu  te  înspăimânta  de  neîmplinirea 
ţărânei  de  care  te  simţi,  încă,  lipit.  Nu  suspina  după  pri¬ 
veliştea  lumii,  căci  „lumea  şi  pofta  ei  trece,  dar  cine  face 
voia  lui  Dumnezeu  rămâne  în  veac"  (I  Ioan  II,  17). 

Asta  s’o  ştii  tu  în  mijlocul  suferinţelor  tale  de  acum. 

N1COLAE  VONICA 


MIŞCAREA  LITERARĂ 

Prot.  Sergie  Bulgakoo:  MIELUL  LUI  DUMNEZEU.  Despre 
Teandria,  partea  I.  Ymca  Press  1933.  Pag.  468  (în  ruseşte). 

Despre  cea  mai  nouă  carte  a  sa,  Prot.  Sergie  Bulgakov  îşi 
face  următorul  autoreferat  în  revista  „Putj“,  Nr.  41  (Nov. — Dec.  1933) 
pg.  101 — 105: 

„Ideea  conducătoare  de  bază  a  autorului  este  Teandria  (nu 
pot  forma  un  cuvânt  românesc  potrivit  pentru  rusescul:  Bogocelo- 
vecestvo,  germ.  •  Gott-Menschheit;  e  un  derivat  dela  Dumnezeu-Omul 
şi  se  referă  la  strânsa  unitate  care  se  realizează  între  Dumnezeu  şi 
om  nu  numai  în  persoana  Iui  Isus  Hristos,  ci  în  genere  între  Dum¬ 
nezeu  şi  omenire;  literal  s’ar  traduce:  Dumnezeu-Omenitate,  cuvânt 
care  nu  sună  potrivit  în  româneşte  (Nota  tr.),  adecă  deplina  unire  a 
Dumnezeirii  şi  a  omenirii  în  Hristos  şi  apoi,  în  general,  a  lui  Dum¬ 
nezeu  şi  a  lumii.  De  aceea  tema  lui  o  formează  teologia  calcedo- 
neană.  Tendinţa  lui  este  îndreptată  atât  împotriva  panteismului,  cât 
şi  împotriva  transcedentalismuiui  protestant.  Problema  lui  este  cea 
hristologică:  cum  a  fost  posibilă  întruparea  lui  Dumnezeu,  ce 
presupune  ea  şi  ce  implică  în  sine.  Autorul  începe  cu  o  largă  in¬ 
troducere  patristică.  Ei  află  problema  hristologică  pusă  mai  întâi 
de  Apolinarie  din  Laodicea.  După  el,  şcoalele  din  Alexandria  (sf. 
Ciril)  şi  din  Antiochia  (Teodor  din  Mopseustia,  Nestorie,  Teodoret 
şi  alţii;  de  aceasta  se  apropie  într’un  anumit  înţeles  şi  papa  Leon 
cel  Mare)  exprimă  dialectic,  ca  teză  şi  antiteză,  învăţătura  despre 
unitatea  şi  dualitatea  firilor  în  Hristos.  Antitetica  aceasta  e  depăşită 
de  sinteza  dogmei  calcedonene  despre  dualitatea  naturilor  într’un 
singur  ipostas.  Dar  nici  aci  n’avem  decât  o  sinteză  dogmatică,  nu 
una  teologică;  sinteza  teologică  rămâne  până  azi  si  fie  căutată  de 
cugetarea  teologică.  încercarea  lui  Leontie  de  Bizanţ  în  învăţătura 
despre  „en-ipostasierea“  celor  două  naturi  în  Logos  este  numai  o 
construcţie  formală,  scolastică,  imprimată  de  aristotelism,  şi  nu  poate 
satisface  cugetarea  contemporană.  Sf.  loan  Damaschin  nu  aduce 
idei  teologice  nouă  în  creştinism,  ci  numai  rezumă  pe  antecesorii 
săi.  Certele  monofelite  şi  ditelite,  împreună  cu  definiţia  sinodului 
Vi  ecumenic,  se  mişcă  pe  planul  teologiei  anterioare  şi  nu  duc  mai 
departe  doctrina  hristologică,  ci  numai  dau  formulei  calcedonene  o 
expresie  mai  concretă  în  ce  priveşte  dualitatea  nu  numai  a  naturilor, 
ci  şi  a  voinţelor,  chestiunea  teologică  fiind  lăsată  într’o  stare  ne¬ 
deplin  elucidată.  Excepţie  oarecare  face  Maxim  Mărturisitorul.  După 
el  cugetarea  creatoare  în  domeniul  hrisfologiei  decade  şi  sinteza 
dorită  în  doctrina  despre  Hristos  rămâne  pe  seama  viitorului  şi,  în 
parte,  şi  a  epocii  noastre. 

întrebarea  fundamentală  a  hristologiei  este:  cum  se  poate  în¬ 
ţelege  unirea  celor  două  naturi,  a  celei  dumnezeeşti  şi  a  celei  ome¬ 
neşti,  în  unicul  ipostas  al  Logosului,  nu  numai  din  laturea  negativă, 
cum  a  fost  determinată  în  dogma  calcedoneană  —  patru  negajiuni: 
nedespărjit,  neamestecat,  neschimbat,  neîmpărţit — ci  şi  din  cea  pozi¬ 
tivă  ?  Care  este  nu  numai  nu  al  sinodului  din  Calcedon,  ci  şi  da  al  lui  ? 
In  construirea  hristologiei  autorul  se  sprijineşte  categoric  şi  deschis  pe 
sofiologie,  pe  învăţătura  despre  înţelepciunea  dumnezeească  vecinică 
şi  creată.  Sf.  Treime  are  natură  sau  usie,  care  este  nu  numai  adâncul 
inepuizabil  al  vieţii,  ci  şi  autodeseoperirea  Dumnezeirii  (Dumnezeu 
se  descoperă,  se  revelează  Sieşi  (N.  tr.)  şi  în  acest  înţeles  din  urmă 
usia  este  Sofia.  Sofia  este  tot-unîtatea  (Alleinheit),  plenitudinea  ima¬ 
ginilor  ideale  ale  Logosului,  cărora  le  aparţine  şi  realitatea,  ea  e  şi 
frumuseţea  în  Duhul  Sfânt.  Ea  este  plenitudinea  vieţii  dumnezeeşti 
şi  în  acest  înţeles  este  lumea  dumnezeească.  Ca  aufodescoperire  a 
dumnezeirii,  ea  nu  este  ipostas,  ci  aparţine  ipostasului  întreit,  e  ipo- 
stasiată,  iar  ipostasul  nemijlocit  întors  spre  Sofia  este  Logosul.  Dar 
fot-unitatea  ideală  din  Logos  e  desăvârşită  şi  de  aceea  şi  ipostasiată 
prin  Duhul  Sfânt,  iar  ambele  persoane  descopere  pe  Tatăl.  In  felul 
acesta  în  usie,  ca  Sofie,  se  realizează  viaţa  unifiinţială  şi  nedespărţită 
a  Sf.  Treimi.  Ea  este  ens  reaiissimum,  ca  lume  dumnezeească  ce  are 
eternitate  dumnezeească.  Ea  este  Slava  dumnezeească,  ca  fericire 
dumnezeească  din  iubirea  trisipostatică  a  lui  Dumnezeu  faţă  de  Dum¬ 
nezeirea  Sa,  Ea  este  Omeniiatea  dinainie  de  veac,  ca  imagine  ori¬ 
ginală  după  care  s’a  făcut  omul,  şi  Cuvântul  este  in  acest  înţeles 
Omul  ceresc,  chiar  înainte  de  întrupare.  înţelepciunea  dumnezeească, 
fiind  chipul  primordial  efern  al  lumii  create,  în  Dumnezeu,  este  fun¬ 
damentul  existenţial  şi  cuprinsul  creaţiunii,  chip  care  cufundă  în  de¬ 
venire.  Lumea  dumnezeească  şi  creată  se  rapoarfă  întreolaltă  ca 
Sofia  eternă  şi  creată.  Identice  în  ce  priveşte  fundamentul,  ele  sunt 
deosebite  în  ce  priveşte  modul  existenţei. 

Primul  mod  există  dinainte  de  veac  în  Dumnezeu,  al  doilea,  ca 
izbucnind  „din  nimic“,  este  unul  în  devenire,  toiuşi  şi  pentru  el  Sofia 
este  şi  fundament  şi  cauză  finală  şi  entelechie.  Lumea  creată  are 
centrul  său  în  om,  creat  după  chipul  Logosului  dumnezeesc,  Omul 
are  spirit  necreat  ieşit  din  Dumnezeu  şi  chemat  de  Dumnezeu  la 
existenţa  iposfatică,  şi  natură,  care  este  lumea,  ca  Sofia  creată, 
în  organismul  său  psicho-fizic.  Sofia  în  Creator  şi  în  creatură  este 
acea  punte  care  uneşte  pe  Dumnezeu  cu  omul  şi  în  această  unitate 
a  ei  constă  afirmativul  da  al  sinodului  calcedonean,  baza  întrupării 
lui  Dumnezeu.  In  Hristos,  ca  spirit  iposlatic,  necreat,  e  prezent 
însuşi  ipostasul  al  doilea.  Logosul,  iar  naturile  iui  cele  două  sunt  Sofia 
dumnezeească  şi  Sofia  creată,  omenifatea  cerească  şi  pământească 
—  unul  şi  acelaş  principiu  în  două  moduri,  de  plenitudine  dumne¬ 
zeească  şi  de  devenire  creată. 

De  aceea  aceste  două  naturi  pot  să  se  rapoarte  pozitiv 
între  ele,  prin  comunicarea  însuşirilor,  comunicatio  idiomafnm,  în- 
dumnezeindu-se  natura  creată  prin  cea  dumnezeiasca.  Sofia  ca 

feandrie  este  fundamentul  ontologic  al  întrupării  dumnezeeşti, 
care  face  înţeleasă  propoziţia  „Cuvântul  s’a  făcut  trup"  (Ev.  Io.  1, 
3).  Din  acest  punct  de  vedere  se  înţelege  şi  acea  identificare  a 
celor  două  numiri :  Fiul  lui  Dumnezeu-Fiul  Omului,  date  lui  Hristos 
în  Evangheliile  despre  Dumnezeu-Omul.  Unirea  celor  două  naturi  în 
viaţa  unică  a  unei  persoane  poate  fi  înjeleasă  numai  pornind  dela 
ideea  autoumilirii  (kenozis)  naturii  dumnezeeşti  în  Dumnezeu-Omul 
până  la  măsura  naturii  omeneşti.  Aceasta  kenoză  totuşi  trebue  în¬ 
ţeleasă  nu  ca  o  părăsire  de  către  Logos  a  Dumnezeirii  Sale  (cum 
se  face  în  teoriile  kenotice),  ci  ca  o  părăsire  de  către  El  a  Slavei 
dumnezeeşti,  a  plenitudinei  vieţii  sofianice  prin  cufundarea  în  de¬ 
venire.  Această  cale  a  umilirii  o  urmează  Hristos  până  când  natura 
Sa  omenească  devine  capabilă  să  primească  preamărirea.  Ino- 
menirea  Logosului  prin  primirea  măsurilor  naturii  omeneşti,  ca 
părăsire  a  plenitudinii  vieţii  şi  Slavii  dumnezeeşti,  „coboiârea  din 
cer"  constă  în  aceea  că  iimita  omenescului,  reală  penlru  El,  se 
face  şi  limita  a  Lui.  De  aceea  e  real  progresul  Lui  omenesc  şi 
neştiinţa  şi  rugăciunile.  Iar  facerea  de  minuni  avem  s’o  privim 
nu  ca  manifestarea  puierîi  dumnezeeşti  asupra  lumii,  ci  numai  ca 
acţiunea  teumalurgului  pneumatofor,  după  analogie  cu  facerea  de 
minuni  a  oamenilor.  In  lumina  acestei  idei  generase  a  coborârii  auto- 
conştiinţii  dumnezeeşti  până  la  măsura  celei  omeneşti  avem  să  în¬ 
ţelegem  chipul  evanghelic  ai  lui  Hristos  cu  autoconştiinţa  lui  divino- 
omenească.  Liniile  aceleaşi  teandrii  sunt  prezente  şi  în  învăţătura 
despre  cele  3  serviri  ale  lui  Hristos.  In  parte,  în  servirea  profetică 
se  arată  omenitatea  Sa;  adevărul  dumnezeesc  vorbeşte  despre  Sine 
oamenilor  nu  ca  ieşind  din  persoana  Sa  dumnezeească  proprie,  ca 
Dumnezeu,  ci  după  tipul  profeţilor,  deşi  într’un  med  cu  desăvârşire 
superior  acelora,  —  nu  ca  Dumnezeu,  ci  ca  „rob"  şi  învăţător, 
ca  Dumnezeu-Om  în  om  şi  prin  om  manifesfându-şi  Dumnezeirea 
Sa.  La  slujirea  lui  profetică  se  referă  şi  toate  faptele  Lui,  şi  facerea 
de  minuni,  cari  au  fost  proprii  şi  altor  profeţi.  Dar  cuprinsul  prin¬ 
cipal  al  propoveduirii  Lui  profetice  este  El  însuşi  şi  chipul  Lui 
(eandric.  In  slujirea  arhierească  a  ascultării  jertfelnice  în  iubire 
faţă  de  Tatăl  şi  de  oameni  însemnătate  principală  are  răscum¬ 
părarea,  înfeleasă  tot  ontologic.  Întruparea  lui  Dumnezeu  nu  e 
numai  un  mijloc  pentru  răscumpărarea  de  păcate,  ci  şi  înăl¬ 
ţarea  omului  ia  teantropie,  la  care  e  chemat  prin  creaţiunne. 
Omul,  fiind  fiinţă  creată.  Sofia  creată,  s’a  despărţit  de  Dumnezeu 
printr'o  prăpastie  de  netrecut,  care  se  tot  adânceşte  în  urma  păca¬ 
telor  ca  urmări  ale  nestatorniciei  creatiunii.  Dumnezeu-Iubirea,  fă¬ 
când  pe  om,  ia  asupra  Sa,  în  sfatul  cel  dinainte  de  veac,  răspun¬ 
derea  Creatorului  pentru  restabilirea  creaţiunii,  nestatornică  în  li¬ 
bertatea  ei.  Prin  jertfa  mielului,  care  se  jertfeşte  dinainte  de  veac. 
El  mântueşte  natura  creată  şi  o  scapă  de  nestatornicia  păcătoasă, 
înălţând  pe  dumnezeu-omul  la  ieandria  destinată  lui.  Mântuirea  însă 
nu  este  numai  operă  a  persoanei  a  doua,  ci  un  act  unitar  al  întregii 
SI.  Treimi.  Dumnezeu-Omul  în  virtutea  unităjii  naturii  Sale  omeneşti 

cu  natura  universal-omenească,  se  identifică  cu  Adam  cel  vechiu  şi 
prin  puterea  iubirii  împreună  pătimitoare  face  păcatele  aceluia  ale 
Sale.  El  primeşte  asupra  Sa  mânia  care  apasă  asupra  aceluia,  în¬ 
trunind  în  Sine  şi  perzistenja  în  Dumnezeire  şi  moartea.  Această 
primire  a  paharului  morfii  pentru  păcat  se  îndeplineşte  spiritual  în 
Getsimani,  iar  trupeşte  pe  Golgota  şi  se  încheie  cu  moartea.  Hristos 
primeşte  suferinţa  trupească  şi  spirituală  ca  un  echivalent  al  tuturor 
chinurilor  iadului  pentru  păcate,  şi  prin  aceasta  goleşte  puterea  pă¬ 
catului,  îl  face  ca  şi  când  n'ar  exista,  împacă  cu  Dumnezeu  pe 
oamenii  cari,  prin  libertatea  lor,  voiesc  să  primească  şi  să-şi  însu¬ 
şească  această  împăcare,  această  mântuire.  Dumnezeu  preamăreşte 
pe  Hristos,  pentru  această  ascultare  jertfelnică  prin  care  El  resta¬ 
bileşte  pe  om  şi  îl  face  vrednic  şi  capabil  să  primească  preamărirea. 
Ultima  se  arată  în  învierea  şi  înăl}area  cari  se  realizează  prin  Tatăl 
cu  puterea  Duhului  Sfânt,  dar  şi  cu  puterea  corespunzătoare  tean- 
drică  a  lui  Hristos  însuşi.  Proslăvirea  aparţine  de  aceea  tot  ser¬ 
virii  arhiereşti  şi  presupune  încă  neîncheierea  kenozei,  care  definitiv 
e  învinsă  numai  prin  aşezarea  de-a  dreapta  Tatălui.  Ce  mai  rămâne 
pe  seama  servirii  împărăteşti?  Spre  deosebire  de  celelalte  două 
anterioare,  aceasta  nu  se  arată  ca  încheiată,  ci  se  prelungeşte,  până 
ce  Împărăţia  lui  Hristos  nu  se  realizează  deplin  în  lume  şi  nu  o 
predă  Tatălui.  Demnitatea  împărătească  a  lui  Hristos  s’a  manifestat 
numai  ca  o  semnalare  a  ei  în  intrarea  Sa  împărătească  în  Ierusalim. 
Ea  se  realizează  în  lume  cu  puterea  lui  Hristos  prin  slujitorii  Lui  cre¬ 
dincioşi,  şi  Apocalipsul  cuprinde  simboalele  acestei  înstăpâniri  în  lume, 
căci  ea  are  să  se  manifeste  sensibil  pe  pământ  înainte  de  sosirea 
sfârşitului,  mai  înainte  de-a  se  încheia  veacul  acesta. 

Părfile  următoare  ale  operii  despre  Teandrie  vor  fi  dedicate 
învăţăturii  despre  Duhul  Sfânt,  eclesiologiei  şi  eshatologiei“. 

Traducere  de  Dr.  D.  STÂNILOAE 

A.  D.  Sertillanges,  O.  P.  DIEU  OU  R1EN?  Paris,  Flammarion 
1933.  Voi.  I  258  p.  Voi.  Ii  216  p.  12  fr.  fiecare  volum. 

Dumnezeu  sau  nimic,  esle  titlul  unei  lucrări  de  filosofie  cre¬ 
ştină,  care  într’o  vreme  de  adânci  zguduiri  sufleteşti  şi  sociale,  apare 
deosebit  de  semnificativ.  Este  tocmai  dilema  în  care  se  află  epoca 
şi  generaţia  noastră,  care  îşi  caută  echilibrul  moral  şi  spiritual, 
pierdut  în  urma  unor  teorii  şi  concepţii  ştiinţifice,  filosofice  şi  po¬ 
litice  pripite  şi  false. 

Care  este  starea  de  credinţă  sau  necredinţă  a  timpului  nostru, 
o  exprimă  prima  propoziţie  a  cărţii,  în  care  autorul  face  constatarea 
judicioasă,  că  societatea  noastră  este  pe  cale  de  a  pierde  pe 
Dumnezeu  şi,  în  acelaş  timp,  de  a-l  regăsi.  Ii  pierde  lumea  care 
nu  mai  ştie  de  unde  vine  lumina,  dar  îl  regăseşte  omul  care  ştie 
să-şi  salveze,  prin  raţiunea  inimii,  valorile  spirituale  deasupra  cărora 
tronează  Dumnezeu. 

Dumnezeu  este  cauza  primară,  suprema  Fiinţă,  primul  motor. 

El  este  principiul  şi  scopul  universului  şi  al  ordinei  din  lume,  —  prin¬ 
cipiul  transcendent  şi  cugetător  şi  personalitatea  morală  suverană  a 
cosmosului  şi  a  vieţii.  Fără  Dumnezeu  nu  este  nimic.  „Sau  totul 
este  fără  raţiune  şi  complet  nepătruns,  sau  totul  este  în  Dumnezeu” 
(I  p.  119).  Cine  crede  în  bine,  trebue  să  creadă  şi  în  Dumnezeu. 
Cine  admite  principiul  moral  şi  civilizaţia,  crede  în  Dumnezeu.  Viaţa 
morală  şi  intelectuală  este  legată  de  ideea  de  Dumnezeu.  Viaţa  ade¬ 
vărata  este  o  aspiraţie  spre  Dumnezeu,  iar  binele  este  un  caracter 
alui  Dumnezeu.  Hazardul  nu  are  nici  conştiinţă,  nici  memorie  (I. 
Bertrand).  Conştiinţa  şi  memoria  sunt  atribute  ale  lui  Dumnezeu.  încât, 
conclude  Sertilianges,  Dumnezeu  sau  nimic,  —  aceasta  este  dilema 
mea  intimă,  dilema  umanităţii,  după  cum  este  şi  a  vieţii  universale. 

Ar  trebui  să  extindem  prea  mult  recenzia,  ca  să  putem  rezuma 
aci  cuprinsul  unei  astfel  de  lucrări,  în  care  un  distins  membru  al 
Institutului  Franţei  analizează  şi  expune  marile  probleme  ale  vieţii  şi 
ale  lumii  în  lumina  unei  raţiuni  care  nu  a  cunoscut  pervertirea  lo¬ 
gicei.  Arătăm  numai  titlurile  celor  opt  capitole,  pentru  a  ne  face  o 
cât  de  sumară  idee  despre  însemnătatea  lor: 

I.  Dumnezeu  şi  lumea.  (1.  Fiinţa  primară ;  2.  Primul  Motor ;  3. 
Principiul  ordinei:  finalitatea;  cosmosul;  hasardul  şi  infinitul  timpului; 
evoluţia;  materialismul  evoluţionist;  evoluţia  creatoare;  rezumat;  o 
obiecţiune  alui  Kant,  — •  Dumnezeu  arhitect  nu  creator;  panteismul 
evoluţionist;  imanenţa  sau  transcendenţa  Iui  Dumnezeu;  ideile  lui 
Dumnezeu;  evoluţionism  şi  creaţionism)  — •  100  pag. 

II.  Dumnezeu  şi  originea  omului  (locul  omului  în  viaţa  generală  ; 
omul  mărturia  spiritului  în  natura  generată ;  omul  mărturie  a  Spiri¬ 
tului  pur)  p.  101 — 149. 

III.  Dumnezeu  şi  cugetarea  (sensul  şi  extensiunea  cercetării 
noastre ;  adevărul  şi  materialismul ;  adevărul  şi  ştiinţa ;  confirmări 
particulare ;  concluzie)  p.  150 — 191. 

IV.  Dumnezeu  şi  moralitatea  (1.  Justificarea  binelui;  primatul 
dovezilor  morale;  obligaţiunea  binelui;  interpretările  false  ale  binelui; 
Junele  moral  şi  determinismul;  utilitatea  şi  insuficienţa  moralelor 
pozitive;  soluţia;  ordinea  morală  a  lumii;  obiecţiunea  răului;  sanc¬ 
ţiunea  binelui.  2.  Garanţiile  binelui,  teoretice  şi  practice)  p.  192 — 254. 

Voi.  II,  cap.  I.  Dumnezeu  şi  dorinţa  omului.  (1.  Voinţa  de  a 
frai :  scurtimea ;  caducitatea  vieţii ;  explicaţiuni  insuficiente ;  expli¬ 
caţia  adevărată.  2.  Pofta  de  fericire;  neantul  vieţii;  constrângeri 
exterioare  şi  interioare ;  insuficienţa  obiectivelor  noastre,  —  de-a  sa¬ 
tisface  apetitul  de  viaţă ;  spre  ce  tindem  noi  în  chip  real ;  diverse 
mărturii:  ştiinţa,  puterea,  bogăţia,  iubirea,  viaţa  socială,  progresul, 
chiar  şi  răul ;  pesimiştii,  mediocrii ;  spre  ce  năzueşte  dorinţa  infinită ; 
realitatea  idealului)  68  p. 

II.  Dumnezeu  şi  ordinea  socială.  (1,  Faptul  social :  trei  aspecte 
ale  chestiunii:  faptul  social,  legătura  socială  şi  finalitatea  socială; 
societatea  ca  fapt  natural  şi  consecinţa  acesiui  fapt.  2.  Legătura  so¬ 
cială  :  elementul  dublu  al  acestei  legături :  omul  şi  natura ;  prietenia 

socială;  puterea.  3.  Finalitatea  socială;  necesitatea  unui  ideal  social ; 
binele  social  şi  justificarea  lui;  binele  social  şi  practica  lui;  guver¬ 
nanţi  şi  guvernaţi;  cazul  particular  al  democraţiei)  p.  69 — 118. 

III.  Dumnezeu  şi  civilizaţia  (dovedeşte  faptul  civilizaţiei  pe  Dum¬ 
nezeu?  Se  justifică  efortul  civilizaţiei  fără  Dumnezeu?  Garanţiile 
divine  ale  civilizaţiei;  „criza"  actuală;  remediul  ei  prin  organizaţie, 
—  „se  face  apel  la  organizaţie...  Crede  cineva  posibil  să  se  stabi¬ 
lească  o  societate  îngerească,  dintr’un  grup  de  demoni?"  —  remediul 
prin  lege;  ceeace  în  chip  real  ne  lipseşte;  domnia  binelui  sub  egida 
lui  Dumnezeu ;  este  Dumnezeu  duşmanul  vieţii  ?  Dumnezeul  creştin ; 
Dumnezeu  şi  ordinea  internaţională ;  eşecul  posibil  al  vieţii ;  ultimele 
progrese)  p.  119 — 179. 

IV.  Cazul  aieului  (afirmarea  inevitabilă  a  Iui  Dumnezeu ;  măr¬ 
turia  universală ;  cazul  moral  al  ateilor  falşi ;  cazuri  diverse  de 
ateism  păcătos;  obiecţiunea  răului;  opţiunea  necesară,  —  credinţa 
în  Dumnezeu  nu  poate  în  chip  real  să  fie  evifaiă  ;  eondiţiunile  căutării 
lui  Dumnezeu  în  natură  şi  în  noi),  p.  p.  180 — 216. 

Acesfa  este  cuprinsul  bogat  al  lucrării  cu  titlul  atât  de  sugestiv : 
Dumnezeu  sau  nimic?  Din  ea  desprindem  limpede  raportul  ieismului 
cu  sistemele  actuale  de  cugetare  opuse  lui  şi  răspunsurile  critice 
pe  cari  trebue  să  le  primească  astfel  de  sisteme  din  partea  cu¬ 
getării  obiective.  Un  astfel  de  studiu  este  cu  atât  mai  necesar,  cu 
cât  am  ajuns  ca  Romanii  de  pe  vremea  lui  Tii  Liviu,  când  nu  mai 
puieau  suporta  nici  viciile  nici  remediile  lor.  Dacă  mai  adăugăm  la 
vicii  erorile  pe  cari  le  facem,  iluziile  pe  cari  le  urmărim,  patimile 
şi  dorinţele  nebune  pe  cari  le  împlinim,  — •  avem  diagnosticul  răului 
de  care  suferim  şi  care  ne  sapă  groapa. 

Cum  poate  să  înflorească  pământul,  dacă  am  închis  izvorul 
culturii  şi  al  civilizaţiei,  care  pleacă  din  Dumnezeu  şi  se  întoarce 
la  Dumnezeu  ?  Fără  ideea  de  Dumnezeu  nu  este  nici  adevăr,  nici  li¬ 
bertate,  nici  moralitate,  nici  omenie,  nici  viaţă.  Fără  Dumnezeu  totul 
este  pustiu,  haos  şi  moarte.  Fără  credinţa  în  Dumnezeu,  omenirea 
confirmă  cuvântul  Ecleziastului :  Deşertăciunea  deşertăciunilor  1 
Toate  sunt  deşertăciune.  Ce  foloseşte  omul  din  toată  osteneala  sa, 
cu  care  se  trudeşte  sub  soare?... 

Se  vorbeşte  despre  torţa  de  lumină,  care  se  transmiie  din  ge¬ 
neraţie  în  generaţie.  Dar  câţi  oameni  se  mai  înfreabă ;  spre  cine,  sau 
spre  ce  alergăm?  „Toate  valorile  noastre  suni  în  dependenţă  de 
Dumnezeu ;  nimic  nu  se  susţine  fără  Dumnezeu  (II.  p.  138 — 39). 
Totul  frăeşte  şi  se  susţine  prin  Dumnezeu,  —  nu  prin  Dumnezeul 
filosofilor  şi  al  savanţilor,  ci  prin  Dumnezeul  lui  Avram,  Isac  şi  Iacob, 
prin  Dumnezeul  Bibliei. 

Dumnezeu  sau  nimic,  esie  un  adevăr  practic,  ca  şi  teoretic.  Stă¬ 
pânirea  raţiunii  asupra  cărnii  nu  este  asigurată  decât  prin  domnia 
lui  Dumnezeu  asupra  raţiunii  teoretice  şi  practice,  raţiunea  fiind 
reflexul  fui  Duirmezeu. 

Intre  Dumnezeu  şi  nimic  nu  se  poate  alege.  Alternativa  e  clară. 
Dumnezeu  este  totul,  în  toate  şi  peste  noi  toţi.  Mărturisirea  Lui  trece 
din  neam  în  neam  şi  din  veac  în  veac. 

Credinţa  în  Dumnezeu  a  fost  şi  rămâne  ideea  forţă  a  culturii  şi 
fundamentul  întregii  vieţi  omeneşti.  Fără  El  nu  este  nimic.  Chiar  şi 
răul  duce  la  concluzia  existenţei  Lui.  De  aceea  suntem  încredinţaţi, 
că  epoca  şi  generaţia  noastră  numai  prin  Mâna  Lui  va  primi  bine¬ 
cuvântarea  şi  pacea  dorită.  Căci  El  este  Alfa  şi  Omega  în  lume  şi 
viaţă,  din  veac  şi  până  în  vecii  vecilor.  Pr.  IL.  V.  FELEA 

Preot  Cicerone  Iordăchescu:  ISTORIA  VECHII  LITERATURI 
CREŞTINE  (Primele  trei  veacuri  până  la  325).  Partea  I.  Iaşi  1934. 
Pag.  216.  Lei  180. 

Importanţa  literaturii  patristice  pentru  studiul  teologic  ortodox 
şi  pentru  cultura  creştină  peste  tot  este  incontestabilă.  Fiindcă 
această  literatură  cuprinde  învăţătura  scrisă  a  celor  mai  distinse 
personalităţi  ale  vieţii  creştine  din  primele  veacuri  ale  erei  noastre. 

Cunoaşterea  ei  se  impune  deci  în  primul  rând  preoţilor  şiTt 
al  doilea  oricărui  cărturar  ortodox. 

Vrând  să  înlesnească  această  cunoaştere  obştii  noastre  căr¬ 
turăreşti,  părintele  C.  Iordăchescu,  profesor  la  Facultatea  de  teo 
logie  din  Chişinău,  a  compus  cartea  cu  titlul  de  mai  sus,  carte 
care  ne  desvălue,  fireşte  sumar,  mai  ales  învăţătura  de  credinţă  a 
scriitorilor  mari  şi  mici  din  primele  trei  veacuri  creştine.  Ea  îmbie 
însă  cititorului  şi  datele  mai  importante  biografice  şi  bibliografice, 
cari  alcătuesc  un  preţios  îndreptar  pentru  oricine  vrea  să  se  de¬ 
dice  unui  studiu  mai  aprofundat  al  vechii  literaturi  creştine.  Pentru 
care  pricină  cartea  părintelui  C.  Iordăchescu  va  face  mari  ser¬ 
vicii  mai  ales  tineretului  nostru  teologic.  N.  C. 

Dr.  D.  Sfâniloae:  IN  ZADAR:  STATUTUL  ORGAN1C-ŞA- 
GUN1AN.  Sibiu,  1933.  Tiparul  Tipografiei  Arhidiecezane. 

Broşura  aceasta  de  30  pagini  a  diui  prof.  Stăniloae  dela 
Academia  teologică  „Andreiană"  din  Sibiu,  a  apărut,  mai  întâi,  ca 
articol  de  fond  în  coloanele  „Telegrafului  Român".  Insă,  la  do¬ 
rinţa  1.  P.  S.  Sale  păr.  arhiepiscop  şi  mitropolit  Nicolae,  arti¬ 
colul  a  fost  tipărit  şi  ca  broşură  aparte. 

Cauzele,  cari  au  determinat  pe  valorosul  profesor  să  publice 
articolul  cu  titlul  de  mai  sus,  sunt  următoarele : 

Prin  luna  Ianuarie  din  anul  trecut,  începuse  a  se  răspândi 
un  svon  prin  presă,  anume  că  Statutul  Organic  n’ar  fi  operă  şaguniană, 
ci  că  ar  fi  o  operă  francmasonică.  Şi  aceasta  pentrucă,  la  Con¬ 
gresul  naţional-bisericesc  al  Mitropoliei  ardelene  din  1868,  preşe¬ 
dintele  comisiunii  de  27  membri,  (câte  3  clerici  şi  6  mireni  din 
fiecare  eparhie),  comisie  care  a  studiat  proectul  de  statut  pre- 

zentat  de  Şaguna,  înainte  de  ce  a  fost  înaintat  plenului  Congre- 
sual,  a  fost  francmasonul  Oh.  loanovici. 

Deşi  lumea  serioasă  n’a  dat  nici  o  atenţie  acestui  svon  ne¬ 
verosimil,  totuşi  dl  prof.  Dr.  Stăniloae,  cu  recunoscuta-i  cora- 
petinfă  a  căutat  să  pună  chestiunea  la  punct,  arătând  că,  deşi  a 
fost  preşedintele  comisiunii  de  27,  Oh.  loanovici  n’a  avut  un  rol 
important  la  compunerea  Statutului  Organic. 

Dsa,  după  o  minuţioasă  comparaţie  a  textelor,  a  dovedit  că 
proectul  de  statut  elaborat  de  Şaguna,  a  ieşit  din  sânul  comisiunii 
de  27  şi  din  plenul  Congresului  aproape  fără  nici  o  modificare 
esenţială.  Nici  comisia  şi  nici  congresul  „n'au  schimbat  nimic 
din  concepţiile  ortodoxe-canonice  ale  marelui  mitropolit*. 

Aceluia,  care  încă  mai  are  vre-o  nedumerire  în  această  pri¬ 
vinţă,  cărticica  îi  stă  la  dispoziţie,  pentru  deplină  edificare. 


Diacon  I.  ILIE 


DARURILE  DUHULUI  SFÂNT  —  opt  predici  de  Dr.  Grigorie 
Gh.  Comşa,  episcopul  Aradului.  Pag.  60.  Preţul  Lei  15. 

In  sărbătorile  Rusaliilor  din  acest  an,  P.  Sf.  Sa  a  vizitat  opt 
comune  din  eparhie,  în  2  zile,  slujind  şi  predicând.  E  acelaş  apostolat, 
pe  care  îl  îndeplineşte  de  9  ani,  din  sat  în  sat,  până  acum  în  370 
de  biserici. 

„Cu  vreme  şi  fără  vreme  mă  ostenesc  pentru  voi  —  spune  P. 
Sf.  Sa  celor  dintâi  la  cari  a  descălecat  —  şi  precum  soarele  alungă 
întunerecul  de  peste  codrii  cu  poiene,  am  venit  să  alung  din  sufle¬ 
tele  voastre  întunerecul  zilelor  grele  şi  să  primiţi  puterea,  focul  şi 
lumina  Duhului  Sfânt*. 

Cu  acelaş  avânt  şi  căldură  în  cuvânt  răspândeşte,  din  izvoarele 
darurilor  Duhului  Sfânt,  lumină  în  familii,  mai  multă  bunătate  în 
inima  pruncilor,  pace  şi  înţelegere  în  viaţa  satelor  şi  uşurare  în 
suflete  —  „ca  să  se  ruşineze  cei  ce  găsesc  de  rău  viaţa  noastră  cea 
intru  Hristos*.  (I  Petru  3,  16). 

PĂRINŢII  MEI,  de  Dr.  Grigorie  Gh.  Comşa,  episcopul  Aradului, 
Pag,  76.  Preţul  Lei  40. 

Cu  duioşie  de  fiu  recunoscător  zugrăveşte  P,  Sf.  Sa  icoana 
iubiţilor  şi  vrednicilor  săi  înaintaşi,  trecuţi  la  cele  veşnice.  întâia 
amintire  din  copilărie  se  leagă  de  înmormântarea  bunicei  după  mamă. 
Se  înfăţişează  jertfele  bunicului  şi  bunicei  după  fată.  Urmează  apoi 
închinarea  pioasă  memoriei  mamei  bune  şi  tatălui  iubit,  fost  învăţător 
în  Comana  de  sus,  adormiţi  în  Domnul  cu  cinste,  făcându-şi  datoria 
de  a  creşte  cinci  fii  în  viaţă,  din  nouă  şi  slugind  cu  devotament 
binelui  obştesc. 

<%> 

SCRISORI  CREŞTINEŞTI  de  Dr.  Grigorie  Gh.  Comşa,  epis¬ 
copul  Aradului,  Pag.  70.  Preţul  Lei  15. 

Sunt  26  scrisori,  adresate  unor  intelectuali,  cari  deţin  ori  au 
de|inut,  situaţii  oficiale  în  viata  publică.  E  o  încercare  a  unei  noui 
metode  de  evanghelizare  prin  scrisori,  la  diferite  prilejuri  şi  din 
felurite  îndemnuri,  scrise  „cu  conştiinţa  celui  ce  are  o  misiune  de 
îndeplinit". 

EUHARISTIA  ŞI  PROBLEMELE  SOCIALE  ALE  SOCIETĂŢII 
MODERNE,  de  protopresbiterul  Serghie  Bulgacoo,  frad.  de  arhiereul 
vicar  TU  Simedrea,  în  „Biblioteca  Creştinului  Ortodox",  Nr.  114 — ■ 
115.  Preţul  Lei  5. 

O  conferinţă  a  marelui  teolog  rus,  se  înfăţişează  în  traducerea 
clara  a  Prea  Sfinţitului  Tit.  Cu  subtilitatea  proprie  autorului  se 
analizează  dogma  euharistică,  formulând  teza :  Teologia  euharislică 
trebue  să  servească  drept  temelie  pentru  sociologia  creştină. 
Razele  de  lumină  ale  Potirului  euharistie  pătrund  întregul  întunerec 
al  vieţii  noastre ;  ...Liturghia  —  „cauza  comună"  —  ar  trebui  transformată 
într’o  liturghie  slujită  afară  din  templu,  in  viaţă.  Aceasta  aică- 
iueşfe  temelia  culturii  şi  a  sociologiei  creştine".  Arhîm.  POL1CARP 

Pr.  F.  Codreanu:  PORUNCA  A  CINCEA  DUMNEZEEASCĂ. 
Arad  1933.  Biblioteca  creştinului  ortodox  Nr.  108—109.  Pagini  65. 
Lei  4. 

Părintele  F.  Codreanu  este  un  recunoscut  predicator  şi  confe¬ 
renţiar  al  catedralei  din  Arad.  Nota  practică  şi  totdeauna  actuală  a 
cuvântărilor  şi  conferinţelor  Sf.  Sale  îi  face  cinste.  Broşura  pe  care 
o  prezentăm  aci  este  o  conferinţă  în  două  serii  (1  Copii,  iubiţi-vă 
părinţii!  34  p.  II  Părinţi,  iubiţi-vă  copiii  p.  34 — 65),  în  care  tălmă¬ 
ceşte  cu  căldură  şi  cu  alese  exemple  din  viaţa  reală,  porunca  a 
cincea  din  decalog.  Subiectul  este  unul  dintre  cele  mai  bune  şi  mai 
actuale. 

Punctul  de  sprijin  dela  care  trebue  să  plece  lucrarea  de  con¬ 
vertire  în  biserica  noastră  este  familia.  In  vâltoarea  tulbure  a  vremii, 
familia  are  misiunea  să  devie  grădina,  în  care  să  se  cultive,  să 
crească  şi  să  rodească  virtuţile  evangheliei  creştine.  De  aci  începe 
renaşterea  morală  a  României. 

Dintr'o  familie  cinstită  cresc  copii  sănătoşi.  In  schimb  într’o 
casă  în  care  copiii  sunt  crescuţi  de  servitoare  şi  doice,  în  timp  ce 
părinţii  se  ţin  de  aventuri  şi  lecturi  imorale,  sau  cercetează  cafene¬ 
lele,  cinematografele  şi  alte  locuri  de  stricăciune  morală,  —  atmos¬ 
fera  creşterii  lor  pe  care  o  respiră  zilnic  este  otrăvită.  In  astfel  de 
cazuri,  din  nenorocire  astăzi  prea  număroase,  copiii  sunt  candidaţi 
la  nefericire  dela  început. 

In  faţa  prăpasfiei  care  stă  deschisă  înaintea  noastră  ca  o  gură 
de  iad  gata  să  ne  înghită,  trebue  să  ne  trezim.  Să  ne  reculegem 
înainte  de  a  mai  face  şi  pasul  care  ne  aduce  prăbuşirea.  Exemplul 
cel  bun  înainte  de  toate  trebue  să  fie  dat  de  părinţi.  Ei  trebue  să-şi 

întoarcă  inimile  spre  copii  şi  să-şi  refacă  cinstea  casei  şi  a  fa¬ 
miliei. 

Părinţii  noştri  nu  se  lăudau  ca  noi  cu  atâta  spoială  de  civili¬ 
zaţie.  Dar  făceau  altceva  mai  de  valoare:  ţineau  cu  sfinţenie  la  nu¬ 
mele  bun  al  casei.  Familia  lor  era  creşiină.  Ei  practicau  religia 
şi  morala.  Atmosfera  de  rugăciune  şi  curăţenie  din  biserică  era 
dusă  şi  acasă.  Aşa  ne-au  lăsat  ei  acele  nemuritoare  exemple  de 
eroism  religios  şi  patriotic,  de  cari  este  plină  istoria  noastră  na¬ 
ţională. 

Familia  zidită  pe  temelii  creştine  este  singurul  remediu  împo¬ 
triva  relelor  şi  a  corupţiei  în  care  am  căzut.  Viaţa  socială,  morală 
şi  naţională  se  va  îmbunătăţi  numai  prin  viaţa  familiară.  Marea  răs¬ 
pundere  cade  pe  umerii  părinţilor  întâi  de  toate. 

Cum  îşi  împlinesc  ei  slujba  de  educatori  ai  copiilor  lor  şi  ce 
fel  de  pilde  le  dau  ei  lor,  ca  să  crească  din  ei  oameni  vrednici  şi 
de  omenie ! . . . 

Părinţilor!  Întoarceţi' vă  spre  copiii  voştri.  Luaţi-i  de  mână, 
cum  v’au  luat  şi  pe  voi  părinţii  voştri,  şi  îndreptaţi-vă  cu  ei  în  Du¬ 
mineci  şi  sărbători  spre  biserică.  Rugaţi-vă  împreună  şi  ascultaţi 
împreună  voia  lui  Dumnezeu,  care  aduce  pace  şi  bucurie.  Căci  zice 
Scriptura  şi  pentru  voi  şi  pentru  vlăstarele  voastre:  „Copii,  ascul¬ 
taţi  pe  părinţii  voştri  întru  Domnul,  căci  aşa  este  cu  dreptate.  Să 
cinsteşti  pe  iatăl  tău  şi  pe  mama  ta  —  este  cea  dintâi  poruncă  în¬ 
soţită  de  făgăduinţă:  ca  să  fi  fericit  şi  să  trăieşti  ani  mulţi  pe  pă¬ 
mânt.  Şi  voi,  părinţilor,  nu  învăţaţi  la  mănie  pe  copiii  voştri,  ci  cre- 
şfeţi-i  în  mustrarea  şi  învăţătura  Domnului"  (Efes.  6,  1—4). 

In  acest  sens  a  fost  alcătuită  broşura  părintelui  F.  Codreanu. 
Pentru  cuprinsul  ei  preţios  este  de  dorit  să  fie  răspândită  prin  cât 
mai  multe  familii.  Pr.  IL.  V.  FELEA 

4» 

Pr.  F.  Codreanu .  IOSIF,  piesă  în  3  acte  pentru  teatru  religios. 
Arad  1934,  p.  16.  Lei  6. 

Teatrul  religios  este  un  lucru  rar  prin  parohiile  noastre,  deşi 
la  sărbările  naţionale  şi  culturale  fie  dela  oraşe,  fie  dela  sate,  poate 
înlocui  cu  mai  mult  folos  sufletesc  teatrul  profan.  Lucrul  este  rar, 
mai  ales  din  motivul  că  nu  avem  piese  potrivite. 

Păr.  F.  Codreanu  ne  vine  în  ajutor,  publicând  o  bună  piesă 
religioasă,  alegându-şi  de  subiect  şi  prelucrând  după  textele  biblice 
istoria  biblica  alui  losif  şi  a  fraţilor  săi.  Scrisă  îngrijit,  pe  înţelesul 
tuturor  şi  întregită  cu  cântări  religioase  bisericeşti,  piesa  se  reco¬ 
mandă  singură,  pentru  a  binevesti  iubirea  de  frate  şi  purtarea  de 
grije  alui  Dumnezeu. 

Cu  puţină  osteneală,  se  poate  juca  de  către  tineretul  din  So¬ 
cietatea  „Sf.  Gheorghe",  sau  chiar  şi  de  către  elevii  şcolilor  primare. 

Preot  Teodor  Ciuruş:  PILDE  DE  MÂNTUIRE,  20  de  predici 
poporale  la  sărbătorile  Născătoarei  de  Dumnezeu  şi  ale  Sfinţilor.  Cluj 
1934.  Pag.  140.  Lei  60. 

Apariţia  oricărei  colecţii  de  predici  este  un  semn  de  bucurie 
pentru  toţi  preoţii,  de  o  parte  fiindcă  îmbogăţeşte  literatura  predica- 
forială,  iar  de  alta  fiindcă  arată  fot  mai  multe  dovezi  de  muncitori, 
cari  cultivă  ogorul  vestirii  evangheliei  mântuitoare.  Astăzi  predica 
face  parte  intregrală  din  serviciile  divine  ale  bisericii.  Nu  se  mai 
poate  trece  cu  vederea.  Dela  fiecare  preot  se  pretinde  sa  fie  păstor 
şi  predicator.  Turma  nu  se  doreşte  să  fie  numai  păstoriiă,  ci  şi  lu¬ 
minată  şi  încălzită  prin  puterea  cuvântului  rostit. 

Dintr’o  astfel  de  necesitate  au  izvorât  predicile  părintelui  Ciuruş 
din  Rusul-Bârgăului,  care  a  înţeles  depiin  glasul  vremii,  ocupându-se 
temeinic  în  parohie  cu  lucrul  anevoios  al  predicei.  Căci  nu-i  uşor 
să  predici.  Literatura  predicatorială  nu  scuteşte  pe  nici  un  preot  dela 
efort,  la  alcătuirea  unei  predici. 

Predica  este  ca  hrana.  Ca  să  devină  un  aliment  şi  o  putere 
pentru  trup,  trebue  asimilată.  Predicile  predicatorilor  la  fel  trebuesc 
asimilate,  trecute  în  sânge  şi  reflectate  prin  prisma  sufletului  indi¬ 
vidual,  pentru  a  da  spiritului  forţă  cuceritoare.  Fiecare  predică  este 
o  operă  personală,  care  izvoreşte  din  sufletul  predicatorului.  Nu 
există  predici  cari  se  pot  folosi  de-a-gata,  O  predică  este  expresia 
unui  suflet,  se  creiază  prin  suflet  şi  se  exprimă  cu  suflet.  Altfel  nu 
are  nici  un  efect. 

Predicile  păr.  Teodor  au  o  îndoită  valoare:  apar  într’un  timp 
de  secetă  duhovnicească  şi  izvorăsc  din  dragoste  şi  pricepere,  deşi 
„nu  sunt  scrise  după  autori  celebri,  —  neavând  la  sate  afară  de  Sf, 
Scriptură  şi  câteva  cărţi  de  predici,  decât  dorul  fierbinte  de-a  pre¬ 
dica  şi  necazurile  vieţii",  —  după  cum  se  spovedeşte  autorul  în 
prefaţă  (p.  6).  Scrise  în  grai  popular,  limpede  şi  curgător,  au  un 
cuprins  care  te  ispiteşte  să  le  citeşti  cu  drag.  Viaţa  şi  virtuţile  sfin¬ 
ţilor  sunt  arătate  pe  scurt  şi  urmate  de  exemple  alese  şi  îndemnuri 
potrivite.  Lucrate  după  teoria  şi  tehnica  unor  predici  bune,  sunt 
plăcute  la  citit  şi  uşor  de  asimilat  şi  pentru  preoţi  şi  pentru  popor. 

Încât,  munca  idealistă  a  părintelui  Teodor  este  încununată  cu 
cinste  şi  vrednică  de  recunoştinţă.  Pr.  IL.  V.  FELEA 

«t» 

Pr.  Iosif  Trifa :  TÂLCUIREA  EVANGHELULOR.  Cartea  I,  18 
Lei,  cartea  II,  16  Lei.  Edit.  libr.  „Oastea  Domnului",  Sibiu  1934. 

Printele  Iosif  Trifa  sufere  şi  lucrează,  lucrează  şi  sufere,  dar 
toate  le  face  pentru  Domnul.  (Romani  XIV,  8).  El  se  pare  că  trăieşte 
prin  suferinţă,  din  suferinţă.  Şi  o,  cât  de  preţioasă  este  roada  acestei 
suferinţi ! 

Opera  religioasă  a  păr.  1.  Trifa  e  destul  de  cunoscută.  Nu 
mai  stăruiesc  acum  asupra  ei.  Totuşi,  pot  spune  că  noi  suntem  prea 
aproape  de  această  operă  ca  s’o  putem  vedea  bine,  şi  suntem  prea 

contimporani  ca  să  putem  fi  obiectivi  în  judecarea  ei.  Insă  istoricul 
de  mâne,  apiecându-se  asupra  zilelor  de  acum,  va  tresări  dând  cu 
ochii  de-o  faptă  mare  ţesută  cu  aurul  unei  jertfe  de  sine.  Şi  fără 
să-şi  dea  seama  va  scrie  un  mare  capitol  de  istorie  bisericească  şi 
culturală. 

Acum  eu  voi  aminti,  aici,  doar  despre  ultimele  cărţi  scrise  de 
păr.  Trifa  în  sanatoriul  dela  Geoagiu.  Anume  Cartea  1  şi  Cartea  IL 
din  tâlcuirea  Evangheliilor  din  Duminecile  de  peste  an.  Cărţile  acestea 
ies  în  continuare  şi  vor  forma  un  fot  întreg.  Cele  două  de  până 
acum  cuprind  Evangheliile  din  Duminecile  dela  Anul  nou  până  la 
Dumineca  a  6-a  după  Rusalii. 

Şi  în  aceste  tâlcuiri  se  vede  marea  putere  pe  care  o  are  păr. 
Trifa  în  a  coborî  cuvântul  Domnului  din  carie  în  viaţa  de  toate  zilele. 
E  darul  cu  care  Sfinţia  Sa  şi-a  întocmit  foile  pentru  popor  şi  toate 
scrierile  de  până  acum.  Suflă  şi  aici  „vântul  cel  ceresc*  al  Duhului 
Sfânt ;  vântul  acela  care  răcoreşte  sufletele  celor  de  sub  steagurile 
„Oastei  Domnului*  şi  pe  urma  căruia  a  răsărit  la  noi  o  „ţărănime 
nouă*,  cum  zice  păr.  Arhim.  Scriban  despre  „Oastea  Domnului*  şi 
lucrarea  ei  minunată. 

Tâlcuirea  păr.  Trifa  are,  pe  lângă  alte,  fericita  inovaţie  de  a 
da  după  fiecare  Evanghelie  tâlcuită  şi  câteva  istorioare  potrivite, 

N1COLAE  VONICA 


Arhim.  Efrem  Enăcescu :  PRIVIRE  GENERALĂ  ASUPRA  MO¬ 
NAHISMULUI  CREŞTIN  (după  diferiţi  autori),  partea  I,  R.-Vâlcea, 
1933,  VIII  222  pag.  50  Lei. 

Exarhul  sf.  mănăstiri  şi  schituri  din  Oltenia,  P.  Cuv.  Sa  Arhim. 
E.  Enăcescu  a  constatat  „că  multe  din  neajunsurile  de  care  sufăr 
monahii  şi  mănăstirile  noastre  se  datoresc  mai  ales  neînţelegerii 
îndeajuns  a  monahismului  şi  a  rostului  lui  în  Biserică*  (Prefaţă). 
De  aceea  îndemnat  şi  de  P.  S.  Vartolomei  al  Râmnicului  şi  mânat 
de  dorinţa  de  a  vedea  o  reînviere  a  monahismului  românesc,  P.  Cuv. 
Efrem  Enăcescu  ne-a  dat  o  frumoasă  expunere  istorică  asupra  ade¬ 
văratului  rost  al  monahismului.  Cartea  a  fost  scrisă  deci  pentru  a 
deştepta  interesul  monahilor  şi  al  celorlalţi  cititori,  cari  au  la  suflet 
grija  de  viată  sufletească  a  Românilor,  în  scopul  imediat  de  a  se 
întemeia  spitale  şi  aziluri  de  binefacere  de  întărire  a  monahilor 
bătrâni  şi  bolnavi.  Sau,  cum  spunea  P.  S.  Vartolomei  înlr’un  discurs 
ţinui  în  şedinţa  marelui  Sobor  al  stareţilor  din  Oltenia  în  7  Dec. 
1927,  să  se  redeştepte  vechea  slavă  a  monahismului,  care  să  între¬ 
ţină  aziluri,  ateliere  de  tot  felul  pentru  ceice  nu  s’ar  putea  întreţine 
altfel,  apoi  spitale  şi  orfelinate  pentru  copiii  săraci  şi  găsiţi  şi  în 
sfârşit,  să  se  intreprindă  un  viu  misionarism  social,  îndeosebi  la 
sate  (pag,  198 — 9). 

Cartea  se  împarte  în  mai  multe  capitole,  cari  tratează  în  ge¬ 
nere  despre  origina  şi  desvoltarea  monahismului  creştin  sub  toate 

formele  dela  început  şi  până  în  zilele  noasire.  Asceiism,  anahore- 
iism  şi  chenobitism,  acestea  au  fost  formele  pe  care  le-a  urmai  mo¬ 
nahismul  în  deosebi  în  Răsărit.  Organizaţia  vieţii  de  obşle  dată  de 
Pahomie  cel  mare,  apoi  de  Vasile  cel  Mare,  în  urma  cea  a  lui 
Teodor  Sfuditul  şi  cea  idiorifmică  din  Aios  sunt  descrise  pe  larg. 
bi  deosebi  regula  monastica  a  sf.  Vasile  este  foarte  bine  înfăţişată 
prin  spicuirile  luate  din  clasica  scriere:  „Renunţarea  la  lume  şi  per¬ 
fecţiunea  spirituală"  a  acestui  sf.  Părinte.  Se  simte  însă  un  gol,  când 
nu  vorbeşte  deloc  despre  rugăciunea  mintală  şi  coîiiempiaţie,  aiâf 
de  mult  adâncite  în  isihasm  şi  în  mişcarea  paisiană  (aceasta  din 
urmă  aiât  de  bine  descrisă  de  S.  Ceifericof,  irad.  Nîeodem,  Nearnju, 
1953).  Asta  despre  monahismul  răsăritean. 

Despre  cel  apusean  P.  Cuv.  Sa  vorbeşte  iarăş  destul  de  puţin 
şi  mai  ales  nu  scoate  specificul  acestuia  prin  o  paralelă  cu  ce! 
răsăritean.  Nu  acceniuiază  iaiurea  prea  lumească  şi  de  multe  ori 
nepotrivită  {iniei  monahale,  lăture  atât  de  muli  adâncită  în  multe 
orduri  apusene. 

Sigur,  lucrarea  nu  vrea  sa  fie  o  operă  critică,  ci  esie  o  com¬ 
pilaţie  frumos  culeasă  din  cei  vre-o  20  autori  puşi  în  fruntea  ei. 
Scopul  ei  fiind  popularizarea  idealului  monahal,  reuşita  ei  este  asi¬ 
gurată.  Aceasta  o  dovedeşte  şi  forma  frumoasă  în  care  e  scrisă  şi 
care  te  face  s’o  ceieşii.  TEODOR  BODOGAlE 

#■ 

Di’.  Oh.  Ciuhandu :  Dr.  GIORGIU  POPA,  un  om  de  şcoală  şi 
do  cultură  1841 — 97.  Biblioteca  Ateneului  popuiar.  Arad.  Nr.  3,  1934. 
Pagini  134.  Lei  100.  Editura  autorului. 

Pr.  Dr.  Oh.  Ciuhandu  esie  o  persoană  bine  cunoscută  cititorilor 
revistei  noastre.  Este  cunoscut  atât  prin  munca  ce  o  desfăşoară  în 
cadrele  Asociaţiei  clerului,  cât  şi  din  numeroasele  sale  lucrări,  pu¬ 
blicate  până  acuma.  Luptător  entuziast  pentru  apărarea  drepturilor 
clerului  şi  muncitor  harnic  şi  pricepui  în  ogorul  scrisului  românesc. 
Îmbogăţeşte,  în  fiecare  an,  cu  lucrări  de  valoare,  literatura  teologică. 
Cercetează  cu  râvnă  pasionată  documentele  acoperite  de  praf  şi  în¬ 
gălbenite  de  vreme  şi  din  slova  lor  bătrână  zugrăveşte  cu  măestrie 
biografia  eroilor  trecutului  nostru  ortodox,  cultural  şi  naţional.  Prin 
munca  sa  scriiiorească  face  lumină  asupra  persoanelor  şi  evenimen¬ 
telor  din  trecutul  unui  popor,  care  prin  luptă  dârză  a  ajuns  la  liber¬ 
tatea  de  astăzi. 

Lucrarea  cea  mai  nouă  a  Pr.  Dr.  Oh.  Ciuhandu  este  o  largă 
şi  frumoasă  biografie  a  lui  Dr.  G.  Popa.  In  fruntea  acestei  lucrări 
stă  ca  o  podoabă  de  mare  preţ  prefaţa  P.  S.  S.  episcopului  Roman 
Ciorogariu.  Atât  P.  S.  Sa,  cât  şi  autorul,  exprimă  admiraţiune  faţă 
de  cel  „care  li-a  fost  înainfemergător  la  masa  de  referent  şcolar  al 
Consistoriuiui  din  Arad  şi  !a  brazda  condeiului",  faţă  de  Giorgiu 
Popa.  Autorul  arată  originea,  educaţia  şi  instrucţia  aleasă  pe  care  a 
primit-o  G.  Popa.  In  capitole  speciale  arată  apoi  autorul  activitatea 
ziaristică,  culfurală-şcolară  şi  naţională  a  lui  G.  Popa  precum  şi  con- 

cepţia  despre  Dumnezeu,  religie,  Biserică,  om,  viaţă,  ortodoxie, 
românism  etc.  a  aceluia  care  a  fosi  referent  cultural  la  Consistorul 
din  Arad, 

Din  tot  ceeace  spune  Pr.  Dr.  Gle.  Ciuhandu,  precum  şi  din 
ceeace  autorul  a  cules  din  scrisul  şi  mărturisirile  altora  despre  G. 
Popa,  reese  că  dispărutul  a  fost  o  personalitate  reprezentativă  în  lupta 
şi  trecutul  nostru  ortodox  şi  naţional.  A  fost  o  inteligenţă,  o  putere  de 
muncă  şi  mai  presus  de  toate  un  caracter  înzestrat  cu  daruri  şi 
virtuţi,  cari  merită  să  fie  cunoscute  de  foţi.  Pr.  Dr.  Gh,  Ciuhandu 
ostenind  în  alcătuirea  acestei  lucrări  a  făcut  lucrul  cei  bun,  arătând 
o  superioară  recunoştinţă  faţă  de  mainteniergăfoiu!  său  şi  dragostea 
de  a  ne  face  cunoscuţi  eroii  neamului  nostru.  p<.  S.  CÂNLiEA 

Pr.  .4.  C.  Cosma:  DUMNEZEU  ÎN  LUMEA  FLORILOR.  Tipo¬ 
grafia  George  lorică.  Galaţi,  1933.  Pg.  23. 

Această  cărticică  este  un  frumos  imn  pe  care  unul  dintre  har¬ 
nicii  colaboratori  ai  revisiei  noastre  îl  aduce  Iui  Dumnezeu  pentru 
una  din  minunatele  sale  creaţii:  florile.  Pe  Dumnezeu  îl  vedem  pre- 
tutindeni  în  largul  necuprinsei  firi.  II  putem  intui  atât  de  viu  în 
natură.  Ori  încoîro  ie-ai  învârti  în  natură,  minunile  creaţiunii  îţi 
vorbesc  de  Dumnezeu.  In  toate  părţile  e  cer,  sunt  flori  şi  Dum¬ 
nezeu.  Florile  sunt  opera  grăitoare  a  Iui  Dumnezeu.  Fiecare  floare 
este  ca  o  filă  scrisă  de  Dumnezeu  cu  alfabetul  creaţiunii  Sale. 
Florile  sunt  aşternutul  nevinovat  al  tronului  dumnezeesc.  Floarea 
albă  este  icoana  neprihănirii.  Floarea  albastră  este  culoarea  con¬ 
templării  şi  a  înţelepciunii  duhovniceşti.  Floarea  roza  este  simbolul 
binefacerii  şi  ai  dragostei  deaproapelui.  Floarea  galbenă  este  sim¬ 
bolul  înfrânării  şi  al  ostenirii.  Distrugerea  florilor  înseamnă  distru¬ 
gerea  primăverii  morale  din  tine.  Ca  florile  să  fie  haina  sufletului 
noslru  de  curată.  Să  ne  păstrăm  tinereţea  sufletului,  căci  tinereţea 
trupului  este  ca  iarba  şi  gloria  omenească  ca  floarea  ierbii. 

Recomandăm  cetirea  acestei  cărticele  tuturor  sufletelor  idea¬ 
liste  şi  creştine.  Astăzi  când  redresarea  morală  este  chestiune  de  o 
palpitantă  actualitate  în  societatea  noastră,  citirea  cărţilor  de  ele- 
varo  spirituală  se  impune.  V,  S. 


CRONICĂ 


CONGRESUL  ASOCIAŢIEI  CLERULUI  ORTODOX.  In  zilele 
de  12  şi  13  Iunie  a.  c.  a  avut  loc  la  Bucureşti  congresul  Asociaţiei 
Clerului  ortodox,  la  care  au  pariicipat,  în  număr  fonrfe  inegal,  preoţi 
din  toate  părţile  ţării.  Congresul  a  fost  onorat  de  astădată  şi  cu  pre¬ 
zenţa  câtorva  membrii  ai  episcopatului  (I.  P.  S.  Sa  Curie,  mitro¬ 
politul  Basarabiei  şi  PP.  SS.  LL.  Vartolomeu,  episcopul  Râmnicului, 
Ohenadie,  episcopul  Buzăului,  Grigorie,  episcopul  Aradului,  Dionisie, 
episcopul  Ismailului  şi  Grigorie,  vicarul  Mitropoliei  Moldovei). 

Scrisori  de  binecuvântare  pentru  congres  au  trimis:  I.  P.  S. 
Patriarh  Miron,  II.  PP.  SS.  Mitropoiiji  Nicolae  al  Ardealului  şi  Nee- 
farie  al  Bucovinei  şi  PP.  SS.  Episcopi  Lucian  al  Romanului  şi  Nifon 
al  Huşilor. 

Din  partea  Asociaţiei  clerului  „A.  Suguna"  au  pariicipat  ca 
delegaţi:  Prot.  V.  Nistor,  cons.  arhiepiscopesc-Sibiu,  Prot.  I.  Dumu- 
Peiroşani,  Pr.  I.  Imbroane,  catehet-Timişoara  şi  Pr,  I.  Banda,  Roşia- 
Sibiu. 

După  obicinuita  solemnitate  a  deschiderii  congresului,  în  sala 
Ateneului  popular  Dichiu,  Păr.  V.  lordăchescu,  profesor  la  Facultatea 
teologică  din  Chişinău  şi-a  desvoltat  conferenţa-referat  despre  „Po¬ 
ziţia  Bisericii  ortodoxe  în  Statul  român",  iar  Păr.  Anton  Anghelescn- 
Brăila  şi-a  citit  referatul  asupra  subiectului:  „Situaţia  Bisericii 
ortodoxe  faţă  de  celelalte  culte". 

Problema  reorganizării  Asociaţiei  a  slârnil  vii  discuţii.  Pentru 
organizarea  pe  baze  federaiive  au  fosi:  Asociaţia  clerului  „A.  Şagunti" 
din  Ardeal,  Asociaţia  clerului  „Frăţia"  din  eparhia  Argeşului,  Socie¬ 
tatea  „Ajutorul"  din  Bucureşti  etc.  Fără  să  fi  fost  pus  la  vot  —  de 
altfel  congresul  nu  era  un  congres  alcătuit  din  delegaţi  ai  luluror 
eparhiilor,  în  slare  să  voteze  deci  un  Regulament  —  noul  „Regu¬ 
lament  desvoltător"  a  fost  declarat  primit. 

Păr.  I.  Banda  a  citit,  în  numele  delegaţiei  din  care  făcea  parte 
o  declaraţie,  după  care  „Asociaţia  clerului  „A.  Şaguna"  nu  înţelege 
să  inlre  în  Asociaţia  generală  decât  pe  bază  federativă. 

La  sfârşitul  congresului  se  votează  o  moţiune  care  cuprinde 
doleanţele  Bisericii  ortodoxe  şi  ale  slujitorilor  ei  minus  revendi  ¬ 
cările  centrelor  eparhiale,  ale  protopopilor  şi  ale  oilor  feţe  bisericeşti 
„oficializate",  după  cum  ar  zice  părintele  Al.  N.  Const. 


CONGRESUL  PROFESORILOR  DE  RELIGIE  sa  ţinut  la  Mă¬ 
năstirea  Dealului.  în  zilele  de  19—21  Iunie  1934,  găzduit  fiind  cu  o 

creştinească  dragoste  de  Liceul  militar  „N.  Fiîipescu"  dc-acolo. 
Congresul  a  fost  prezidat  de  I,  P.  S.  Patriarh  Miron. 

Desbaterile,  ţinute  la  un  înalt  nivel  ştienţifie,  s’au  desfăşurat 
într’o  atmosferă  de  calda  dragoste  colegială  şi  de  admirabilă  înţe¬ 
legere  a  marilor  rosturi  morale  şi  naţionale  ale  învăţământului  religios. 

Discuţiile  la  cari  au  participat  cateheţi  din  toate  părţile  ţării, 
s’au  cristalizat  în  următoarea  moţiune  : 

învăţământul  religios  să  fie  introdus  în  loaţe  şcolile  secundare, 
profesionale  şi  comerciale  de  orice  grad  şi  de  orice  categorie,  din 
întreaga  ţară,  prevăzându-se  câte  două  ore  săptămânal  pentru  fie¬ 
care  clasa. 

Având  în  vedere  dispozijiimile  luate  de  autorităţile  în  drept,  cu 

I  privire  Sa  educaţia  preregimentară  şi  naţională  a  tineretului,  clerul 
şi  Biserica  îşi  oferă  serviciile  lor  reale  şi  devotate  pentruca  educaţia 
fizică  şi  naţională  să  fie  întregită  de  cea  spirituală. 

In  şcolile  normale,  aşa  numitele  ore  de  educaţie,  care  se  predau 
după  programa  analitică  actuală,  în  toate  clasele  superioare,  să  fie 
trecute  în  noua  programă  analitică  ca  ore  regulate,  pentruca  şi 
aceste  şcoli  să  aibă  două  ore  efective,  obligatorii,  săptămânal. 
x  Ministerul  instrucţiunii  este  rugat  să  sprijine  efectiv  revistele 
de  educaţie  religios-morală  pentru  tineret,  existente:  „Tinerimea  cre¬ 
ştină"  şi  „Dumineca  ortodoxă",  spre  a  apare  săptămânal  şi  pe  preţ 
de  popularizare  printre  elevi. 

Statutele  asociaţiei  „Tinerimea  creştină"  alcătuite  de  profesorii 
de  religie  din  Capitală  şi  aprobate  de  1.  P,  S.  Patriarh  şi  de  con¬ 
gres  să  servească  drept  normă  de  conducere  pentru  tonte  asociaţiile 
j  pentru  iineretul  creştin  ortodox,  (in  Ardeal  avem  Societatea  „St. 
I  Gheorghe"  N.  R.). 

Sfântul  Sinod  este  rugat  sa  grăbească  tipărirea  Sfintei  Scripturi 
cu  trimiteri. 

(Institutul  biblic  esle  rugat  să  publice  imediat  o  „Mică  biblic", 
frumos  executată  şi  cu  preţ  redus,  spre  a  fi  pusă  în  special  la  înde¬ 
mâna  elevilor. 

Să  se  tipărească  sf.  liturghie  pe  o  singură  melodie,  tradiţională, 
uşoară,  spre  a  ti  învăţată  de  toţi  elevii  şcoalcior  secundare. 

Să  se  tipărească  o  antologie  de  cântări  religioase  şi  de  colinde 
naţionale,  care  să  fie  obligatorie  în  toede  şcolile  secundare. 

Să  se  ceară  autorităţilor  în  drept  să  interzică  orice  serbări 
şcolare,  excursii  sau  orice  alte  producţii  cari  ar  putea  să  împiedece 
pe  elevi  de  a  veni  la  sf.  liturghie  Dumineca  şi  în  zilele  de  sărbători, 
i  Să  se  ceară  abrogarea  art.  44  şi  45  din  legea  regimului  cuţ¬ 
itelor,  care  legiferează  ateismul.  NEC  UI. CE 

ÎNALT  Prea  Sfinţitul  Mitro¬ 
polit  Nicolae  al  Ardealului  şi-a 
pus  în  cumpănă  încă  odată 
înalta  Sa  autoritate  morală,  ne¬ 
adormita  Sa  grijă  şi  calda  Sa 
dragoste  pentru  Biserica  în 
slujba  căreia  stă  şi  pentru 
dreptatea  clerului  pe  care-1 
îndrumează  cu  atâta  înţelep¬ 
ciune. 

Datorită  energicei  şi  stărui- 
loarei  intervenjii  a  Înalt  Prea 
Sfinţiei  Sale,  în  bugetul  viitor 
al  sfatului  se  va  repara  o  mare 
parle  din  nedreptăţile  cu  cari  a 
fost  lovită  Biserica  neamului  în 
timpul  din  urmă. 

lată  reparajiiie  ce  se  vor 
face,  după  declaraţia  dlui  mi¬ 
nistru  A.  Lapedafu,  făcută  în 
şedinţa  diti  24  Iunie  a.  c.  a  Se¬ 
natului  : 

1.  în  actualul  buget  vor  fi 
trecute  global  30  milioane  Lei 
pentru  întregirea  salariilor  cle¬ 
rului,  reduse  prin  aplicarea  celor 
2  curbe,  dela  1  Noemvrie  sau 
deja  1  Octomvrie  pentru  a  se 
repara  nedreptatea  ce  s’a  făcut 
oierului  prin  aplicarea  celor  două 
curbe  speciale. 

2.  Vor  fi  luate  sumele  ne¬ 
cesare  penlru  acordarea  terme¬ 
nelor  de  gradaţii  cuvenite  preo¬ 
ţilor  cu  începere  dela  1  Oc- 
fomvrie  a.  c. 

3.  Un  fond  global  de  2 
milioane  şi  jum.  penlru  plata  cân- 
tărejilor  bisericeşti  funcţionând 
neîntrerupt  dinainte  de  1916  şi 


acelor  ce  vor  fi  fosi  admişi  la 
examenul  special,  cu  începere 
dela  1  Octomvrie  a.  c. 

4.  Fond  pentru  înfiinţarea 
a  100  parohii  noua  în  Biserica 
ortodoxă. 

5.  Fond  pentru  plata  preo¬ 
ţilor  ce  se  vor  numi  în  parohiile 
vacante  toi  dela  1  Oct.  a.  e. 

6.  Fond  pentru  plata  diurnei 
la  încă  72  protopopi  în  Biserica 
ortodoxă,  începând  dela  1  Oc- 
tomvrie  a.  c. 

7.  Fond  de  1  milion  pentru 
ajutorarea  bisericilor  din  Să- 
cuime  şi  Munţii  Apuseni. 

8.  Fond  de  1  milion  pentru 
ajutorarea  zidirilor  de  biserici 
şi  case  parohiale. 

9.  Fond  pentru  plata  diurne¬ 
lor  membrilor  consistoriilor  mi¬ 
tropolitane  şi  eparhiale. 

10.  Fond  penlru  lucrarea  de 
inventariere  a  averilor  şi  veni¬ 
turilor  bisericeşti,  şi 

11.  Fond  pentru  instituirea 
unui  episcop  ortodox  în  America 
şi  pentru  un  preot  ia  Ierusalim. 

întreaga  8iserică-i  esle  recu¬ 
noscătoare  înaltului  ierarh  pen¬ 
tru  toată  părinteasca  staruinjă 
ce-a  pus-o  în  această  mare 
cauză  dreaptă.  Şi,  de  sigur,  îi 
mulţumeşte  şi  guvernului  Ţării 
pentru  înţelegerea  ce-a  dove¬ 
dit-o  acestei  cauze  pe  care  ul¬ 
timele  cârmuiri  au  traiat-o  cu 
o  frivolitafe  fără  pereche. 

N.  C. 

-O 

PRIETINUL  meu  Alecu  iar  s’a 
supărat.  Şi  încă  rău,  (Sf.  Sa  nu 
scrie  decât  când  e  supărat;  şi 
scrie  des).  Urmele  recentei  sale 
supărări  le-am  văzut  în  numărul 
11  (1934)  al  „Viitorului"  bise¬ 
ricesc. 

Scriind  despre  problema  orga¬ 
nizării  Asociaţiei  clerului,  pro¬ 
blemă  desbătufă  şi  în  ultimul 
congres  al  acestei  Asociaţii,  pă¬ 
rintele  Al.  N.  Consf.  se  agaţă 
din  nou  de  conducătorii  Asocia¬ 
ţiei  „A.  Şaguna"  din  Mitropolia 
Ardealului,  din . . .  vina  cărora 
clerul  de  dincoace  de  Carpati 
n’a  intrai  încă  sub  căciula  cen¬ 
tralistă  a  Asociajiei  mai  mult  sau 
mai  puţin  generale. 

Pentru  care  pricină  Sf.  Sa... 
denunţă  pe  aceşti  conducăiori 
ca  pe  nişte  „oficializaţi"  (deci: 
în  solda  vlădicilor,  cari  —  vorba 
lui  Caragiale  —  sug  sângele 
poporului...)  şi  le  strigă  (cine  l-a 
autorizat  ?)  să  plece  din  fruntea 
preo}imii  din  Ardeal,  care  şi-aşa 
se  va  înscrie  în  Asocia  {ia  mai 
mult  sau  mai  pufin  generală, 
singura  care...  etc.  ele.  Fireşte, 
Părintele  Alecu,  nu-şi  dă  seama, 
cât  e  de...  comic  în  această  po¬ 
stură  de  super-arbiîru  al  preoţi- 
niii  ortodoxe  din  România-Mare. 

Mai  departe,  în  treacăt  Sf.  Sa 
nu-şi  poate  explica  absen}a  mea 
dela  ultimul  congres  preofesc 
finut  ia  Bucureşti,  decât  presu¬ 
punând  că  —  afectat  oarecum 
de  disgrajioasele  insinuări  cu 
cari  m’a  cinstit  prieiineşfe  şi  la 
cari  eu  i-am  răspuns  cu  senină- 
lalea  cuvenită  —  aş  fi  demisionat 
din  demnitatea  de  secretar  ge¬ 
neral  al  Asociaţiei  clerului  „A. 
Saguna". 

Regret,  dar  Irebue  să-i  pro¬ 
duc  prietinului  Alecu  o  amară 


desiluzie :  N’am  demisionat  —  şi 
nici  nu-i  las  măcar  speranfa  unei 
apropiaie  demisii.  Insinuările  Sf. 
Sale  nu  m'au  afectat  de  loc.  l-am 
răspuns  la  ele  numai  fiindcă-mi 
ofereau  prilejul  unor  precizări 
de  interes  obştesc.  Pe  de  altă 
parte,  făcând  acest  lucru  m’am 
distrat  admirabil.  N.  C. 

-<> 

SOCIETATEA  biblică  britanică 
pentru  răspândirea  Cuvântului 
lui  Dumnezeu  în  Anglia  şi  străi¬ 
nătate  şi-a  încheiat  definitiv  so¬ 
cotelile  pe  anul  trecut.  A  distri¬ 
buit  în  1933,  10.933.700^  exem¬ 
plare  din  Sfânta  Scriptură.  Dela 
întemeierea  ei  (1804)  până  astăzi 
a  împrăştiat  în  lume,  pe  pre¬ 
ţuri  extrem  de  convenabile,  peste 
453.000.000  de  Biblii  sau  parii 
din  Biblie.  Adăugaţi  la  acest  nu¬ 
măr  uriaş  celelalte  mii  de  exem¬ 
plare  pe  cari  le  împart  alte  edi¬ 
turi.  E  cazul  să  ne  întrebăm,  ce 
carte  făurită  de-o  minte  ome¬ 
nească  s’a  apropiat  vreodată  de 
acest  splendid  şi  impresionant 
tiraj?  Eu  unul  văd  şi  în  această 
statornică  sete  cu  care  se  svântă 
an  de  an  atâtea  mii  de  exem¬ 
plare  din  Sf.  Scriptură,  un  argu¬ 
ment,  că  ea  e  cheia  pe  care  Dum¬ 
nezeu  a  pus-o  ia  îndemâna  neo¬ 
mului  omenesc  ca  să  desiege 
tainele  lumii  şi  cărările  vieţii. 
Sovietele  şi  cei  fără  Dumnezeu 
pot  să  plesnească  de  necaz.  Noi  ? 
Să  ne  bucurăm  cu  sfântă  bu¬ 
curie.  OR.  T.  M. 

-0- 

DELA  moartea  ultimului  pa¬ 
triarh  ai  Antiohiei  cu  reşedinţa 
în  Damasc,  Biserica  ortodoxă 
din  Siria  e  frământată  de 
oarecari  lupte  intestine,  cari  au 
împărţit  pe  credincioşi  şi  pe 

păstori  în  două  tabere.  Scaunul 
patriarhal  din  Damasc  e  ocupat 
acum  de  Sanctitatea  Sa  Patriar¬ 
hul  Alexandros,  fost  episcop  de 
Tripolis.  O  bună  parte  dintre  epis- 
copi,  în  frunte  cu  P.  S.  Meletioa 
al  Zatachiei,  contestă  validitatea 
alegerii  şi  nu  vreau  să  recu¬ 
noască  pe  Patriarhul  Alexandros. 
Pricina,  deci,  pare  a  fi,  ca  şi  la 
Ierusalim  unde  de-atâia  vreme 
sunt  frământări  între  greci  şi 
arabii  ortodocşi  pentru  alegerea 
urmaşului  sfântului  patriarh  ador¬ 
mit  Damianos,  legile  anacronice 
făurite  de  străini,  după  cari  se 
conduc  încă  bisericile  Orientu¬ 
lui.  Nemulţumiţii  din  Biserica  An- 
iiohiei,  se  gândesc  de  câtăva 
vreme,  să  se  unească  cu  Bise¬ 
rica  Anglicană.  In  acest  scop 
s’au  dus  tratative  între  P.  S. 
Meletios  şi  episcopul  anglican 
din  Ierusalim.  La  Beyrouth,  în 
cercurile  oficiale  franceze,  acest 
proiect  a  stârnit  mare  nelinişte. 
Sunt  catolici  doar.  Şi  pentru  un 
papistoş,  verbul  „a  (se)  uni“  şi 
substantivul  „unire“,  e  închiriat 
de  Roma.  Uzul  (?)  consfinţeşte 
doar  această  împerechere  de 
cuvinte :  „unire"  cu  „Roma". 
Gramatica  şi  realitatea,  recu¬ 
noaşte  şi  suportă  şi  alte  formule 
asemănătoare.  Intr 'adevăr,  jur¬ 
nalul  La  Syrie  întreba  nu  de¬ 
mult,  de  ce  nu  se  face  această 
unire  cu  Roma  ?  P.  S.  Meleiios 
răspunse  că  reprezentanţii  bise¬ 
ricii  anglicane  au  făgăduit  sa 
respecte  credinţa  şi  cultul  orto¬ 
dox,  cerând  un  singur  lucru :  Ar¬ 
hiepiscopul  de  Canterbury,  pri¬ 
matul  Angliei,  să  fie  conside¬ 
rat  şeful  suprem  al  Patriarhatu¬ 
lui  de  Antiohia.  Cercurile  angli¬ 
cane  văd  în  această  presupusă 
unire  un  nou  pas  spre  ecumenis- 


mul  creşitn.  Catolicii  sunt  bla¬ 
zaţi,  ca  după  „scăparea"  din  mână 
a  unei  „afaceri"  ce-i  doare,  până 
a  nu  se  fi  consumat  încă  chestiu¬ 
nea,  tot  atât  cât  cumpărarea  de 
către  Anglicani  a  Codicelui  Si- 
naiiic.  Noi,  ortodocşii  ?  Avem 
dreptul  să  fim  îndureraţi,  fireşte 
şi...  se  pare  că  n’am  prea  avea. 
Frământările  dela  Ierusalim  pen- 
iru  complectarea  vacanţei  patriar¬ 
hale  luând  sfârşit  în  urma  acor¬ 
dului  intervenit  între  conducerea 
politică  şi  locotenenţa  patriar¬ 
hală,  se  vorbeşte  de-o  oarecare 
mişcare  printre  iilularîi  actuali 
ai  scaunelor  patriarhale,  care 
mişcare  se  crede  că  va  aduce 
liniştea  atât  de  necesară  Bise¬ 
ricii  din  Patriarhatul  Antiohiei. 
O  dorini  din  tot  sufletul  nostru 
de  români  şi  ortodocşi. 

GR.  T.  M. 

“O* 

URMĂRIM  cu  atenţiune  desfă¬ 
şurarea  stărilor  din  Rusia.  Uneori 
cu  îngrijorare,  totdeauna  cu  con¬ 
vingerea  că  dacă  nu  se  va  cu¬ 
minţi,  colosul  cu  picioarele  de  lut 
se  va  prăbuşi  odată  cu  sgomoi 
mare.  Minţi  cu  autoritate  spun 
ca  va  putea  totuşi  să  se  men¬ 
ţină,  dacă  înlăturând  zgura  în¬ 
cercărilor  nereuşite  de  până 
acum,  comunismul  din  Rusia  va 
înţelege  că  e  cazul  să  se  trans¬ 
forme  radical  şi  să  evolueze  spre 
un  fel  de  fariseism.  Celece  ur¬ 
mează,  vor  fi  oare  un  semn  că 
şi  conducătorii  bolşevici  cred  la 
fel  ?  Că  au  început  să-şi  revizu¬ 
iască  metodele  de  lucru  şi  con¬ 
vingerile  perimate  în  cari  stră¬ 
duiesc  cu  sălbatică  perseverenţă 
de  un  deceniu  şi  jumătate  ? 

Şeful  Comsomolului,  (tineretul 
comunist)  Kosiakoff,  a  făcut  de 
curând  nişte  declaraţii  extrem  de 

interesante.  Cu  atât  mai  intere¬ 
sante,  cu  cât  acum,  pentru  întâia 
oară,  el  vorbeşte  unui  ziar  străin. 
Iată  ce  spune  şeful  junimii  so¬ 
vietice:  „Noi  suntem  împotriva 
promiscuităţii  în  relaţiile  dintre 
sexe  şi  împotriva  avorturilor  cari 
nu  se  justifică  prin  nimic  serios. 
Suntem  pentru  căsătorii  serioase 
şi  durabile  şi  pentru  întemeierea 
de  familii  numeroase.  Dorim  o 
generaţie  nouă,  sănătoasă  tru¬ 
peşte  şt  moraliceşte.  Cunosc 
prea  bine  „goyoşile"  cari  fac 
ocolul  lumii  capitaliste  pe  soco¬ 
teala  noastră :  amorul  liber,  că¬ 
sătorii  de-o  săptămână  şi  cele¬ 
lalte.  Este  adevărat  că  dislocă¬ 
rile  sociale  produse  de  perioada 
revoluţionară  au  avut  drept  ur¬ 
mare  ivirea  a  tot  felul  de  teorii 
şi  acte  extremiste  în  primii  ani. 
Acestea  însă  nu  erau  interpre¬ 
tele  idealului  comunist.  Ele  aveau 
un  caracter  anarhic  şi  n’au  avut 
influentă  asupra  mulţimii.  Băieţii 
şi  fetele  noastre  doresc  sa  de¬ 


vină  generaţia  cea  mai  instruită 
pe  care  lumea  a  cunoscut-o  vreo¬ 
dată.  Ordinea  noastră  socială  le 
oferă  toate  posibilităţile,  în  sco¬ 
pul  acesta.  Trebue  dar  să  ne 
disciplinăm  şi  să  organizăm  via{a 
noastră  personală  punând-o  în 
serviciul  camarazilor  noştri". 

Acest  Kosiakoff  pare  a  fi  un 
jidan.  Din  felul  cum  vorbeşte. 
Care  poate  să-l  coste  Siberia, 
dacă  Stalin  va  încreji  fruntea, 
în  cazul  că  n'a  făcut  aceste  de¬ 
claraţii  cu  ştirea  lui.  In  orice 
caz,  e  vorba  dar  de  un  nou  cod 
de  conduită  pe  care  şi  l-ar  fi 
dat  noua  generale  comunistă, 
un  cod,  cu  totul  străin  de  cel 
at  lumii  bolşevice  mai  vechi. 
Să-i  credem  ?  Minciuna  prea  e 
obicinuită  în  lumea  de  care  vor¬ 
bim.  O  nouă  generafie  sănătoasă 
moraliceşte,  în  Rusia,  e  de  nă¬ 
dăjduit  numai  dându-i-se  înapoi 
Dumnezeul  creştin  care  i-a  fost 
sechestrat  de  urgie. 

GK.  T.  M. 

